Paris gai Meehaku gathulukohlee keerithi rasoola ge cartoon...\nޕެރިހުގައި ހިންގި ގަތުލުއާންމު\nޕެރިހުގައި މީހަކު ގަތުލުކޮށްލީ ކީރިތި ރަސޫލާގެ ކާޓޫނު ކުރަހާ ދަރިވަރުންނަށް ދެއްކުމުން\nފުލުހުން ވަނީ ހަމަލާދިން މީހާ މަރާލާފައި\nހަމަލާ ދިނީ 18 އަހަރުގެ ޒުވާނެއް\nޕްރޮފެސަރުގެ އާއިލާއަށް ރައީސް މެކްރޯން ވަނީ ތައުޒިޔާ ފޮނުއްވާފައި\nކ. މާލެ | 17 އޮކްޓޯބަރ 2020 | ހޮނިހިރު 11:10 | 27,887\nޕްރޮފެސަރު މަރާލި ސަރަހައްދުގައި ފުލުހުން ފޯރިމަރަނީ - ގެޓީއިމޭޖަސް\nހުކުރު ދުވަހު ފްރާންސް ގައި ލާއިންސާނީ ގޮތަކަށް މީހެއްގެ ކަރުބުރި ކޮށްލާފައިވަނީ، ކީރިތި ރަސޫލާ އަށް ކުޑައިމީސްކޮށް ކާޓޫނެއް ކުރަހާ، ކުލާހުގެ ދަރިވަރުންނަށް ދެއްކި މައްސަލާގައި ކަމަށް ފްރާންސްގެ ފުލުހުން ބުނެފިއެވެ.\nއޮފިޝަލުން ބުނީ، އެ މައްސަލަ އެންޓި ޓެރާ ޖަޖުން ބަލަމުންދާ ކަމަށެވެ.\nލާއިންސާނީ ގޮތަކަށް ވަޅިން ދިން ހަމަލާގައި މަރުވީ 47 އަހަރުގެ ޖިއޮގްރަފީ ކިޔަވައިދޭ ޕްރޮފެސަރެކެ އެވެ. އެ ޕްރޮފެސަރު، ކީރިތި ރަސޫލާ އަށް ނިސްބަތްކޮށް ކާޓޫނު ކުރަހާ ދައްކާފައިވަނީ ބަސް ބުނުމުގެ މިނިވަންކަމާއި ގުޅޭ ގޮތުން އުމުރުން 12 އަހަރާއި 14 އަހަރާ ދެމެދުގެ ކުދިންނަށް ނަގައިދިން ފިލާވަޅެއްގައެވެ. އެ މައްސަލައާ ގުޅިގެން އެ ދަރިވަރުންގެ އާއިލާއިން ވަނީ ސްކޫލުގައި ޝަކުވާ ވެސް ކޮށްފައެވެ.\nކީރިތި ރަސޫލާ އަށް ނިސްބަތްކޮށް ކާޓޫން ކުރެހުންތައް ދެއްކި މައްސަލާގައި ބެލެނިވެރިއަކު ވަނީ ޔޫޓީއުބް ގައި ޕްރޮފެސަރުގެ ވީޑިއޯ އެއް އަޕްލޯޑް ކުރުމަށް ފަހު ޝަކުވާ ކޮށްފައެވެ. ހުކުރު ދުވަހުގެރޭ އިތުރު ބެލެނިވެރިއަކު ޔޫޓިއުބް ގައި ކޮށްފައިވާ ޕޯސްޓެއް ގައި، އޭނާ ވަނީ ޕްރޮފެސަރުގެ ދިފާއުގައި ވާހަކަ ދައްކާފައެވެ. އެ ބެލެނިވެރިޔާ ބުނީ، ކާޓުން ދެއްކުމުގެ ކުރިން ކްލާހުގައި ތިބި މުސްލިމް ދަރިވަރުން ގާތު ކްލާސް ދޫކޮށް ދިއުމަށް ޕްރޮފެސަރު އެންގި ކަމަށެވެ.\nޕްރޮފެސަރު މަރާލި ކަމަށް ތުހުމަތު ކުރެވެނީ ރަޝިޔާގެ ވެރިރަށް މޮސްކޯ އަށް އުފަން 18 އަހަރުގެ ޒުވާނެއް ކަމަށް ފުލުހުން ބުންޏެވެ. ރިޕޯޓްތައް ބުނާ ގޮތުން އެ ޒުވާނާއަކީ ޗެޗްނިއާ ސަރަހައްދުގެ ދަރިފަސްކޮޅަށް ނިސްބަތްވާ މީހެކެވެ. މީނާއާއި ބެހޭ އެއްވެސް މައުލޫމާތެއް ފްރާންސްގެ އިންޓެލިޖެންސް އަށް ކުރިއަކުން ލިބިފައެއް ނުވެއެވެ. ނަމަވެސް އޭނާ އަކީ ކޮންމެވެސް ވަރަކަށް ކުދި ކުށުގެ ރިކޯޑް އޮތް މީހެއް ކަމަށް ފްރާންސްގެ ފުލުހުންނާއި ހަވާލާދީ ނޫސްތަކުން ވަނީ ރިޕޯޓް ކޮށްފައެވެ.\nފުލުހުން، ވަނީ ޕްރޮފެސަރު މަރާލި ޒުވާނާ މަރާލާފަ އެވެ. އޭނާ މަރާލީ، ފުލުހުންގެ ބެލުމުގެ ދަށަށް ދާން ދެކޮޅު ހަދައި އިންޒާރުވެސް ދެމުން ދަނިކޮށެވެ. އޭނާ މަރާލީ އެތައް ފަހަރެއްގެ މަތިން ބަޑި ޖެހުމަށް ފަހުއެވެ.\nއެންޓި ޓެރާ ޕްރޮސެކިއުޓަރ ވިދާޅުވީ، ވަޅިން ހަމަލާދީ ޕްރޮފެސަރު މަރާލި މައްސަލަ ބަލަމުންދާ ކަމަށާއި، އެ މައްސަލަ ބަލަނީ ޓެރަރިސްޓު ޖަމާއަތަކާއި ގުޅުންހުރި ބަޔަކު ދިން ހަމަލާއެއްގެ ގޮތުގައި ކަމަށެވެ.\nރައީސް އެމެނުއަލް މެކްރޯން ވިދާޅުވީ، އެ ޓީޗަރަކީ ޓެރަރިސްޓުންގެ ޝިކާރައަކަށްވި މީހެއް ކަމަށެވެ. މެކްރޯން ވަނީ އެ ޓީޗަރުގެ އާއިލާ އަށް ތައުޒިޔާ ފޮނުވާފައެވެ. ރައީސް އެމެނުއަލް ވިދާޅުވީ، ފްރާންސް ގައި ޓެރަރިސްޓުންނަށް ކުރިއެރުން ނުލިބޭނެ ކަމަށާއި، އެ މީހުންނަށް ފްރާންސް ބައިބައި ކުރުމުގެ ފުރުސަތު ނުދެއްވާނެ ކަމަށެވެ.\n2015 ވަނަ އަހަރުގެ ޖެނުއަރީ މަހުވެސް ޓެރަރިސްޓު ޖަމާއަތަކުން ވަނީ ޗާލީ ހެބްޑޯގެ ކުރީގެ އޮފީހުގެ ތެރެއަށް ވަދެ އެތަނުގައި ތިބި 12 މީހަކަށް ހަމާލާދީ މަރާލާފައެވެ. އެ މައްސަލާގައި ހިމެނޭ 14 މީހުންގެ ޝަރީއަތް ޕެރިސްގެ ކޯޓުގައި ކުރިއަށް އެބަދެއެވެ. އަދި ދެ ނޫސްވެރިއަކަށް މީގެ ހަފްތާއެއް ކުރިން ވަޅިން ހަމަލާ ދިން މައްސަލައެއްވެސް ފެންމަތިވެފައިވާއިރު، އެ ހިސާބުން ފެށިގެން ޕެރިސް އޮތީ ރެޑް އެލާޓުގައެވެ.


jamuiyyaa thah ufedhen dhimaavi sababuthah\nfreeze on Sun May 11, 2008 6:52 am\nކޮލަމާފުށީގައި މިހާތަނަށް ވަނީ 04 ޖަމްޢިއްޔާއެއް އުފެދިފައެވެ. އެންމެ ފުރަތަމަ އުފެދުނީ ސްކައި ޖަމްޢިއްޔާއެވެ. ސްކައި ޖަމްޢިއްޔާ ވުޖޫދަށް ގެނުވުމާއި އެކު ރަށުގެ ތަރައްޤީއަށް އެކިއެކި މަސައްކަތްތައް ޙަލުވިކަމާއި އެކު ދިޔައީ ކުރަމުންނެވެ. ރާއްޖޭގެ މަޝްހޫރުކަމާއި ރަށުގެ ރައްޔިތުންގެ ރުހުން އެންމެ ފުންމިނަށް މިޖަމްއިއްޔާއިން ޙާޞިލު ކުރިއެވެ. އެހެން ނަމަވެސް މާކަ ގިނަ ދުވަހެއް ނުވަނީސް މިމަޝްހޫރުކަމާއި ރަށުގެ ތަރައްޤީއަށް ކުރަމުން އައި މަސައްކަތްތަކަށް ހުއްޓުމެއް އައިސް ޖަމްއިއްޔާގެ އަޑު މުޅިން ކެނޑިގެން ދިޔައެވެ.\nކަންމިހެން އޮތުމާއި އެކު ރަށުގެ ޒުވާނުންތަކެއް ބޭނުން ރަށުގެ ތަރައްޤީއަށް ބޭނުންވެފައި ހުރި ކަންތައްތަކާއި ރައްޔިތުންނަށް ތަރައްޤީގެ ރޮނގުގައި ކުރަން ގިނަ ކަންތައްތަކެއް ހުރުމާއި އެކު އެކަންތައްތައް ކުރުމަށެވެ.\nމިގޮތުން ޒުވާނުންތަކެއް ބޭނުންވީ ފަނޑުވެފައި އޮތް ސްކައި ނަގައި ކޮޅަށް ޖަހައި ރަށުގެ ތަރައްޤީއަށް ގިނަގުނަ މަސައްކަތްތަކެއް ކުރުމަށެވެ. އެހެންނަމެވެސް މިޖަމްޢިއްޔާގެ މުޢައްޞިސުން ބުނަމުން ދިޔައީ ބަޔަކު ބަނދެފައި މަހަށް ފުރަން ތައްޔާރުކޮށްފައި އޮތް ފައިބަރ ދޯންޏެއް އެހެން ބަޔެއްގެ އަތްމައްޗަށް ދޫނުކޮށްލާނެ ކަމަށެވެ. މިހެންކަމުން ޒުވާނުންތަކެއްގެ ހިތްމަތާއި މިންނަތުން އިތުރު ޖަމްޢިއްޔާއެއް މިވުޖޫދަށް ފެންމަތި ކުރުވިއެވެ. ކޮލަމާގެ ނަމުގައި ޖަމްޢިއްޔާއެއް ވުޖޫދަށް ގެނެސް މިވީހާތަނަށް އެކިއެކި ދާއިރާއިން ރަށުގެ ތަރައްޤީއަށް ތަފާތު މަސައްކަތްތަކެއް ކޮށް އަދި މިހާރުވެސް ގެންދަނީ މަސައްކަތްތައް ކުރަމުންނެވެ.\nކޮލަމާ ޖަމްޢިއްޔާ ރަށުގެ ރައްޔިތުންގެ ލޯތްބާއި ރުހުން ލިބިގެން ތަރައްޤީގެ އުސްމިންތަކަށް ވާޞިލުވަމުން ދަނިކޮށް ކޮލަމާ އާއި ދޭތެރޭ ރައްޔިތުންގެ ދެކޭގޮތް ބަދަލުކުރުމަށްޓަކައި ތަފާތު ފަންޑިތައް ހަދަމުންގޮސް ކޮލަމާގެ މަސައްކަތްތައް ، ކޮލަމާ ރޫޅާލުމުގެ މަޤްޞަދުގައި ކޮލަމާގެ ތެރޭގައި ތިބި ނުވިސްނޭ ނުކިޔވައި ތިބި 02 މެމްބަރަކު ވަނީ އެމީހުންގެ އަމިއްލަ އެދުމަށް ކޯމަސްގެ ނަމުގައި ޖަމްޢިއްޔާއެއް މިވުޖޫދަށް ގެނެސްފައެވެ. ހައެއްކަ މަސްފާއިތުވެގެން ދިޔައިރު ޙަރާމުން ޙަރާމް ރަށުގެ ތަރައްޤީއަށް ކުރެވުނު އެއްކަމެއްވެސް ނެތެވެ.\nދެން އުފެދުނީ ވިމެންސް ޑިވެލޮޕްމަންޓް އެސޯސިއޭޝަންގެ ނަމުގައި އަންހެނުންގެ ޖަމްޢިއްޔާއެކެވެ. މިއީ ޢާއިލީ ކުންފުނި ސްކައިގެ ގޮތްޕެއް ކަމަށް ހަދައި ރައްޔިތުންގެ ލޮލުގައި އަދުން އަޅުވަން ވެގެން ސިޔާސީ އުކުޅަކަށްޓަކައި މިނިސްޓްރީ އޮފް އެޓޯލްސް ޑިވެލޮޕްމަންޓްގެ ނާއިބު އަލްފާޟިލާ ފާތިމަތު ޝީރީން ލަފާދެއްވައިގެން އެބޭފުޅާގެ ޢާއިލާގެ މެމްބަރުން ހިމަނައިގެން އުފެއްދި ޖަމްޢިއްޔާއެކެވެ. ޖަމްޢިއްޔާ އުފެދިގެން ކޯމަސް ފަދައިން މިޖަމްޢިއްޔާ ހިމޭނަކުން އޮންނާކަށް ބޭނުމެއް ނުވިއެވެ. ތަރައްޤީގެ މަސައްކަތުގެ ކުލަވަރު ދަނީ ފެންނަމުންނެވެ\nRe: jamuiyyaa thah ufedhen dhimaavi sababuthah\nrocky on Tue May 13, 2008 7:36 pm\nNEYGE MIHAARU MIVAAGOTHEH , JAMMIYYAAGE ACCOUNT GAIVAA FAISSAAIN FIHAARAYAH MUDHAA GATHUMAKYVES MIHAARU RASHUGE THARAQQY AH KURAA VARAH BODU HEYDHA AKAH MIHAARU VEFAI VANY .\nrocky on Tue May 13, 2008 7:44 pm\nKALEYMENNAH SKY AKAA NUKULHEVEYNE , DHENVES SKY AAI NUBEHI KOLAMAA JAMIYYAA AH LIBEY FAISAA IN THIN HIYALHUNGE FIHAARAYAH MUDHAA GANEVEYTHOA BALAABA .MULHI MALE' GA\nTHI AALAATHUN LAARI KAA VAAHAK , THEE THANKOLHEH BODUVARU ,, SKY JAMMIYYAA AH VURE GINA DHUVASVINAMA KOMME MEEHAKAH FIHAARAEH HULHUVAANE KAANNEYGE .\nkanbili on Wed May 14, 2008 6:10 am\nޖަމްޢިއްޔާ ތަކަށް ލިބިފައި ހުންނަ ލާރި ޖަމްޢިއްޔާ ތަކުގެ މެމްބަރުން ބޭނުންކުރާ ވާހަކަ އަކީ މިހާރަކު އިވޭ އަޑެއް ނޫނެވެ. މީގެ ކުރިން އަޅުގަނޑުމެން ކުޑައިރުވެސް އަޑު އަހަމުން އަންނަ ވާހަކައެކެވެ. އެހެން ނަމަވެސް ދަންނަވަންތޯ. އަޑު އިވޭ ކޮންމެ ވާހަކަ އަކީ އޭގައި ހަގީގަތް ހިމެނޭ ވާހަކަތަކެއް ނޫންކަންވެސް މިފަދަ ތަޢުލީމީ ޒަމާނެއްގައި އެނގެން ޖެހޭކަން ހާމަކޮށްލަމެވެ. އަޅުގަނޑަށް ވިސްނޭ ގޮތުގައި ތަރައްޤީއަށް މަސައްކަތް ކުރާ އެއްވެސް ބަޔަކު އެޖަމްޢިއްޔާތަކަށް ލިބޭ އެއްވެސް ފައިސާއެއްގެ ނާޖާއިޒް ފައިދާއެއް ނުނަގާނެއެވެ. މިއީ އަޅުގަނޑަށް ވިސްނޭ ގޮތް ފަހަރެއްގައި އެހެން ބަޔަކު ދެކޭގޮތް ތަފާތުވެދާނެއެވެ. ޖަމްޢިއްޔާތަކުގައި މަސައްކަތް ކުރާ ބަޔަކީ ސަރުކާރުގެ ވަޒީފާ ތަކާއި ޢާމްދަނީ ހޯދުމަށް އެހެނިހެން މަސައްކަތް ކުރާ ބަޔެކެވެ. އަދި ޖަމްޢިއްޔާތަކަށް ލިބޭ ފައިސާ އަކީ ކޮންމެ ކޮންމެ މީހެއްގެ އަތްމައްޗަށް އަރާނޭ ފައިސާތަކެއް ނޫނެވެ. އަދި ބޭންކް އެކައުންޓްތަކުން ކޮންމެ ކޮންމެ މީހަކަށް ފައިސާއެއްވެސް ނުނެގޭނެއެވެ. އަދި ދަންނަވަމެވެ. ޖަމްޢިއްޔާތަކަށް ލިބޭ ފައިސާ ބޭނުންކުރާނަމަ އެބަޔަކު ކުރަމުންދާ މަސައްކަތްތަކަށް ނުވަތަ ހިންގާ ޕްރޮޖެކްޓްތައް ހުއްޓޭނެކަން ޔަޤީނެވެ.


Badhaludhinumuge namugai mulhi dhaulaiy dharuvaalaifi: Raees Yameen\nބަދަލު ދިނުމުގެ ނަމުގައި މުޅި ދައުލަތް ދަރުވާލައިފި: ރައީސް ޔާމީން\nއެކި ފަރާތްތަކަށް ބަދަލު ދިނުމުގެ ނަމުގައި ސަރުކާރުން ދިވެހި ދައުލަތް ދަރުވާލައިފި ކަމަށް ކުރީގެ ރައީސް އަބްދުﷲ ޔާމީން އަބްދުލްގައްޔޫމް ވިދާޅުވެއްޖެއެވެ.\nއިދިކޮޅު ކޯލިޝަނުން މިރެ ''ދަރުވާލައިފި'' ނަމުގައި ބޭއްވި ޖަލްސާގައި ވާހަކަފުޅުދައްކަވަމުން ކުރީގެ ރައީސް ޔާމީން ވިދާޅުވީ އެކިއެކި ފަރާތްތަކަށް ސަރުކާރުން ދަރަނި ދައްކަންޖެހޭކަމަށް ބުނެ، މިހާރު ދައުލަތް ދަރުވާލާފައިވާކަމަށެވެ.\nރައީސް ޔާމީން ވިދާޅުވީ، ކުރީގެ ރައީސް މުހައްމަދު ނަޝީދުގެ ސަރުކާރުން ހިލޭ މާލޭގެ ކުނި ނައްތާލުމުގެ ނަމުގައި ކޮންމެ ގެޔަކުން އުކާލާ ކުނީގެ އަގު އެގެއެއްގެ ކަރަންޓް ބިލުގައި ހިމަނައިގެން ނަގާ ގޮތަށް އޮތް އޮތުން އެމަނިކުފާނުގެ ސަރުކާރުގައި އުވާލާފައިވާކަމަށެވެ.\nރައީސް ޔަމީން ވިދާޅުވީ މިއަދު ސަރުކާރުން ބަދަލު ދިނުމުގެ ނަމުގައި ކުރާ ކަމަކީ ބަދަލު ދިނުމުގެ ނަމުގައި ގާތް ރައްޓެހިންގެ ޖީބަށް ބަރުކުރަން ބަޖެޓް ފުނޑާލަނީ ކަމަށެވެ.\n''މިއަދު ކުރާ ކަމަކީ ގާތް ތިމާގެ މީހުންނަސް ރައްޓެހިންނަށް ބަދަލު ދިނުމުގެ ނަމުގައި ސަރުކާރު ހަމަ ފުނޑާލަނީ. ބަޖެޓް ފުނޑާލައިފި. ލާރި ނަގައި 300 މިލިއަނުން 400 މިލިއަނުން 500 މިލިއަނުން މީހުންނަށް ލާރި ދެނީ.'' ރައީސް ޔާމީން ވިދާޅުވިއެވެ.\nރައީސް ޔާމީން ވިދާޅުވީ އެމަނިކުފާނުގެ ސަރުކާރުގައި ހިންގި އެއްވެސް މަޝްރޫޢުއަކަށް އެދަދަށް ހަރަދު ނުދާ ކަމަށާއި އޭރު މަޝްރޫޢުތައް ހިންގީ ގާނޫނީ ލަފާ ހޯދައިގެން ކަމަށެވެ.\nނަމަވެސް މިސަރުކާރުން އެގޮތަށް ކަންކަން ކޮށްފައި ނުވާކަން ފާހަގަކުރައްވައި ރައީސް ޔާމީން ވިދާޅުވީ މިސަރުކާރުން ތަރައްގީއަށް މަސައްކަތް ކުރުމުގެ އެއްވެސް ވިސްނުމެއް ނެތް ކަމަށެވެ. އަދި ސަރުކާރުން ތަރައްގީ ނުގެންނަކަން ފާހަގަކުރައްވައި ސަރުކާރަށް ވަރަށް ބޮޑަށް ފާޑު ވިދާޅުވެ ވާހަކަފުޅު ދައްކަވަމުން އެމަނިކުފާނު ވިދާޅުވީ، މިސަރުކާރަކީ ''ކަނދޮޅު'' އިންދާ ސަރުކާރެއް ކަމަށެވެ.


މުރުސީގެ ދަރިފުޅު އަވަހާރަވެއްޖެ\nހޮސްޕިޓަލަށް ގެންދެވުނު އިރު ވަނީ އަވަހާރަވެފައި\nއަވަހާރަވީ ހާޓްއެޓޭކެއް ޖެހިވަޑައިގެން\n5 ސެޕްޓެންބަރ 2019 | ބުރާސްފަތި 15:58\nމިސްރުގެ ކުރީގެ ރައީސް މުހައްމަދު މުރުސީގެ އެންމެ ހަގު ފިރިހެން ދަރިފުޅު ހާޓްއެޓޭކެއް ޖެހިވަޑައިގެން ކައިރޯ ހޮސްޕިޓަލް ގައި އަވަހާރަވެއްޖެއެވެ.\n20 ގެ އަހަރުތައް ގުނަމުންދާ އަބްުދުﷲ މުރުސީ އަވަހާރަވެފައިވަނީ ބުދަ ދުވަހު މިސްރުގެ ދެކުނު ހުޅަނގުގެ ވެރިރަށް ގިޒާގެ އޯސިސް ހޮސްޕިޓަލުގައެވެ. މުރުސީގެ އާއިލާއިން އިން ވަނީ އަބްދުﷲ އަވަހަރާވިކަން މީޑިއާތަކަށް ކަށަވަރު ކޮށްދީފައެވެ. އޭނާގެ މަރާ ގުޅޭ ގޮތުން މިސްރުގެ ހެލްތް މިނިސްޓްރީން އަދި އެއްޗެއް ނުބުނެއެވެ.\nމުރުސީގެ ދެވަނަ ދަރިފުޅު އަދި އަބްދުﷲގެ ކޮއްކޯފުޅު އަހުމަދު ވިދާޅުވީ، ކާރު ދުއްވަމުން ދަނިކޮށް އަބްދުﷲގެ މެއަށް ކުއްލި ތަދެއް އެރި ކަމަށެވެ. އަދި ވަގުތުން ހޮސްޕިޓަލަށް ގެންދެވުނު ކަމަށާއި އެހެން ނަމަވެސް ޑޮކްޓަރުންނަށް އޭނާ ސަލާމަތް ނުކުރެވުނު ކަމަށެވެ.\nފާއިތުވެ ދިޔަ އަހަރުތަކުގައި އަބްދުﷲ ވަނީ އެތައް ފަހަރެއްގެ މަތިން ޖަލަށް ވަޑައިގަންނަވަން ޖެހިވަޑައިގެންފައެވެ. ޑްރަގް ބޭނުންކުރި ކަމުގެ ދައުވާ އަބްދުﷲ މައްޗަށް މީގެ ކުރެވުނު ނަމަވެސް ފަހުން އެ ދައުވާތައް ވަނީ އަނބުރާ ގެންގޮސްފައެވެ. އަދި އެ ތުހުމަތުތަކަކީ އެއްވެސް އަސްލެއްގެ މައްޗަށް ބިނާކޮށް ކޮށްފައިވާ ދައުވާއެއް ނޫން ކަމަށް މިސްރުގެ ގާނޫނީ ފަރާތްތަކުން ވަނީ ބުނެފައެވެ.\nމުރުސީގެ ދަރިންގެ ތެރެއިން އަބްދުﷲ އަކީ އެންމެ ބޮޑަށް މިސްރުގެ ސަރުކާރަށް ފާޑު ވިދާޅުވަމުން ގެންދެވި އެއް ބޭފުޅާއެވެ. މުރްސީ ޖަލުގައި ހުންނެވި އިރާއި އެމަނިކުފާނުގެ ޝަރިޔަތް ކުރިޔަށް ދިޔައިރު އަބްދުﷲ ހުންނެވީ އަބަދުވެސް ބައްޕާފުޅަށް އެހީތެރިވާށެެވެ.


މި އަހަރުގެ ވިޔަވަތި ޤުރުއާން މުބާރާތް ބޭއްވުމުގެ ފަހުމުނާމާގައި ސޮއިކޮށްފި\n← ޚަބަރު ← މި އަހަރުގެ ވިޔަވަތި ޤުރުއާން މުބާރާތް ބޭއްވުމުގެ ފަހުމުނާމާގައި ސޮއިކޮށްފި\nށ.އަތޮޅު ކައުންސިލުން މިއަހަރު ބަޖެޓް ކުރެވިފައިވާ ވިޔަވަތި ޤުރުއާން މުބާރާތް 2019 ބޭއްވުމަށް ށ.ފުނަދޫ ސްކޫލާއެކު ފަހުމުނާމާގައި އިއްޔެ ސޮއިކޮށްފިއެވެ.\nމިކަމަށްޓަކައި ށ.އަތޮޅުކައުންސިލްގެ މީޓިންގ ރޫމުގައި ބޭއްވުނު ބައްދަލުވުމުގައި ފަހުމުނާމާގައި ށ.ފުނަދޫ ސްކޫލުގެ ފަރާތުން ސޮއިކުރެއްވީ އެ ސްކޫލުގެ ޕްރިންސިޕަލް އަލްފާޟިލް މުޙައްމަދު ޝިރާޖެވެ. އަދި އަތޮޅުކައުންސިލްގެ ފަރާތުން ސޮއިކުރައްވާފައިވަނީ އެ ކައުންސިލްގެ ނާއިބުރައީސް އަލްފާޟިލް ޢަބްދުﷲ ނާހިދެވެ.\nވިޔަވަތި ޤުރުއާން މުބާރާތް ބާއްވާނެ ރަށެއް ކަނޑައެޅުމަށް 2019 މާރިޗު 31 ގައި ބޭއްވުނު މިލަދުންމަޑުލު އުތުރުބުރީ އަތޮޅުކައުންސިލްގެ ތިންވަނަ ދައުރުގެ 95ވަނަ ޢާއްމު ޖަލްސާއިން، އެ ޖަލްސާގައި ބައިވެރިވެވަޑައިގެންނެވި ތިން މެންބަރުންގެ އިއްތިފާޤުންނެވެ.\nމިއަހަރުގެ މުބާރާތުގައި ށ.އަތޮޅު މަދަރުސާ އާއި، ށ.ގޮއިދޫ ސްކޫލާއި، ފޭދޫ ސްކޫލާއި، ށ.ފީވަކު ސްކޫލާއި، ށ.ބިލެތްފަހި ސްކޫލާއި، ށ.ފޯކައިދޫ ސްކޫލާއި، އަލްމަދަރުސަތުލް މުނައްވަރާ އާއި، ށ.ޅައިމަގު ސްކޫލާއި، ށ.އަތޮޅުތަޢުލީމީ މަރުކަޒާއި، ށ.މާއުނގޫދޫ ސްކޫލާއި، ށ. ފުނަދޫ ސްކޫލާއި، ށ. މިލަންދޫ ސްކޫލުން ޖުމުލަ 102 ދަރިވަރުން ބައިވެރިވެ ކިޔަވާގޮތަށް ވަނީ ހަމަޖެހިފައެވެ.\nށ. ފުނަދޫ ސްކޫލުން ތައްޔާރީތައް ފެށިފައިވާއިރު މި މުބާރާތް ބޭއްވުމަށް ހަމަޖެހިފައިވަނީ މި އޭޕްރީލް މަހުގެ 18 އިން 20ށް ށ.ފުނަދޫ ސްކޫލުގައެވެ.


ނަންބަރު: (IUL) 447-HR/1/2016/51\nޕަބްލިޝްކުރި ތާރީޚް: 01 ސެޕްޓެންބަރު 2016\nއެމް.އެސް 1 / ޓެކްނިކަލް އޮފިސަރ ގްރޭޑް 1\nމުސާރަ: މަހަކު -/5,610 ރުފިޔާ\nސަރވިސް އެލަވަންސް: މަހަކު -/2,000 ރުފިޔާ\nއެހެން ވަޒީފާއެއް އަދާކުރުން މަނާކުރާތީ ދޭ އެލަވަންސް: އަސާސީ މުސާރައިގެ %35\n(އިތުރުގަޑީގައި ކުރާ މަސައްކަތްތަކަށް ހަމަޖެހިފައިވާ އުސޫލުން އިތުރުގަޑީ ފައިސާ ދެވޭނެ.)\n1. މަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރުދުވަހުގެ މަސައްކަތުގެ ތަޖުރިބާ ލިބިފައިވުން.\n2. މަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުން.\n3. މަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައި ވުމާއެކު، ގުޅުންހުރި އެހެން ދާއިރާއަކުން ލެވެލް4ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nޕަބްލިކް ވަރކްސް ސަރވިސަސްއިން ހިންގުމަށް ހަވާލުވާ ޕްރޮޖެކްޓްތައް ޝެޑިއުލާ އެއްގޮތަށް ކުރިއަށްދޭތޯ ބަލަމުން ގެންދިއުމާއެކު، ޕްރޮޖެކްޓްތަކުގެ ސްޓޭޓަސް ދުވަހުންދުވަހަށް އަޕްޑޭޓްކޮށް ޕްރޮޖެކްޓްތަކާބެހޭ ތަފާސްހިސާބުތައް ހިމެނޭގޮތަށް ރެކޯޑްސް ބެލެހެއްޓުން.\nޕްރޮޖެކްޓްތަކުގެ ބީ.އޯ.ކިއު ހެދުމާއި، ޕްރޮޖެކްޓްތައް ހިންގުމަށްޓަކައި ބޭނުންވާ ހުރިހާ ލިޔެކިޔުމެއް ތައްޔާރުކޮށް، އެ ލިޔެކިޔުންތައް ފޮނުވަންޖެހޭ ފަރާތްތަކަށް ފޮނުވުމާއި، ޕްރޮޖެކްޓް ފައިލް ތައްޔާރުކޮށް، އެކަމާގުޅޭ ލިޔެކިޔުންތައް ބެލެހެއްޓުން.\nރާއްޖެއިން ބޭރުން މަޝްރޫޢުތަކަށް ގެންނަންޖެހޭ ތަކެތީގެ ޓެންޑަރ ޑޮކިޔުމަންޓާއި، ޓެކްނިކަލް ސްޕެސިފިކޭޝަން ތައްޔާރުކުރުން.\nމަޝްރޫޢުތަކާ ބެހޭގޮތުން ހަދަންޖެހޭ ރިޕޯޓުތައް ތައްޔާރު ކުރުމާއި، ކޮންސަލްޓެންޓުންނާއި އަދި ކޮންޓްރެކްޓަރުން ހުށަހަޅާ އިންވޮއިސްތައް ޗެކުކޮށް، ފައިސާ ދެއްކުމަށްޓަކައި ކަމާބެހޭ ފަރާތްތަކަށް ފޮނުވުން.\nޕްރޮޖެކްޓްތަކުގެ ސްޓޭޓަސް ރިޕޯޓުތައް ތައްޔާރުކޮށް، މެނޭޖްމަންޓަށް ހުށަހަޅަމުން ގެންދިއުމާއި، ޕްރޮޖެކްޓްތަކުގައި ދިމާވާ މައްސަލަތައް ޙައްލުކުރުން.\nޕްރޮޖެކްޓް ސައިޓްތަކަށް ކުރަންޖެހޭ ދަތުރުތައް އިންތިޒާމުކޮށް ހިންގުމާއި، އެހެނިހެން ގޮތްގޮތުން ސައިޓްތަކަށް ބޭނުންވާނެ އެހީތެރިކަން ފޯރުކޮށްދިނުން.\nމަސައްކަތުގައި ޙަރަކާތްތެރިވާ މުވައްޒަފުންގެ ސަލާމަތާއި ރައްކާތެރިކަމަށް ސަމާލުކަންދިނުމާއި، މިފަދަ ކަންކަމުގައި ބޭނުންވާނެ ފަންނީ ލަފާ މެނޭޖްމަންޓަށް އެރުވުން.\nހިންގުމުގެ އޮނިގަނޑާ އެއްގޮތްވާ ގޮތުގެމަތިން އެކިފަރާތްތަކާއެކު ކުރެވޭ މުޢާމަލާތުތަކުގެ ޞައްޙަ މަޢުލޫމާތު ހިމެނޭގޮތަށް ލިޔެކިޔުންތައް ފުރިހަމަކުރުމަށްފަހު، ރައްކާތެރިގޮތުގައި، ގަވާއިދުން ރެކޯޑްސް ބެލެހެއްޓުން.\nސަރުކާރުގެ ދާއިރާތަކާއި، އަދި އޮފީހުގެ އެކި ދާއިރާތަކާ ގުޅިގެން ކުރަންޖެހޭ އިދާރީ މަސައްކަތްތައް ކުރުމާއި، ޔުނިޓްގެ މުވައްޒަފުންނާބެހޭ ކަންތައްތައް ބެލެހެއްޓުމާއި، މުވައްޒަފުންގެ ވަޒީފާ ބަޔާންތައް ތައްޔާރު ކުރުމުގައި އެޗް.އާރު ޔުނިޓަށް އެހީތެރިކަން ފޯރުކޮށްދިނުމާއި، އިތުރުގަޑީގެ މަސައްކަތަށް ނެރޭ މުވައްޒަފުންގެ ރެކޯޑްސް ބެލެހެއްޓުން ފަދަ ހުރިހާކަމެއް ދުވަހުންދުވަހަށް ހިންގުން.\nޔުނިޓުގެ މުވައްޒަފުން އެކިކަންކަމުގައި މުޢާމަލާތު ކުރާ ގޮތާއި، މަސައްކަތުގެ އަޚުލާޤު އޮފީހުގެ ގަވާއިދުތަކާއި އުސޫލުތަކާއި، އަދި ތަޞައްވުރާ އެއްގޮތްވާ ގޮތުގެމަތިން ހިންގުމާއި، ހަމަޖެހިފައިވާ އުސޫލުތަކާއި ޚިލާފަށް ހިނގާ ކަންކަން އިޞްލާޙު ކުރުން.\n4. ގިނަވަގުތު އޮފީހުގައި މަސައްކަތް ކުރެވޭނެ މީހެއް ކަމުގައިވުން.\nއިންޓަރވިއުއަށް ދަޢުވަތު ދެވޭނީ، ވަޒީފާއަށް ކުރިމަތިލާ ފަރާތްތައް ޝޯޓްލިސްޓް ކުރުމަށްފަހު، އެފަރާތްތަކަށް އެކަންޏެވެ.\n- ސިވިލް ސަރވިސްގެ ވަޒީފާއަށް އެދޭ ފޯމު (ވަޒީފާއަށް އެދޭ ފޯމު ލިބެން ހުންނާނީ ޕަބްލިކް ވަރކްސް ސަރވިސަސް މާލޭ އޮފީހުންނެވެ.)


އަފްރާޝީމްގެ މަރަށް 8 އަހަރު: މަރުގެ ކޮމިޝަނުން މަރާއި ބެހޭ މައުލޫމާތު ހިއްސާ ކުރަނީ | | Sangu News\nއަފްރާޝީމްގެ މަރަށް 8 އަހަރު: މަރުގެ ކޮމިޝަނުން މަރާއި ބެހޭ މައުލޫމާތު ހިއްސާ ކުރަނީ\n2 އޮކްޓޯބަރ 2019 - 11:55\nއަފްރާޝީމްގެ އާއިލާއަށް އިންސާފު ލިބިފައި ނުވާތީ އާއިލާއިން ދަނީ ކަންބޮޑުވުން ފާޅު ކުރަމުން\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެންބަރު ޑރ.އަފްރާޝީމް އަލީ މަރާލި މައްސަލާގައި މަރުތައް ތަހުގީގު ކުރާ ރިޔާސީ ކޮމިޝަނުން ކުރި ތަހުގީގު މައުލުމާތުތަކާއި އެ މަރުގެ ފަހަތުގައިވާ މީހުން ވަރަށް އަވަހަށް ހަމާ ކުރާނެ ކަމަށް ކޮމިޝަންގެ ރައީސް ހުސްނުއް ސުއޫދު ވިދާޅުވެއްޖެއެވެ.\nއަފްރާޝީމް އަވަހާރަކޮށްލީ ސެޕްޓެމްބަރު 30، 2012 ވަނަ ދުވަހުގެ ރޭ 1:30 ހާއިރު، ދިރިއުޅޭ ހ.ފުންވިލުގެ ސިޑިގޮޅި ކައިރީގަ އެވެ. ކަތިވަޅި އަކުން ބޮލާއި ގައިގެ އެކި ތަންތަނަށް ހަމަލާދީފައިވެ އެވެ.\nމަރުތައް ތަހުގީގު ކުރާ ރިޔާސީ ކޮމިޝަންގެ ރައީސް ހުސްނުއް ސުއޫދު ކުރެއްވި ޓްވީޓެއްގައި ވިދާޅުވީ އަފްރާޝީމްގެ މަރުގެ މައްސަލައިގެ ތަފުސީލުތައް ކުރިއަށް އޮތް މަދު ހަފުތާތަކުގެ ތެރޭގައި ހާމަ ކުރެވޭނެ ކަމުގެ ޔަގީންކަން އެބަ އޮތް ކަމަށެވެ. އެ ގޮތުން އޭނާ މަރާލުމުގައި ބައިވެރިވި މީހުނާއި އެ ކަން ރޭވި މީހުންގެ މައުލޫމާތު ވެސް ހާމަ ކުރާނެ ކަމަށް ސުއޫދު ވިދާޅުވި އެވެ.\nއަފްރާޝިމްގެ މަރަށް ހަތް އަހަރު ވި އިރު އެ މަރަށް އިންސާފު ލިބިފައި ނުވާތީ އޭގެ ކަންބޮޑުވުން ފާޅުކޮށް އާއިލާގެ ފަރާތުން ވެސް ވަނީ ބަޔާންތައް ނެރެފައެވެ.\nއަފްރާޝީމް މަރާލި މައްސަލަ ސާބިތުވެ ހ.ލޮބީ ހުސެއިން ހުމާމުގެ މައްޗަށް ވަނީ މަރުގެ ހުކުމް އިއްވައިފަ އެވެ. އެކަމަކު ގަތުލުގެ ހަގީގަތާ ހަމައަށް ވާސިލްވުމުގެ ކުރިން ހުމާމް މަރަން ބޭނުން ނުވާ ކަމަށާއި އަފްރާޝީމް މަރާލުމުގައި ހިމެނެނީ އޭނާ އެކަނި ނޫން ކަމަށް އާއިލާ އިން ވަނީ ބުނެފައެވެ.\nޑރ.އަފްރާޝީމް އަލީގެ މަރާ ގުޅޭ ވީޑިއޯއެއް މަރުތަކާ ބެހޭ ކޮމިޝަނުން އާންމުކޮށް އެއިން ފެންނަ ދެ މީހަކު ހޯދުމަށް އާންމުންގެ އެހީއަށް ވެސް އެދުނެވެ. ކޮމިޝަނުން އާންމުކުރި ވީޑިއޯއަކުން ދެ ސައިކަލުގައި ދާ ޒުވާނުންތަކެއް ފެނެއެވެ. އޭރު ވީޑިއޯ އާއްމުކޮށް ކޮމިޝަނުން ބުނެފައިވަނީ އެ ފޮޓޭޖްގައި ވަނީ 2012 ވަނަ އަހަރުގެ އޮކްޓޯބަރު މަހުގެ އެއްވަނަ ދުވަހުގެ ރޭގެ މަންޒަރެއް ކަމަށާ، އެއީ ޑރ. އަފްރާޝީމް އަނިޔާވެރި ގޮތަކަށް މަރާލި ރޭ ކަމަށެވެ. މީގެ އިތުރުން ވީޑިއޯއިން ފެންނަނީ އަމީނީ މަގުގައި ހުންނަ ސްޓެލްކޯ އިމާރާތުގެ ކުރިމަތިން ކްރަސްޓީސް ރެސްޓޯރެންޓްގެ ހުޅަނގުގައި ހަރަކާތްތެރިވި ބައެއް ކަމަށް ވެސް އެ ކޮމިޝަނުން ވަނީ ބުނެފައެެވެ.\nމިދިޔަ ޖުލައި މަހު ރައީސް އިބްރާހީމް މުހައްމަދު ސާލިހް ބޭއްވި ނޫސްވެރިންގެ ބައްދަލުވުމެއްގައި އެމަނިކުފާނު ވިދާޅުވީ ކޮމިޝަންތަކާއި ކޮމިޓީތަކުގެ މަސައްކަތްތައް ކުރިއަށް އެބަދާ ކަމަށެވެ. މަރު ކޮމިޝަނުން ތަހުގީގު ކުރާ އެންމެ ބޮޑު އެއް މައްސަލަ ކަމަށްވާ ޑރ.އަފްރާޝީމް އަވަހާރަކޮށްލުމުގެ ތަފްސީލު މައުލޫމާތު ހިމެނޭ ރިޕޯޓެއް އެމަނިކުފާނަށް ލިބިވަޑައިގެންފައިވާ ކަން ރައީސް އާއްމު ކުރެއްވި އެވެ.\nއެ މައްސަލައިގައި ކުށް ސާބިތުވެ، ހުކުމް އައީ ހުމާމް މައްޗަށް އެކަންޏެވެ. ހުމާމް މަރަން ސުޕްރީމް ކޯޓުން ވަނީ ތާއީދުކޮށްފަ އެވެ. އެކަމަކު އެކަން ރޭވުމުގެ އަޑީގައި ތިބި މީހުން ނުހޯދޭތީ އަފްރާޝީމްގެ އާއިލާ އިން ވަނީ ކުރިން ކަންބޮޑުވުން ފާޅުކޮށްފަ އެވެ.


Gina adhadhehge masthuvathakehcha eki Hulhumale in meehaku hayyaru koffi\nގިނަ އަދަދެއްގެ މަސްތުވާތަކެއްޗާއެކު ހުޅުމާލޭން މީހަކު ހައްޔަރުކޮށްފި\nގިނައަދަދެއްގެ މަސްތުވާތަކެއްޗާއެކު ހުޅުމާލޭން މީހަކު ހައްޔަރުކޮށްފިއެވެ.\nފުލުހުން ބުނީ މަސްތުވާތަކެއްތާއެކު ހައްޔަރުކޮށްފައިވަނީ 37 އަހަރުގެ ދިވެހި ފިރިހެނެއް ކަމަށެވެ. އެގޮތުން އެމީހާ ހައްޔަރުކޮށްފައިވަނީ ރާއްޖެއަށް މަސްތުވާތަކެތި އެތެރެކޮށް އެތަކެތީގެ ވިޔަފާރިކުރަމުންދާ ކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާއި ގުޅިގެން ހިންގި އޮޕަރޭޝަނެއްގައެވެ.\nއެމީހާ ހައްޔަރުކޮށް ހުޅުމާލޭގައި އެމީހާ ދިރިއުޅެމުންދާ ފްލެޓް، ކޯޓު އަމުރެއްގެ ދަށުން ބަލައިފާސްކުރި އިރު މަސްތުވާތަކެތި ކަމަށް ޝައްކުކުރެވޭ އެއްޗެއްހުރި 76 ރަބަރު ޕެކެޓާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި 13 ސެލޯފިންކޮޅާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ދެ ކޮތަޅު ގަނޑާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ފިލްމް ހުސްކުރި ދެ ދަޅާއި އަދި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ރަބަރު ޕެކެޓެއް ފެނިފައިވެއެވެ.\nއެމައްސަލައިގައި ހައްޔަރުކޮށްފައިވާ އެމިހާގެ ބަންދާއިމެދު ގޮތެއް ނިންމުމަށް ކްރިމިނަލް ކޯޓަށް ހާޒިރުކުރުމުން، ކޯޓުން އެމީހާ ވަނީ ދޫކޮށްލާފައެވެ. އެމައްސަލަ ޑްރަގް އެންފޯސްމަންޓް ޑިޕާޓްމަންޓުންދަނީ އިތުރަށް ތަހުގީގު ކުރަމުން ކަމަށް ފުލުހުން ވަނީ ބުނެފައެވެ.\nމަސްތުވާތަކެތި ހުޅުމާލެ ފުލުހުން\nކޯޓުތަކުން އެފަދަ މީހުންނަށް ހިމާޔަތް ދޭތަން މިފެންނަނީ.. ދެން ކިހިނެެއް ރަނގަޅު ވާނީ؟؟؟


5  الشَّيْخُ رَبِيعُ އަކީ ޢަޤީދާގައާއި ދީނުގެ މައްޗަށް އޮތް ޣީރަތްތެރިކަމުގައި ޞާލިޙު ހެޔޮ ރަނގަޅު ބޭފުޅެކެވެ. - الشَّيْخ صَالِح بن محمد اللُّحَيْدَان حفظه الله - Maktaba Salafiyyah Maldives - Connecting you to the Major Scholars of the Ummah\nނޮވެމްބަރ 10  الشَّيْخُ رَبِيعُ އަކީ ޢަޤީދާގައާއި ދީނުގެ މައްޗަށް އޮތް ޣީރަތްތެރިކަމުގައި ޞާލިޙު ހެޔޮ ރަނގަޅު ބޭފުޅެކެވެ. - الشَّيْخ صَالِح بن محمد اللُّحَيْدَان حفظه الله\nސުވާލު: الله تعالى ޝައިޚުމެން ރައްކައުތެރިކޮށްދެއްވާށި އެވެ. އަހަރުމެންގެ ޝައިޚެވެ. ސުވާލު ކުރާ މީހާ އަހައެވެ: الشَّيْخُ رَبِيعُ އާ ބެހޭގޮތުން ދެކެވޭ އައިބު ވާހަކަތައް ގިނަވެފައިވަނީ ކީއްވެގެންތޯ އެވެ؟ އަދި الشَّيْخُ رَبِيعُ އާ ދިމާއަށް އެބައިމީހުން އެއްޗެހި ގޮވަނީ ކީއްވެގެންތޯ އެވެ؟ الله تعالى ޝައިޚުމެން ރައްކައުތެރިކޮށްދެއްވާށި އެވެ.\nޖަވާބު: އެޝައިޚަކީ އެޝައިޚުގެ ޢަޤީދާގައާއި، ދީނަށް އޮތް އެޝައިޚުގެ ޣީރަތްތެރިކަމުގައި ޞާލިޙު ހެޔޮ ރަނގަޅު ބޭފުޅެކެވެ. އަދި ޝައިޚުއާ ބެހޭގޮތުން އައިބު ވާހަކަތައް ދައްކާ މީހާއަށް ތިބާ ނުއެނބުރޭށެވެ. (ސަމާލުކަން ނުދޭށެވެ. ނުލެނބޭށެވެ.) ސަބަބަކީ އެޝައިޚު ރައްދު ދެއްވަނީ ސުންނަތާ ޚިލާފުވާ މީހުންނަށެވެ. ފަހެ ސުންނަތާ ޚިލާފުވާ މީހާ ޝައިޚުއަށް ނަފްރަތު ކުރެ އެވެ. އެއީ ޝައިޚު ސުންނަތާ ޚިލާފުވާ މީހުންނަށް ރައްދު ދެއްވާތީ އެވެ. އަދި ސުންނަތާ ޚިލާފު ނުވާ މީހާ، ފަހަރެއްގައި އޭނާ ޝައިޚުއަށް ޙަސަދަވެރިވެ އެވެ. އެއީ އެބައިމީހުންގެ ސަމާލުކަމަށް އައިސްފައިނުވާ ކަންތަކުގެ މައްޗަށް ޝައިޚު ހުށިޔާރުވެވަޑައިގެންފައިވާތީ އެވެ. އެޝައިޚަކީ ޞާލިޙު ހެޔޮ ރަނގަޅު ބޭފުޅެކެވެ. އެއީ ރިވެތިވެގެންވާ ޢިލްމުވެރިއެކެވެ.\nސުވާލު ކުރާ މީހާ: الله أَكْبَر!\nސުވާލުގެ އޯޑިއޯ ލިންކް: http://goo.gl/58vvPH\nތަރުޖަމާނު: އިސްވެ ބަޔާން މިކުރީ الشَّيْخُ رَبِيعُ حفظه الله ގެ ޢަޤީދާ ޞައްޙަކަމަށް ހެކިވެވަޑައިގެން އުންމަތުގެ ބޮޑެތި ޢިލްމުވެރިންގެ ތެރެއިން ޢިލްމުވެރިއަކު ވިދާޅުވެފައިވާ ބަސްފުޅެކެވެ. الشَّيْخُ صَالِحُ اللُّحَيْدَان އަކީ ސަޢޫދީ ޢަރަބިއްޔާގެ مَجْلِسُ القَضَاء ގެ ކުރީގެ ރައީސެވެ. އަދި އެޤައުމުގެ ބޮޑެތި ޢިލްމުވެރިންގެ ކޮމިޓީ هَيْئَةُ كِبَارِ العُلَمَاء ގެ މެންމަބަރެއްވެސްމެ އެވެ. ޙައްޤުގެ އަހުވެރިންގެ ބަސްފުޅަކީ މިއީ އެވެ. ރައްބާނީ ބޮޑެތި ޢިލްމުވެރިންގެ ބަސްފުޅަކީ މިއީ އެވެ: الشَّيْخُ رَبِيعُ حفظه الله އަކީ ޢަޤީދާ ޞައްޙަ، ހެޔޮ އަމަލުފުޅުތަކުުގެ މަތީގައި ގާއިމްވެވަޑައިގެންފަވާ ރައްބާނީ ބޮޑެތި ޢިލްމުވެރިންގެ ތެރެއިން ޢިލްމުވެރިއެކެވެ. ސުންނަތަށް ލޯބިކުރާ މީހުންގެ ބަހަކީވެސް މިއީ އެވެ. މިއާ ޚިލާފަށް، الشَّيْخُ رَبِيعُ حفظه الله އަށް އެއްޗެހި ގޮވައި، އައިބު ބަސްތައް ބުނެ އުޅެނީ الشَّيْخُ صَالِحُ اللُّحَيْدَان ވިދާޅުވެފައިވާ ފަދައިން: ސުންނަތާ ޚިލާފުވާ މީހުންނެވެ. އަދި ޝައިޚުއަށް ހަސަދަވެރިވާ މީހުންނެވެ.\nދިވެހި ރައްޔިތެއް އަދި މަދީނާއިން ކިޔެވި މީހެއް ކަމުގައިވާ މުޙައްމަދު ތޮއްޔިބު ވަނީ الشَّيْخُ رَبِيعُ އަކީ ސަލަފުންގެ މަންހަޖާ ދެކޮޅުވެރި ބޭފުޅެއް ކަމަށް ބުނެ، އަދި ސަލަފުންގެ މަގުގައިވާ ކަމަށް ދައުވާ ކުރައްވާ ބޭފުޅެއް ކަމަށް ބުނެ ދޮގު ބުހުތާނު ހަދައިފަ އެވެ. ރައްބާނީ ބޮޑު ޢިލްމުވެރިއެއްގެ ގަދަރު ކުޑަ ކޮށްލާފަ އެވެ. އަދި އޭގެ އިތުރުން އެއީ މަގުފުރެދިފައިވާ ބޭފުޅެއް ކަމުގަައި ބުނެފަ އެވެ. ހުރި ބުހުތާނެއްގެ ބޮޑު ކަމާއެވެ!! ހުރި ލަދުކުޑަ ކަމާއެވެ!! މިއީ މަދީނާއިން ކިޔަވައިގެން އައިސް މީހުންނަށް މަގުއޮޅުވާލުމަށް ހިންގާ ޖަރީމާތަކުގެ ތެރެއިން ޖަރީމާއެކެވެ. މިއީ މަގުފުރެދުމުގެ ޢަލާމާތްތަކުގެ ތެރެއިން ޢަލާމާތެކެވެ: ރަސޫލުންގެ ވާރުތަވެރިންނާ ދިމާއަށް، އުންމަތުގެ ބޮޑެތި ޢިލްމުވެރިންނާ ދިމާއަށް އެއްޗެހި ގޮވައި، ގަދަރު ކުޑަކުރުމެވެ. މުސްލިމް އުންމަތާއި، އުންމަތުގެ ރައްބާނީ ބޮޑެތި ޢިލްމުވެރިންނާ ގުޅުން ކަނޑުވާލުމެވެ. އަދި ތިމަންމެން 'ޝައިޚުން' ފަތުވާ ދިނުމުގެ މަގާމަށް އައްޔަނު ވުމެވެ. އަދި އެމީހަކަށް އިސްލާމް ދީން ފެނުނު އަދި ފަހުމްވިފަދަ ސޫރައަށް، ރަނގަޅެއް ގޯހެއް ނުބަލައި، ޞައްޙައެއް ޟަޢީފެއް ނުބަލައި، ސުންނަތެއް ބިދުޢައެއް ނުބަލައި މީސްތަކުންނަށް އޮޅުވާލުމެވެ. ސިކުނޑިތައް ދޮވެލުމެވެ. ޢިލްމުވެރިންގެ ގަދަރު ކުޑަ ކުރުމަކީ މިއީ އެވެ. އަދި ޢިލްމުވެރިންގެ އިތުބާރު ގެއްލުވާލުމަކީ މިއީ އެވެ. މިފަދަ މީހުންގެ ދެން އޮންނާނީ ކޮން ގަދަރެއް ހެއްޔެވެ؟! ކޮން އިތުބާރެއް ހެއްޔެވެ؟! މިލިއުން ކިޔާލި މީހަކަށް ތޮއްޔިބުގެ ބުހުތާނު ބަޔާންވެގެން ހިނގައްޖެ އެވެ. ދިވެހި ރައްޔިތުން ދަންނަ ހުއްޓެވެ! الشَّيْخُ رَبِيعُ އަށް ސަނާގެ ބަސްފުޅުތައް ވިދާޅުވެ، އަދި ޝައިޚުގެ ދިފާޢުގައި ބަސްވިދާޅުވެފައި ވަނީ ހަމައެކަނި الشَّيْخُ صَالِحُ اللُّحَيْدَان حفظه الله އެއް ނޫނެވެ. ޞައްޙަ ޢަޤީދާއާއި އަޅުކަމުގައި ގާއިމްވެވަޑައިގެންފަވީ، މުޅި ދުނިޔެއަށް މަޝްހޫރު، މުސްލިމުންގެ މަޤްބޫލުކަން ލިބިވަޑައިގެންވީ އެތަކެއް ބައިވަރު ޢިލްމުވެރިންތަކެއް ވަނީ ޝައިޚުއަށް ސަނާގެ ބަސްތައް ވިދާޅުވެ، ޝައިޚުގެ ދިފާޢުގައި ވާހަކަފުޅު ދައްކަވާފަ އެވެ. އޭގެ ތެރެއިން:\n1. الشَّيْخُ عَبْدُ العَزِيز بْنُ بَاز رحمه الله،\n2. الشَّيْخُ نَاصِرُ الدِّين اَلْأَلْبَانِي رحمه الله،\n3. الشَّيْخُ محمد بْنُ صَالِح العُثَيْمِين رحمه الله،\n4. الشَّيْخُ مُقْبِل بْنُ هَادِي الوَادِعِي رحمه الله،\n5. الشَّيْخُ أَحْمَد بْنُ يَحْيَى النَّجْمِي رحمه الله،\n6. الشَّيْخُ زَيْدُ بْنُ هَادِي المَدْخَلِي رحمه الله،\n7. الشَّيْخُ عَبْدُ المُحْسِن العَبَّاد البَدْرُ حفظه الله،\n8. الشَّيْخُ عُبَيْدُ الجَابِرِي حفظه الله،\n9. الشَّيْخُ محمد بْنُ هَادِي المَدْخَلِي حفظه الله\n10. الشَّيْخُ عَبْدُ اللهِ البُخَاري حفظه الله\n11. الشَّيْخُ سُلَيْمَان الرُّحَيْلِي حفظه الله، ފަދަ ޤަދަރާއި އިޙްތިރާމް ލިބިވަޑައިގެންފަވާ ޢިލްމުވެރިން ހިމެނިގެންވެ އެވެ.\nމި ހުރިހައި ޢިލްމުވެރިންގެ ސަނާ ބަސްފުޅުތައް ތޮއްޔިބުއާއި ތޮއްޔިބުގެ ޖަމާޢަތްގަނޑަށް ނުފެންނަނީބާ އެވެ؟ ނުވަތަ ނުފެންނަ ކަމަށް ހަދައި، އަޑު ނީވޭ ކަމަށް ހަދަނީބާ އެވެ؟ ދެން ފަހެ، މި ހުރިހައި ޢިލްމުވެރިންގެ ހެކިބަސްފުޅުތަކުން، ތޮއްޔިބު ކުރާ ދައުވާގެ ބާތިލުކަން އަހަރުމެންނަށް ބަޔާންވެ ހިނގައްޖެ އެވެ. ލޯތައް ކަނުކުރުވާ، ކަންފަތްތައް ބީރުކުރުވާ، ހިތްތައް އަނދިރިކުރުވާ މަގުފުރެދުމުން الله އަޅަމެން ސަލާމަތް ކުރައްވާށި އެވެ.\nFilename: What_an_excellent_man_is_Sheikh (2).pdf\nSize: 1406.32 KB\nއޮންލައިން ކިޔުންތެރިން: 81


Eh dhanfalhiyah kiyavaidhey school thakugai fathis namaadhah fahu kiyavaidheyn fashanee: Minister - vNews.mv\nއެއްދަންފަޅިއަށް ކިޔަވައިދޭ ސްކޫލުތަކުގައި ފަތިސް ނަމާދަށްފަހު ކިޔެވުން ފަށަނީ\nޝުރުފާ މުޙައްމަދު 12 June 2019, 12:21\nއެއްދަންފަޅިޔަށް ކިޔަވައިދޭ ސްކޫލުތަކުގައި ކިޔެވުން ފަތިސް ނަމާދަށް ފަހު ކިޔަވައިދޭން ފެށުމަށް މަސައްކަތް ކުރަމުންދާ ކަމަށް އެޑިޔުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެ އެވެ.\nދައުލަތުގެ މީޑިއާގައި ވާހަކަދައްކަވަމުން މިނިސްޓަރު ވިދާޅުވީ ދެވެނަ ޓާމުގެ ކިޔެވުން އިއްޔެ ފެށުނުއިރު އެއްދަންފަޅިއަށް ކިޔަވައިދިނުމުގެ ޕައިލެޓު ޕްރޮގްރާމެއް 22 ސްކޫލެއްގައި އިއްޔެ ފަށާފައިވާނެ ކަމަށެވެ.\nމިނިސްޓަރު ޑރ. އައިޝަތު އަލީ ވިދާޅުވީ އެއްދަންފަޅިއަށް ސްކޫލުތަކުގެ ކިޔެވުން ބަދަލުކުރުމުން ގިނަ ފައިދާތަކެއް ލިބިގެންދާނެ ކަމަށެވެ. އެގޮތުން ސްކޫލުގެ ވަގުތު ނިންމާލުމަށްފަހު ދަރިވަރުންނާއި މުދައްރިސުން އަދި ސްކޫލުގެ އެހެންވެސް މުވައްޒިފުންނަށް ގެއަށް ގޮސް އާއިލާއާއި އެކު ހޭދަކުރުމަށް ލިބޭ ވަގުތު އިތުރުވާނެ ކަމުގައި ވިދާޅުވި އެވެ. މިކަމުގެ ސަބަބުން ދަރިވަރުންނާއި މުދައްރިސުންގެ ހިތްހަމަޖެހުން އިތުރުވެ ދުޅަހެޔޮ އާއިލާއެއް ބިނާ ކުރުމަށް މަގުފަހިވެގެން ދާނެ ކަމުގައިވެސް މިނިސްޓަރު ވިދާޅުވި އެވެ.\nޑރ. އައިޝަތު އަލީ ވިދާޅުވީ ރާއްޖޭގެ ހުރިހާ ސުކޫލެއް އެއްދަންފަޅިއަށް ކިޔެވުން ބަދަލުކުރުމުގެ ވިސްނުން ގެންގުޅޭއިރު ސްކޫލުތަކުގެ ކިޔެވުން ފަށަން ނިންމާފައިވަނީ ފަތިސް ނަމާދަށް ފަހު ކަމަށެވެ. އެގޮތުން ސްކޫލުގެ ދަރިވަރުން ނަމާދު ގަޑިއަށް ސުކޫލަށް ހާޒިރުވެ ޖަމާއަތުގައި ނަމާދު ކުރުމަށްފަހު ކުޅިވަރާއި ކަސްރަތުގެ އެކި ހަރަކާތްތަކުގައި ބައިވެރިވުމަށްފަހު އެނބުރި ގެއަށް ގޮސް ސްކޫލުގެ ކިޔަވާ ގަޑިއަށް ތައްޔާރުވެ ސްކޫލަށް އަންނާނީ ކަމަށެވެ. އަދި އެކަމަށް ދީފައިވާނީ ވަކި ވަގުތެއް ކަމަށާއި ސުކޫލަށް އައިސް ސްކޫލުގައި ނާސްތާ ކުރުމަށްފަހު ރަސްމީ ކިޔެވުމުގެ ގަޑިތައް ފައްޓާނީ ކަމަށްވެސް ވިދާޅުވި އެވެ.\nމިނިސްޓަރު ވިދާޅުވީ ސުކޫލުތަކުގައި މިކަން ކުރުމަށް ނިންމީ ތައުލީމީ ދައުރާއާއި ގުޅިގެން ސަރުކާރުގެ އަމާޒު ހުރިގޮތުން ކަމަށެވެ. އެގޮތުން މި ސަރުކާރުން މަސައްކަތް ކުރަނީ ދަރިވަރުންނަށް ހަމައެކަނި ފޮތުގައި ހުރި އެއްޗެއް އުނގަންނައި ދިނުމަށް ނޫން ކަމަށާއި ސަރުކާރުގެ އަމާޒަކީ ދިރިއުޅުމަށް ފުރާފުރިހަމަވެފައިވާ ދަރިވަރުންތަކެއް މުޖުތަމައަށް ނެރެދިނުން ކަމަށެވެ. އަދި އެއްދަންފަޅިއަށް ސުކޫލްތައް ބަދަލުކުރަނީ ހަމައެކަނި ސެޝަން ބަދަލުކޮށްލުމުގެ ބޭނުމުގައި ނޫން ކަމަށްވެސް ވިދާޅުވި އެވެ. ސަރުކާރުގެ ބޭނުމަކީ ސުކޫލްތަކުގައި އެކަށީގެންވާ ވަސީލަތްތައް ގާއިމުކޮށް ވަށާޖެހޭ ތައުލީމެއް ފޯރުކޮށްދިނުން ކަމުގައިވެސް ވިދާޅުވި އެވެ.\nމިނިސްޓަރު އިތުރަށް ވިދާޅުވީ ސަރުކާރުގެ މި އަމާޒު ހާސިލްކުރުމަށް ކުރާ މަސައްކަތްތައް ކުރިއަށް ގެންދާނީ ކަމާ ގުޅުންހުރި ފަރާތްތަކާއި ބެލެނެވެރިންގެވެސް ހިޔާލާއި މަޝްވަރާ ހޯދުމަށްފަހުގައި ކަމަށެވެ.


Addu city gai Imaarai koffaivaa flat thakuge therein D category vaguthy list aammukoffi | Fenvaru Online\nއައްޑޫ ސިޓީގައި އިމާރާތްކޮށްފައިވާ ފްލެޓްތަކުގެ ތެރެއިން ޑީ ކެޓެގެރީ ވަގުތީ ލިސްޓު އާއްމުކޮށްފި\n10:49 - 15 ސެޕްޓެމްބަރު 2020 -0ކޮމެންޓް\nއައްޑޫސިޓީގައި އިމާރާތްކޮށްފައިވާ 264 ފްލެޓްގެ ތެރެއިން، ޑީ ކެޓެގެރީގެ 32 ފްލެޓްގެ ވަގުތީ ލިސްޓު އާއްމުކޮށްފިއެވެ.\nޑީ ކެޓެގެރީގައި ހިމެނޭ 32 ފްލެޓަށް އެދި ފޯމް ހުށަހަޅާފައިވާ މީހުންގެ ތެރެއިން ޝަރުތުހަމަވެ ޕޮއިންޓު ދިންގޮތުގެ ތަފްސީލު އައްޑޫސިޓީ ކައުންސިލުން މިއަދު އިއުލާންކޮށްފިއެވެ. 32 ފްލެޓަށް އެދި 835 މީހުން ވަނީ ފޯމްހުށަހަޅާފައެވެ.\nފްލެޓްގެ ވަގުތީ ލިސްޓަށް ޝަކުވާ ހުށަހެޅުމަށް ވަނީ ހުޅުވާލެވިފައެވެ. ސުންގަޑިޔަކީ މިމަހު 24 އެވެ. ޝަކުވާ ހުށަހަޅާ ފޯމް ފުރިހަމަ ކުރުމަށް ފަހު އައްޑޫ ސިޓީ ކައުންސިލަށް ނުވަތަ ހިތަދޫ، މަރަދޫ، މަރަދޫފޭދޫ، ފޭދޫ އަވަށު އޮފީހަށް ހުށަހެޅުމަށް ކައުންސިލުން ވަނީ އިލްތިމާސްކޮށްފަ އެވެ.\nފްލެޓް ލިބޭ ފަރާތްތަކުންގެ ލިސްޓު އާންމުކުރެވޭނީ ހުށަހަޅާ ޝަކުވާތަކާ ގުޅިގެން ނުވަތަ ސާފު ނުކުރާ މައުލޫމާތުތަކަށް ބަލައި ލިސްޓަށް ބަދަލެއް ގެންނަން ޖެހޭ ނަމަ އެ ބަދަލެއް ގައުމަށް ފަހުގައި ކަމަށް އައްޑޫ ސިޓީ ކައުންސިލުން ބުންޏެވެ.\nއައްޑޫ ސިޓީ ހިތަދޫގައި އިމާރާތްކޮށްފައިވާ 264 ފްލެޓްތަކުގެ ތެރެއިން ހިތަދޫ ރައްޔިތުންނަށް 150 ފްލެޓް، މަރަދޫ އާއި މަރަދޫ ފޭދޫ އަވަށުގެ ރައްޔިތުންގެ ތެރެއިން ހިތަދޫ އަވަށަށް ދިރިއުޅުން ބަދަލުކުރަން ބޭނުންވާ ފަރާތްތަކަށް 30 ފްލެޓް، ފޭދޫ އަވަށުގެ ރައްޔިތުންގެ ތެރެއިން ހިތަދޫ އަވަށަށް ދިރިއުޅުން ބަދަލުކުރަން ބޭނުންވާ ފަރާތްތަކަށް 50 ފްލެޓް އަދި ހުޅުދޫގައި އިމާރާތްކޮށްފައިވާ 48 ފްލެޓްގެ ތެރެއިން، ހުޅުދޫ އާއި މީދޫ އަވަށުގެ ރައްޔިތުންނަށް 23 ފްލެޓާއި، ހުޅުދޫ، މީދޫ އަވަށަށް ދިރިއުޅުން ބަދަލުކުރަން ބޭނުންވާ ފަރާތްތަކަށް ހާއްސަކޮށްފައި ވަނީ 15 ފްލެޓްކަމަށް ކައުންސިލުން މައުލޫމާތުދިނެވެ.\nގިނަ އަދަދެއްގެ މަސްތުވާތަކެތި ހޯދައި ކުޑަކުއްޖަކާއި އަންހެނަކު ހައްޔަރުކޮށްފި\nއައްޑޫ ހިތަދޫ މޮނިޓަރިންގެ ޙާލަތުން ނަގައިފި\nއައްޑޫސިޓީގައި، ނުރައްކާތެރި އެކްސިޑެންޓެއް ހިނގައި ދެމީހަކަށް ފަރުވާދެނީ


ޔޫރަޕިއަން ޔޫނިއަން ޕޮލިސީ ޑައިލޮގުގެ ބައްދަލުވުން މާދަމާ ބާއްވަން ހަމަޖައްސައިފި - DhiDaily\nޔޫރަޕިއަން ޔޫނިއަން ޕޮލިސީ ޑައިލޮގުގެ ބައްދަލުވުން މާދަމާ ބާއްވަން ހަމަޖައްސައިފި\nދިވެހިރާއްޖެއާ ޔޫރަޕިއަން ޔޫނިއަން އާއެކު ބާއްވާ ޕޮލިސީ ޑައިލޮގުގެ5ވަނަ ބައްދަލުވުން މާދަމާ ބާއްވަން ހަމަޖެހިފައިވާ ކަމަށް ފޮރިން މިނިސްޓްރީން ހަމަކޮށްފިއެވެ.\nމި އަހަރުގެ ޕޮލިސީ ޑައިލޮގް ވަރޗުއަލްކޮށް ބާއްވާއިރު، ޑައިލޮގްގައި މައިގަނޑު ގޮތެއްގައި މަޝްވަރާކުރެވޭނީ ކޯވިޑް-19 ފެތުރުން ހުއްޓުވުމަށް ކުރެވެމުންދާ މަސައްކަތްތަކާއި، ބަލިމަޑުކަމުގެ ސަބަބުން ރާއްޖޭގެ އިޤްތިޞާދަށް ލިބުނު ގެއްލުންތަކުން އަރައިގަތުމަށް ކުރެވޭ މަސައްކަތްތަކާ ބެހޭ ގޮތުން ކަމަށެވެ.\nއަދި މަސްވެރިކަމާ، ތިމާވެއްޓާއި މޫސުމީ ބަދަލުތަކާއި، ތަރައްޤީގެ ދާއިރާގައި ގުޅިގެން މަސައްކަތްކުރުމާއި، ވިޔަފާރިއާއި އިންވެސްޓްމަންޓްތަކުގެ އިތުރުން މާލީ ދާއިރާ، ޑިމޮކްރަސީ، އިންސާނީ ހައްގުތައް، ސަލާމަތީ އެއްބާރުލުން އަދި ޝެންގެން ވިސާ އާއި ބެހޭ ގޮތުން މި އަހަރުގެ ބައްދަލުވުމުގައި މަޝްވަރާކުރެވޭނެ ކަމަށް ވެސް މިނިސްޓްރީން މަޢުލޫމަތު ދެއެވެ.\nރާއްޖޭގެ ވަފުދުގައި އިސްކޮށް ހުންނަވާނީ ފޮރިން މިނިސްޓަރު ޢަބްދުﷲ ޝާހިދުއެވެ. ޝާހިދުގެ އިތުރުން ދައުލަތުގެ ބައެއް ވަޒީރުންނާއި، ސަރުކާރުގެ ބައެއް އިދާރާތަކުގެ އިސްވެރިން ބައިވެރިވެ ވަޑައިގަންނަވާނެއެވެ.


ހުޅުކޮޅު 28 – Esfiya – Dhivehi Vaahaka Site\n- by aish noor - 79- June 19, 2018\nވަރުބަލި ކަމާއެކު ގޮސް ގެއަށް ވަތް ޔައީޝްއަށް ހުރިތާ ހުއްޓިލެވުނީ ގޭތެރެއިން ފެނުނު މަންޒަރަކުންނެވެ. މީހަކު ގެއަށް ގެންނަންޏާ އާންމުކޮށް ޒިވާ އޭނާ ގާތު އަބަދުވެސް ބުނާނެއެވެ. ނަމަވެސް މިއަދު ހެނދުނު އޭނާ އޮފީހަށް ދިޔުމުގެ ކުރިންވެސް ޒިވާ އެކަހަލަ ވާހަކައެއް ދައްކައިފައެއް ނުވެއެވެ. ދެން މިއީ ކާކުބާވައެވެ؟\nޔައީޝް ދެބުމަ ގާތްކޮށްލައިގެން ހުރެ ގޭތެރެއަށް ވަދެގެން ދިޔައެވެ. އެއިރު ޒިވާ ކައިރީ ސޯފާގައި އަރޫފާ ޓީވީ ބަލަން އިން އިރު ޒިވާގެ އަނެއް ފަރާތުގައި ސުމައްޔާ އިނެވެ. “އަނހަ.. ތި އައީ ދޯ.. އަރޫފާ މިއީ ޔައީޝް.. ބުނީމެއްނު ކުރިން.. ފިރިމީހާ..” ޒިވާ ލުއި ހިނިތުން ވުމަކާއެކު އަރޫފާ ގާތު ބުނެލިއެވެ. އޭނާގެ ނިޤާބްގެ ސަބަބުން އެއީ ކާކުކަމެއްވެސް ޔައީޝްއަކަށް ނޭނގޭނެއެއް ނޫންހެއްޔެވެ؟ ނަމަވެސް އޭނާ ޒިވާއަށް ބަލައިލީ މިއީ ކާކުހޭ އަހާލާ ފަދަ ގޮތަކަށެވެ. އެކަމަކު ޒިވާއަކަށް އެ ނަޒަރަކުން އެއްޗެއް ދޭހަވީހެނެއް ހިއެއް ނުވެއެވެ.\n“ހިނގާ ކާން.. ބަނޑުހައިވެފައެއް ހުންނާނީ..” ޒިވާ ޔައީޝްގެ އެ ނަޒަރަށް އެއްވެސް ވަރަކަށް އަޅައެއް ނުލިއެވެ. އެހެން ކަމުން ޔައީޝް ހިސާބަކަށް ނުރުހުންވެސް ވިއެވެ. ނަމަވެސް ޒިވާ އެހެން ކަންތައް ކުރާނީ ކޮންމެވެސް ސަބަބެއް އޮވެގެން ކަން ޔައީޝްގެ ސިކުނޑިއަށް ދެނެގަނެވުނެވެ. ޒިވާ ޔައީޝްގާތު އެހެން ބުނަމުން ސޯފާއިން ތެދުވެލިއެވެ. ޔައީޝް ފެންވަރައިގެން ކަމަށްބުނެ ކޮޓަރިއަށް ދިޔުމުން ޒިވާވެސް އޭނާ ފަހަތުން ދިޔައެވެ. އޭނާއަށް ނޭނގުނު ކަމަކީ ކުރިއްސުރެ އެދެމީހުންނަށް ކަޅި އަޅަމުން ދިޔަ ތިން ވަނަ ފަރާތެއް ވާކަމެވެ.\n“ޒިވް އެއީ ކާކު؟ ކުރިން ނުވެސް ބުނަމެއްނު ރައްޓެއްސެއް އަންނަ ވާހަކަވެސް..” ޔައީޝް އޭނާގެ ފޯނު ޑްރެސިން ޓޭބަލް މަތީ ބާއްވާލަމުން ހާސްކަން ކަނޑާލުމަށްފަހު ހިނިތުންވެ ހުރެ ބުނެލިއެވެ. “ޔައީޝް.. އެއީ މިއަދު ދިމާވި ކުއްޖެއް ހޮސްޕިޓަލް ތެރެއިން.. އެއީ ވަންނާނެ ގެދޮރެއް ނެތިފަ އިން ކުއްޖެއް.. އަހަންނަށް ކެރޭނެތަ އެހާލަށް އެ ބޯ ވާރޭ ތެރެއަށް އަދި ވަކިން ޚާއްސަކޮށް އަންހެން ކުއްޖެއް އެހެން އެކަނި ކޮށްލާފަ ދޫކޮށްލަން؟ އެހެންވެ ގެނައީ.. އޭނާގެ އެއްވެސް އާއިލާ މީހެއްވެސް މި ބޮޑު މާލޭގަ ނެތް.. އަނެއްކޮޅުން އޭނާ ފިރިމީހާ.. އޭނާ ވަރިކުރީ.. ދެން ކިހިނެއް ވަކި އަހަންނަށް ހެދޭނީ.. މިގޭގަ އިތުރަށް އެއް ކޮޓަރި އެބަހުރި.. އެހެން ވީމަ އޭނާ ހަމަޔަކަށް އެޅޭންދެން އެތާ ހުރެލެވިދާނެއްނު.. އެގޮތަށް އޭނާއަށް ހުރެވޭނެ ޖާގަ ވަނިކޮށް އެގޮތަށް ދޫކޮށްލާފަ އަންނަން ހެޔޮނުވާނެ ޔައީޝް.. އިންސާނިއްޔަތަށްޓަކައިވެސް އެހެން ހަދާކަށް ނުވާނެއްނު..” ޒިވާ ނިކަން ވިސްނޭ މީހެއް ފަދައިން ޔައީޝް ގާތު ބުނަމުން ދިޔައެވެ.\nއޭނާ ވާހަކަ ދައްކަމުން ދިޔަ އިރު ޔައީޝް ހުރީ ހަށަން ބަނދެލައިގެން ދެބުމަ ގާތް ކޮށްލައިގެންނެވެ. ޒިވާ އެބުނީވެސް މުޅިޔަކުން ދޮގު ވާހަކައެއް ނޫނެވެ. އެގޮތަށް މީހަކު އެކަނި ޙާލަށް ދޫކޮށްލަން ހެޔޮވެސް ނުވާނެއެވެ. “އޯކޭ.. ދެން މިގެއަށް ގެންނަން ބުނީމަ އޭނާ ކިކޭ ބުނީ..” ޔައީޝް ޒިވާ ގާތުން ސުވާލު ކޮށްލިއެވެ. “ފުރަތަމަ ވަރަށް ލަދުން ހުރި.. އެކަމްވެސް ޤަބޫލު ވި.. ދެން އެހެން ނޫނަސް އަހަރެން ފޫހިވެސް ފިލާނެއްނު އޭނާ ހުންނަންޏާ..” ޒިވާ އެއްބުމަ އަރުވާލަމަށްފަހު އެއް މިޔަކަނުން ހީލާފައި ބުނެލިއެވެ. ޔައީޝް ދެކޮޅަށް ކުޑަކޮށް ބޯ ހޫރުވާލަމުން ހިނިގަނޑެއް ޖަހާލިއެވެ.\n“މަގޭ ޒިއްޕުޑިންވެސް ދޯ..” ޔައިޝް ޒިވާގެ އެއްކޮނޑަށް އަތް ވައްޓާލައިގެން ހުރެ ސަމާސާ ކުރަމުން ދިޔައެވެ. “ހޫން ދެން އަވަސްކޮށްބަލަ.. މަންމަ އާއި އަރޫފާ ބޭރުގަ ބައިތިއްބާފަ އަހަރެމެން މިތާ ސަކަރާތް ޖަހަން ތިބީމަ ވޭތަ.. ތީ ކާން ދާންވެގެން އުޅުނު މީހާގެ ޙާލަކީ.. އަވަސް ކޮށްލާ ދެންވެސް..” ޒިވާ އޭނާގެ ކޮނޑުން ޔައީޝްގެ އަތް ނައްޓުވާލަމުން ބުނެލިއެވެ. ޔައީޝްވެސް މައްސަލައެއް ނެތޭ ކިޔައިފަ ހެމުން ފާޚާނާއަށް ވަނެވެ.\nއެނދުގައި އިށީނދެލައިގެން އިން ޒިވާގެ ނަޒަރު ގޮސް ހުއްޓުނީ އެއް ފަރާތުގައި ހުރި ބިޔަ ފޮތް ހަރުގަނޑަށެވެ. އޭނާ އިން ތަނުން ތެދުވެލައިގެން ގޮސް އޭގެ ކުރިމަތީ ހުއްޓިލިއެވެ. ކީއްވެކަމެއް ނޭނގެއެވެ. އޭނާ ހަމަ ކުއްލިއަކަށް ފޮތެއްގެ އެތެރެ ބަލައިލާ ހިތްވީއެވެ. ޒިވާގެ ނަޒަރު ގޮސް ހުއްޓުނީ މުށިކުލައިގެ ބަނޑޭރިގަނޑެއް ލައިފައިވި ފޮތަކަށެވެ. އޭނާ ހިނިތުންވެލައިފައި ދެބުމަ ގާތް ކޮށްލީ މިއީ އާންމުކޮށް އޭނާއަށް ޔައީޝްގެ ފޮތްތަކުން ތެރެއިން ވެސް ނުފެންނަ ފޮތަކަށް ވާތިއެވެ. އޭނާ ފޮތް ނަގަން އަތް ދިއްކޮށް ކޮށް ހުއްޓާ ޔައީޝް ފާޚާނާއިން ނިކުތް އަޑަށް ފަހަތަށް އެނބުރިލިއެވެ.\n“ނަގާދީބަލަ އެއްކަލަ ޖާޒީ..” ޔައީޝް ޒިވާ ގާތު ބުނެލިއެވެ. އެއަށްފަހު އައިސް ސޯފާގައި އިށީންދެލިއެވެ. “ޕިސް ޕިސް.. ކަންނެއް މިހާގަނޑު..” ޒިވާ ޔައީޝް އާއި ދިމާލަށް ކުދިކިޔަމުން ގޮސް އޭނާ އެބުނި ޖާޒީއެއް ނަގާފައި ޔައީޝް އަތަށް ދިނެވެ. ޔައީޝް އިނީ ސިއްރު ސިއްރުން ޒިވާގެ ޢަމަލުތަކަށް ހީލަ ހީލާއެވެ. އޭނާ ލައިގެން ހުރި އަޅި ކުލައިގެ ޖީންސް ފަޓުލޫނާއެކީ ޖާޒީ ލައިގެން ޒިވާ ފަހަތުން ޔައީޝް ކޮޓަރިން ނިކުތެވެ.\n“މަންމަ ކައިފިތަ؟” ޔައީޝް މޭޒުކައިރީ އިށިންނަމުން ސުމައްޔާއަށް އިޝާރާތް ކޮށް ބުނެލިއެވެ. އެހިނދު ޒިވާ ބޯ ޖަހާލީ އާނއެކޭ ބުނުމުގެ ގޮތުންނެވެ. “މިއަދު ފަހުން ބަހެއް ބުނެލި.. ވަރަށް މަދުން އެކަމް.. އާނ ހަނދާން ނެތިފައޭ އަދި މިހުރީ.. މިއަދު ޑޮކްޓަރ ބުނީ މަންމަ އަށް ޝޮކެއް ޖެހުނީއޯ އެއިރު އަސްލު.. ރަނގަޅުވާނެޔޯ ދުވަސްކޮޅަކުން.. ދެން މަންމަ މާ ބޮޑަށް ވިސްނާ ކަހަލަ ކަންތައް ނުކުރާށޯ..” ޒިވާ ޔައީޝްއަށް އަތް ގާތް ކޮށްލަދެމުން ކިޔަމުން ދިޔައެވެ. އެހުރިހާ ކަމަކަށްވެސް ޔައީޝް ދިޔައީ ބޯ ޖަހަމުންނެވެ.\n“އިން ޝާ ﷲ އަދި ރަނގަޅުވާނެ މަންމަ..” ޔައީޝް ހިނިތުން ވެލައިފައި ބުނުމުން ޒިވާވެސް ހިނިތުންވެލައިފައި ބޯ ޖަހާލިއެވެ. ކެއުމުގެ ވަގުތުގައި ޔައީޝް އާއި ޒިވާ އެކި އެކި ސަމާސާ ކުރަމުން ދިޔައެވެ. އެހެން ކަމުން އިރުކޮޅަކާ ޒިވާގެ ހުނުމުގެ އަޑު އެތަނުގައި ހިފާލައެވެ. އެމީހުންނަށް ނޭނގުނު ކަމަކީ ދޭތެރެ ދޭތެރެއިން ސުމައްޔާ ވެސް އެ އަޑުތަކަށް ހިނިތުންވެލާ ކަމެވެ.\nއިރު އޭގެ ވާޖިބު އަދާކޮށް ނިންމުމަށްފަހު ހަނދުގެ ބޮލުގައި ޒިންމާ އެޅުވިއެވެ. މުޅި ދުނިޔެއަށް ވެރިވެފައި ވަނީ އަނދިރިކަމެވެ. ފަޒާގައި ފިނި ހިފާލައިފައިވިއިރު ފިނި ފިނި ވައިރޯޅިތައް އައިސް ގައިގައި ބީހިލާ ވަގުތު ހިތްތަކަށް ހަމަޖެހުން ގެނުވާނެކަން ގައިމެވެ. ޔައީޝް އިނީ އެ ހިތްގައިމު ވަގުތު ސޯފާގައި ޓީވީ ބަލާށެވެ. “ޕޮއް..” ޔައީޝް ސޯފާއިން ފުންމައިގެން ތެދުވީ ޒިވާ ފަހަތުން އައިސް އޭނާ ސިއްސުވާލުމުންނެވެ. “ޕިސް ޕިސް.. ޒިއްޕުޑިންވެސް ދެން އުޅޭ ގޮތެއް ދޯ.. ކިރިޔައެއްނު ހިތް ނުހުއްޓުނީ..” ހޭން ހުރި ޒިވާއާއި ދިމާލަށް ޔައީޝް ބުނެލިއެވެ. ދެމީހުން އެ ސަކަރާތުގައި އިރުގަނޑެއް ވާންދެން ތިބުމަށްފަހު ކޮޓަރިއަށް ދިޔައީ ނިދިއައިސް ވަރުބަލި ވެފައި ވުމުންނެވެ.\nމުޅި ތަނަށް ވެރިވެފައި ވަނީ އަނދިރި ކަމެވެ. މަރުފަދަ ހިމޭން ކަމެއް ވާއިރު އެ ހިމޭން ކަން ފޫ އަޅުވާލަނީ ބޭރުން ދުއްވާފައިދާ ވެހިކަލް ތަކުގެ ބަރުގޮނުންނެވެ. ފަޅުކޮށް އޮތް ބެލްކަނީގައި އަންހެން ކުއްޖަކު ހުއްޓެވެ. ކަޅު ކުލައިގެ ހެދުމުން މުޅި ހަށިގަނޑު ފޮރުވާލައިފައި ވާއިރު އޭނާގެ ދެއަތް ރެއިލިންގައި އަޅުވާލައިފައި އޮތެވެ. އޭނާ އެހެން ހުރީ އިރުކޮޅެއް ވާންދެނެވެ.\n“ހޫމް.. މިފަހަރު މިއީ އެންމެ ފަހު ފަހަރު.. ދެން އަހަރެމެން ކާމިޔާބު ވާނެ.. ހާސްނުވޭ މާ ބޮޑަށް.. ހުރިހާ ކަމެއްވެސް ދާނީ ރަނގަޅަށް.. އޭނާއަށް ކުޑަކޮށްވެސް ޝައްކެއް ނުވާނެ މީ މަ ކަމެއް..” ހިނިގަނޑެއް ޖަހާލަމުން އެ ކުއްޖާ ވާހަކަ ދައްކަމުން ދިޔައެވެ. އެޔަށްފަހު އޭނާ ބެލްކަނިން ގޭތެރެއަށް ވަދެގެން ގޮސް ކޮޓަރިއަކަށް ވަނެވެ.\nދުވަސްތައް އޭގެ ހަލުވި މިނުގައި ފާއިތުވަމުން ދިޔައިރު ޒަޔާންމެންގެ ތަޙުޤީގަށްވެސް ކުރިއެރުން ލިބެމުން ދެއެވެ. ހަމަ އެއާއެކު ސުމައްޔާގެ ޙާލު މަޑުމަޑުން ރަނގަލު ވަމުން އައި އިރު އަދި ނޭނގޭ އިތުރު ސިއްރެއް ޔައީޝް އާއި ޒިވާއަށް ފޮރުވިފައި އޮތެވެ.\nހެނދުނު އެރި އިރާއެކު ޒިވާ އުޅުނީ ބަދިގޭގައެވެ. އެއީ ހެނދުނުގެ ނާސްތާ އެންމެ ފުރިހަމަ ގޮތުގައި ތައްޔާރު ކުރުމަށްޓަކައެވެ. “އައްސަލާމް ޢަލައިކުމް..” ޒިވާ އަށް ހައިރާންކަން ލިބުނީ ފަހަތުން އިސްލާމީ ރިވެތި ސަލާމުން ސަލާމް ގޮވާލި އަޑަށެވެ. ފަހަތް ބަލައިލި އިރު އަރޫފާ ހުރިތަން ފެނި ޒިވާ ހިނިތުން ވެލިއެވެ. އަދި ސަލާމް ބަލައިގަތީވެސް އުފަލާއެކުއެވެ.\n“ކޯންޗެއް ތައްޔާރު ކޮށްލަނީ.. ގެނޭ އަހަންނަށްވެސް ކަމެއް ކޮށްލަން.. ފަހަރުގަ އަހަންނަށް ކުރެވޭ ވަރުގެ ކަމެއް ހުރެދާނެއްނު..” އަރޫފާ ހިތްހެޔޮ ކަމާއެކު ބުނެލިއެވެ. “ހެހެ.. ކުޅި ރިހަ ކައްކާލަން ކަމަށް މިއުޅެނީ.. ޔައި އަށް ވަރަށް މީރުވާނެ.. ދެން މިއަދު އޭނާގެ އޮފް ދުވަހޯ މީ.. އެހެންވެ.. ފިޔާ ކޮޅު ރަތްކޮށްލަދީ.. އެއިރުން ފަސޭހަވާނެ..” ޒިވާ ވެސް ހިނިތުން ވެލަމުން ބުނެލިއެވެ. އުފާވެރި މާޙައުލެއްގައި ޒިވާ އަރޫފާއާއި އެކު ކައްކަމުން ދިޔައިރު އިތުރު އެއްވެސް ޚިޔާލެއް ފިކުރެއް އޭނާގެ ސިކުނޑީގައި ނުވާ ފަދައެވެ. އޭނާއަށް ސިއްރު ލޯތަކެއް އެޅެމުން ދާކަންވެސް އެފަކީރަށް ރޭކާވެސް ނުލައެވެ.\n“ޒިވް.. މިއަދު ޔާނީ ކައިރިއަށް ދާން ވީނު؟” ހެނދުނު ސައި ނިންމާލުމަށްފަހު ސޯފާގައި އަރާމުކޮށްލަން އެންމެން ތިއްބާ ޒިވާއަށް މައިހާގެ ފޯނެއް އައުމުން އޭނާ ބެލްކަންޏަށް ނިކުމެލިއެވެ. “ހޫމް އޯކޭ.. މައި ފްރީތަ މިއަދު؟ މައި ފްރީވިއްޔާމު ދެވޭނެ.. ހަތަރެއް ޖަހާލާކަށް ހާއިރަށް ދިޔައިމަ ރަނގަޅު ވާނެއްނު..” ޒިވާ އޭނާއަށް ފެން ގޮތް މައިހާ ގާތު ބުނެލިއެވެ. “ކޮންތާކަށް ދާން ރެޑީ ވަނީ.. މިއަދު އެއްތާކަށްވެސް ޒިވް އަކަށް ނުދެވޭނެ.. އަހަރެންގެ އޮފް ދުވަހުވެސް އެކަނިތަ ގޭގަ އިންނަންވީ..” ދެޖީބަށް އަތް ޖަހާލަމުން ޒިވާ ގާތު ހުއްޓި ހުރެ ސަމާސާއަކަށް ޔައީޝް ބުނެލިއެވެ. ޒިވާ ދެރަވާ ކަމަށް ހަދައިފައި އޭނާ ތުންފިއްތާލި ގޮތުން ޔައީޝް ގާތަށް ހިނިއައެވެ. ހާދަ ބޭބިޝް އޭ ކިޔައިފަ ޒިވާގެ ކޮލުގައި ޔައީޝް ހިފާލިއެވެ.\n“ސުބްޙާނައްﷲ..” ޒިވާ ދެލޯ ބޮޑުކޮށްލަމުން ބުނެލިއެވެ. އެވަގުތު ޔައީޝް ކިހިނެއް ވީހޭ އަހާލިއެވެ. “މޫނު..” އެހެން ބުނުމަށްފަހު ޔައީޝްގެ ޖަވާބަކަށްވެސް ބެލުމެއްނެތި ޒިވާ އެތެރެއަށް ވަނެވެ. އެއަށްފަހު ހަމަޖެހިލައިފައި ޒިވާ މައިހާ އާއި އޭނައާއި ދެމެދު ދެކެވުނު ވާހަކަތައް ޔައީޝްއަށް ކިޔައިދިނެވެ. ޔައީޝްވެސް ދެކޮޅު ހެދުމެއްނެތި ޒިވާ އާއެކު ދާނެ ކަމަށް ބުނެލިއެވެ.\n“އެކަމް މަންމަ..” ޒިވާ ޔައީޝް ގާތު ބުނެލީ ސުމައްޔާ މަތިން ހަނދާން ވުމުންނެވެ. އެހެން ކަމުން އޭނާ ދާން ބޭނުން ނުވާ ކަމުގައި ބުނެ މައިހާ އަށް ގުޅާލިއެވެ. “ނޫނޭ.. އަހަރެން މަންމަ ގާތު މަޑުކޮށްލަފާނަން.. އައިޝާ ދިޔަޔަސް މައްސަލައެއް ނެތޭ..” ޒިވާ ދެއްކި ވާހަކަތައް އަރޫފާއަށް އިވުނެވެ. އެހެން ކަމުން އޭނާ ޒިވާ ބޭނުން ތާކަށް ޒިވާ ފޮނުވާލަން ބޭނުންވިއެވެ. އެވަގުތު ސުމައްޔާވެސް އޭނާއާއި ދިމާލަށް ބަލަހައްޓައިގެން ހުއްޓެވެ. އަދި ދެލޯ މަރާލިއެވެ. ޒިވާ އުފަލުން ގޮސް ސުމައްޔާ ގައިގަ ބައްދާލީ ސުމައްޔާއަށް އަންނަމުން ދިޔަ ކުރިއެރުން ފެނިފައެވެ. “ލަވް ޔޫ މަންމާ..” ސުމައްޔާގެ ނިތަށް ޒިވާ ބޮސްދިނެވެ. ސުމައްޔާވެސް ހަމައެކަނި ހިނިތުންވުމަކުން ފުއްދާލީއެވެ. އޭނާއަށް ހުރީ އާމިރުގެ ކުއްލި މަރުގެ ސަބަބުން ނަފްސާނީގޮތުންވެސް އަސަރު ކޮށްފައެވެ.\nހަވީރުގެ ހިތްހައިމު ވަގުތު ޒިވާ ލޯގަނޑު ކުރިމަތީގައި ހުއްޓިލައިގެން ހުރީ އަޔާނީ ކައިރިއަށް ދާން ތައްޔާރުވާންވެގެންނެވެ. “ހެލޯ.. ހޫމް.. އޯކޭ.. މި ފައިބަނީ..” ޒިވާ ފޯނު ނެގުމަށްފަހު މައިހާ އާއި ވާހަކަ ދައްކާލިއެވެ. “ޔައީޝް.. ހިނގާ ދާން.. މައި އައިއްސި..” ޒިވާ ޔައީޝް ގާތު ބުނެލީ އެވަގުތު ޔައީޝް ބެލްކަނީގައި ހުރެފައި އެތެރެއަށް ވަނުމުންނެވެ. “ވޯހް.. ސަޅިއޭ..” ޒިވާ ހަށަން ބަނދެލަމުން ޔައީޝް އާއި ސަމާސާ ކޮށްލިއެވެ. ކަޅު ކުލައިގެ ގަމީހާއި ކާކީ ކުލައިގެ ފަޓުލޫނުގައި ޙަޤީގަތުގައިވެސް ޔައިޝް ނުހަނު ފުރިހަމައެވެ. “މަގޭ ޒިއްޕުޑިންވެސް ވަރަށް ލޯބި..” ޔައީޝްވެސް ދޫދޭކަށް ބޭނުމެއް ނުވިއެވެ. އެހެން ކަމުން އޭނާވެސް ލާނެއް ހިންޏެއް އައިސް ހުރެ ފަހަތުން ޒިވާގެ ގައިގައި ބައްދާލިއެވެ. އެއަށްފަހު ނިޤާބްގެ މަތިން ޒިވާގެ ކޮލުގައި ހިފާލިއެވެ. އެ ސަކަރާތުގައ އިރުކޮޅެއް ވާންދެން ތިބުމަށްފަހު ޔައީޝް ކޮޓަރިން ނިކުންނަން ދިޔުމުން ޒިވާވެސް ފަހަތުން ނިކުތެވެ.\nއެންމެން ކާރުގައި އަދްޔަން އާއި އަޔާނީ މެން އުޅޭ ގެއަށް ދާން މިސްރާބު ޖެހީ ހިނިތުން ވެލައިގެން ތިބެއެވެ. “ކޮބާ ކޮން ޑޭޓެއްތަ ފައިނަލް ކުރީ އެންމެ ފަހުން..” ޔައީޝް ލާނެއް ހިނިގަނޑެއް ޖަހާލަމުން މައިހާ ގާތު އަހާލިއެވެ. އެހިނދު މައިހާ ނޫންކަމަށް ހަދާލައިފައި ކޮން ތާރީޚެއްހޭ އަހާލުމުން ޒިވާ ގާތަށްވެސް އައީ ލާނެއް ހިންޏެކެވެ. “ކަމަނާފާނު ކައިވެނި ބައްލަވައިގަންނަ ތާރީޚުގެ ވާހަކަ އެ އެހީ..” ޒިވާ ހިނިގަނޑު މަތަކޮށްލަމުން ބުނެލިއެވެ. މައިހާ އެއްޗެކޭ ނުބުނެ ފުރަތަމަ ޒިވާގެ އަތުގައި ކުޑަކޮށް ޖަހާލީއެވެ.\n“ނޭނގެ..” މައިހާ ރަކި ހިނިތުންވުމަކާއެކު ބުނެލިއެވެ. “ވަރިހަމަ.. ޒަޔާން ބުންޏޭ..” ޔައިޝް މައިހާ ގާތު ބުނެލިއެވެ. އެވަގުތު އެންމެންގެ ލުއި ހުނުމުގެ އަޑު މުޅި ކާރުތެރެއަށް ފެތުރިގެން ދިޔައެވެ. ޒިވާވެސް ކާރުން ބޭރުން މަގުމައްޗަށް ނަޒަރު ހުއްޓާލިއެވެ. އެވަގުތު އޭނާގެ މޭނުބައި ކުރާ ގޮތް ވީ ކީއްވެ ކަމެއް ޚުދު އޭނާއަކަށްވެސް ނޭނގުނެވެ. ދެފަރާތަށް ކުޑަކޮށް ބޯ ހޫރުވާލުމުން އޭނާގެ ސިކުނޑިއަށް ވަންނަމުން ދިޔަ ޚިޔާލުތައް އެއްފަރާތް ކޮށްލައިފައި އަނެއްކާވެސް މަގުމައްޗާމެދު ފިކުރު ކޮށްލިއެވެ.\nމުޅި ތަން ވަނީ އެއްކޮށް އަނދިރިވެފައެވެ. އެއްވެސް އަލިކަމެއް ނުވާ އެތަން ހީވަނީ ކޮޓަރިއެއް ހެންނެވެ. ނަމަވެސް މީހެއްގެ ހިލަމެއް ނުވާތާ އަޑެއްވެސް ނީވެއެވެ. ރައިފާ އެތާ އެކަނި ހުރީ ގޮތް ހުސްވެފައިވާ މީހަކު ފަދައިންނެވެ. އޭނާ ހަޅޭތް ލަވާ ލަވާ މިހާރު ވަރުބަލި ވެއްޖެއެވެ. ނަމަވެސް ކުރާނީ ކީއް ހެއްޔެވެ؟ އެކަކުވެސް އޭނާ ސަލާމަތް ކޮށްދޭކަށް ނައެވެ. އިން ތަނުގައި ދެފައި މެޔާއި ކައިރިކޮށްލައިގެން ކަކުލުގައި ބޯ އަޅާލައިގެން އޭނަ އިނީ ކުރާނެ ކަމެއް ނޭނގޭ ޙާލު ސަލާމަތަށް އެދި އާދޭސް ކުރާށެވެ. އެކަން ކާމިޔާބު ވާނެ ކަމުގެ އެއްވެސް ޔަގީން ކަމެއް ނެތިއެވެ.\nކުއްލިޔަކަށް އަޑެއް އިވޭތީ ރައިފާ ބޯ ހިއްލާލިއެވެ. ތަންކޮޅެއް ދުރުން އަލި ކޮޅެއް ފެންނަން ހުއްޓެވެ. އެހާ ގިނައިރު ފަހުން ކުޑަކޮށް ނަމަވެސް އަލިކޮޅެއް ފެންނަން ފެށީތީ ރައިފާއަށް ހީވީ ކުރިމަތިން އިރު ފާޅުވީހެންނެވެ. ލޮލުގައި އަތް އަޅާލީ ވީ އުނދަގުލެއްގެ ސަބަބުންނެވެ. އެވަގުތު އެ އަލިގަނޑުގެ ކުރިމަތިން މީހަކު ފާޅުވިއެވެ. އެމީހެއްގެ ސިފަ ވަކި ކުރާކަށް ނޭނގެއެވެ. މުޅި މީހާ ހުރީ ކަޅު ކޮށެވެ. ހީވާގޮތުން އޭނާ ލައިފައިހުރީ އެއްކޮށްވެސް ކަޅު އެއްޗިއްސެވެ. މިހާރު އަލި އަންނަނީވެސް އޭނާގެ ގައި ވަށައިގެންނެވެ. ދޯދިތަކެއް ފަދައިންނެވެ. “ކާކު؟” ރައިފާ އަހާލިއެވެ. އެހިނދު އޭނާގެ ފުރަގަހަށް ލައިފައި އޮތް އަތް ނެގިއެވެ. އެ އަތުގައި ވަނީ ތޫނު އެއްޗެކެވެ. ކޯންޗެއް ކަމެއް ރީއްޗަށް ފާހަގަ ނުވިއަސް އޭގެ ކޮޅު ހިމަވެފައި ތޫނު މިޔައެއް ހުރުމުން އެއީ ވަޅިއެއް ފާޑުގެ އެއްޗެއްކަން ދެނެ ގަނެވެއެވެ.\n“ކަލޭގެ މަރު..” އެމީހާ ބަރު އަޑަކުން ބުނެލިއެވެ. ރައިފާގެ އަނގަވެސް ކޮންމެވެސް ވަރަކަށް ހުޅުވުނީ ލިބުނު ޝޮކެއްގެ ސަބަބުންނެވެ. ނަމަވެސް އޭނާއަށް ދެން އިތުރަކަށް އަޑެއްވެސް ލައްވާނުލެވުނެވެ. ނުވިތާކަށް އަތް ފައި ގުޑުވާވެސް ނުލެވުނެވެ. ރައިފާގެ ދެލޯ ފުރިގެން ބަނޑުން ވަމުން ދިޔައެވެ. ނަމަވެސް އެ ކަރުނަތަކަކުން އެމީހައަށް އަސަރެއް ކުރާނެ ކަމެއް ނޭނގެއެވެ.\nއޭގެ ދެވަނަ ސިކުންތުގައި އެމީހާގެ ފަހަތުން އެކަހަލަ އިތުރު ދެތިން މީހަކު ފާޅުވިއެވެ. އެންމެންވެސް ތިބީ ހަމަ އެފަދައިންނެވެ. ކޮންމެ މީހެއްގެ ކަނާއަތުގައި އެކަހަލަ ތޫނު އެއްޗެއް އޮވެއެވެ. މެދުގައި ހުރި މީހަކީ ހީވާގޮތުން އެމީހުންގެ ލީޑަރެވެ.\nއޭނާގެ އިޝާރާތާއި އެއްކޮށް އެމީހުންތައް ރައިފާ އާއި ގާތް ވަމުން ދިޔައެވެ. ރައިފާއަށް ކުރެވުނުހާވެސް ކަމަކީ ލޮލުން ކަރުނަތައް ބޭލުވުމެވެ. ދެފަރާތަށް މަޑުމަޑުން ބޯ ހުރުވަމުން ދިޔައީ އަނގައިން އަޑެއް ބޭރުނުވުމުންނެވެ. އެވަގުތު އެންމެން އޭނާ ވަށާލާ އަތްތައް ހިއްލުމަށްފަހު އޭނާއާއި ދިމާލަށް ގުދުވިއެވެ.\n“ނޫންންން..” ބާރަށް ހަޅޭތް ލަވައިގަނެފައި ރައިފާ ތެދުވިއެވެ. އެއިރު އެ މޫނުމަތި ފުރިފައިވަނީ ދާތިކިތަކުންނެވެ. މުޅި މީހާ ދާހިއްލާ ފޯވެފައި ވާއިރު އޭސީގެ ފިނިކަމުން އެކަމަށް އެއްވެސް އެހީއެއް ނުވާ ފަދައެވެ. ރައިފާ ދެއަތުން އޭނާގެ މޫނު ފޮރުވާލިއެވެ. މިވަނީ ކިހިނެއް ބާވައެވެ؟ އަނެއްކާ އޭނާ މަރުވާން އުޅެނީ ބާވައެވެ؟ ރައިފާ ހިތަށް އެރި އެއްޗަކުން ދެފަރާތަށް ބޯ ހޫރުވަން ފެށިއެވެ. ފެން ބޯންވެގެން ބަލައިލި އިރު ސައިޑް ޓޭބަލް މަތީ ހުރީ ހުސް ޖަގެވެ. އެންމެ ފަހުން އޭނާއަށް މަޖުބޫރުވީ ފެން ބޯން ބޭރަށް ނިކުންނާށެވެ.\nލައިގެން ހުރި ހެދުމުގެ މަތިން ކަޅުކުލައިގެ އަބާޔާއެއް ލުމަށްފަހު އޭނާ މޫނު ފޮތިކޮޅު އަލާލިއެވެ. އެއަށްފަހު ބޭރަށް ނިކުމެލީ ފެން ބޯށެވެ. މުޅި ގޭތެރެއަށް ވެރިވެފައި ވަނީ އަނދިރިކަމެވެ. ހުރިހާ ކޮޓަރިތަކުގެ ދޮރު ދަށުންވެސް މިރޭ އަލިކަމެއް ފާޅެއް ނުވެއެވެ. އެންމެން އަނެއްކާ ބޭރަށް ދިޔައީ ބާވައެވެ؟\nރައިފާ ޖަގަށް ފެން އެޅުމަށްފަހު މޭޒުމަތީ އެ ޖަގު ބަހައްޓާލިއެވެ. އެއަށްފަހު ފެންބޯ ތަށްޓަކަށް ފެން އެޅުމަށްފަހު އޭނާ ގޮނޑިއެއްގައި އިށީނދެލީ ހަމަޖެހިލައިގެން ފެން ބޯށެވެ. “ރައިފާ..” ފެން ބޯން އިން ރައިފާގެ ދެލޯ ބޮޑުވެގެން ދިޔައީ ބަރު އަޑަކުން އޭނާގެ ނަމުން ގޮވާލި އަޑަށެވެ. މިގޭ އެކަކަށްވެސް އެއީ ރައިފާ ކަމެއް ނޭނގޭނެއެވެ. މިގޭ މީހުންނަށް އޭނާއަކީ ‘އަރޫފާ’ އެވެ. ވީއިރު އޭނާގެ ޙަޤީގަތް އިނގޭނޭ އެކަކުވެސް މި އެޕާޓްމެންޓްގެ ހަތަރު ފާރުތެރެއަކު ނޫޅޭނެއެވެ. ދެން އެއީ ކާކުބާވައެވެ؟\nރައިފާ ބިރުން ހުރެ ފަހަތް ބަލައިލިއެވެ. އެއިރު ކަމަކު ދާކަށް ނެތެވެ. އެ ހުރީ އޭނާއަށް ދެންމެ ފެނުނު ‘ހުވަފެނުގައި’ ފެނުނު މީހާއެވެ. ހަމަ އެގޮތަށެވެ. ހަމަ އެ އަތުގައި އެ ވަޅިވެސް އޮތެވެ. ހުރީ އޭނާއާއި ދިމާލަށް ބަލަހައްޓައިގެންނެވެ. އެކަން އިނގެނީ އޭނާއާއި ވީ ފަރާތަށް އެމީހާ ހުރުމުންނެވެ. އަނދިރިކަމުން އެއްވެސް ވަރަކަށް އެމީހެއް ނުފެނެއެވެ. ބިރުން ތުރުތުރު އަޅާ ޙާލު ރައިފާ މަޑުމަޑުން އިން ތަނުން ތެދުވެލިއެވެ. އެއަށްފަހު މަޑުމަޑުން ފިޔަވަޅު ނަގަމުން ގޮސް ކޮޓަރީގެ ދޮރާއި ދިމާލަށް ދުއްވައިގަތެވެ. މިފަހަރު އެމިހާ އޭނާއާއި ހަމައަށް އަންނަންވީއިރަށް ކޮޓަރިއަށް ވަދެވިއްޖެއެވެ. އެވަރުންވެސް އޭނާއަކަށް ﷲއަށް ޙަމްދުކޮށްލާކަށް ނޭނގުނެވެ. އޭނާ އެހާވެސް ދީނާއި ދުރުވެފައި ވަނީ ކީއްވެބާވައެވެ؟\nކުއްލިއަކަށް އެނދުން ތެދުވި ރައިފާ ހުރީ ރަނގަޅަށްވެސް ރޮވިފައެވެ. އަނެއްކާ މިއީވެސް ހުވަފެނެއް ބާވައެވެ. ކަންތައް މިވަނީ ކިހިނެއް ބާވައެވެ. ހުވަފެނުގެ ތެރެއިން މަތިމައްޗަށް ހުވަފެން ފެންނަނީހެއްޔެވެ؟ ރައިފާ އޭނާގެ އަތުގައި މަޑުމަޑުން ވިކާލީ މިއީ ހުވަފެނެއްތޯ ޔަގީން ކުރާށެވެ. ނޫނެކެވެ. މިހާރު އޭނާއަށް އެ ޙޭލެވުނި ޙަޤީޤީ ދުނިޔެއަށެވެ. ކުރިން އޭނާއަށް އެ ފެނުނީ ހުވަފެނެވެ. އޭނާއަށް އެ ހުވަފެނެއް ފެންނަތާ މިހާރު މިއީ ތިންވަނަ ފަހަރެވެ. ރައިފާ ބޭރުން ކިތަންމެ ހަމަޖެހިލައިގެން ބޮޑޭވެލައިގެން އުޅުނެއްކަމަކު އަބަދުވެސް އޭނާ އުޅެނީ ހާސްކަމެއްގެ ތެރޭގައެވެ. ދުވަހަކުވެސް އޭނާއަކަށް ހިތްހަމަ ޖެހުމެއް ލިބިފައެއް ނުވެއެވެ. އެއް ކަމެއް ނިމޭއިރަށް އަނެއް ކަމެއް ފެށޭނެއެވެ. އޭނާ ބޭރުން އެ ހާސްކަން އެއްވެސް މީހަކަށް ނުދައްކަނީވެސް ލިބިދާނެ ހުތުރު ނަމަކަށްޓަކައެވެ. އެންމެން ކުރިމަތީ އޭނާ ދެރަ މީހަކަށް ވާން ނޭދޭތީއެވެ.\nރައިފާ ސިހުނީ އޭނާގެ ފޯނު އެލާމް ވީ އަޑަށެވެ. ގަޑި ބަލައިލި އިރު އަދި ގަޑިން ކިރިޔާ ފަހެއް ޖަހަނީއެވެ. ފުން ނޭވާއެއް ދޫކޮށްލުމަށްފަހު އޭނާ އެނދުން ތެދުވެލިއެވެ. އެއަށްފަހު ފާޚާނާއަށް ވަދެ ފެންވަރާލައި ތާޒާވެލައިގެން ނިކުތެވެ. އޭނާ ކޮޓަރިއަށް ވަނީ ނަމާދު ކުރުމުގެ ބަހަނާގައެވެ. ނަމަވެސް ވެފައި ހުރި ވަރުބަލިން ނަމާދުކުރާހާ އިރުކޮށްލައިފަ ބޭރަށް ނިކުންނަންވެގެން އޭނާ އޮތީއެވެ. އޮށްވާ ނިދީގެ ފުން ކަނޑަށް ރައިފާއަށް ފީނައި ގަނެވުނީއެވެ.\nނަމާދަށް ދޮގު ހަދަންވެސް ރައިފާ ބިރެއް ނުގަނޭބާވައެވެ؟ އެކަމުގެ ހުރި ނުބައިކަން އެ ސިކުނޑިއަށް ހަމަ ދެނެ ނުގަނެވެނީ ބާވައެވެ؟ ކޮންމެޔަކަސް އަވަސް ގޮތަކަށް ތައްޔާރުވެލުމަށްފަހު ފޯނު ހިފައިގެން އޭނާ ކޮޓަރިން ނިކުމެލިއެވެ. އެއިރު ސޯފާގައި ސުމައްޔާ އިނެވެ. އޭނާ ފެނުމުން ސުމައްޔާ ހިނިތުން ވުމެއް ރައްދު ކޮށްލިއެވެ. ނަމަވެސް ވާހަކައެއް ނުދައްކައެވެ. ރައިފާ އަސަރެއް ނެތް ގޮތަށް ސުމައްޔާއަށް ބަލަހައްޓައިގެން ހުރެ އެދިމާލަށް އައެވެ. އޭނާއަށް ކޮން ކަމެއް ހެއްޔެވެ؟ އޭނާ މިތަނަށް އައީ އޭނާގެ އުމުރު ދުވަހުގެ މަޤްސަދު ޙާސިލް ކުރާށެވެ. ރައިފާ ހުރީ އެވަގުތު މޫނު އަޅާފަ ކަމުން އެ އަސަރެއް ނެތް މޫނެއް ސުމައްޔާއަކަށް ނުފެނެއެވެ. ރައިފާއަށް ނޭނގުނު ކަމަކީ އޭނާ އެގެއަށް އައި މަޤްސަދުގެ ބޭރުން އޭނާއަށް އިތުރު ފައިދާއެއް އެ ގޭގެ ސަބަބުން ލިބިގެން ދާނެ ކަމެވެ.\n“ސަރ.. މިވަގުތަށް ދެން ބްރޭކެއް ނަގަންވީ ނޫންތޯ.. މިއަދުވެސް މިހާރު ވަރަށް ގިނަ ކަންތައް ހޯދިއްޖެ.. އެން ޔެސް.. އެމީހުން އައީ ރާއްޖެއަށް.. އަދި ހަނދާން ނެތިފަ މިހުރީ އެވާހަކަ ބުނެލަން.. ހަމަ ދެންމެޔަކު އެކަން މި އިނގުނީ..” އަކުރަމް ބައްތިރީސް ދަތް ފެންނަ ވަރަށް ހިނިތުން ވެލައިފައި ހުރެ ޒަޔާން އަށް ބުނެލއެވެ. ޒަޔާންއަށްވެސް އުފަލުން ކުރާނެ ކަމެއް ނޭނގުނެވެ. އަކުރަމް އަށް އެތަށް ފަހަރަކު ޝުކުރު ދެންނެވިއެވެ. އުފާ ނުވާންވީ ކީއްވެހެއްޔެވެ؟ އެތަކެއް ދުވަހެއްގެ އިންތިޒާރަށް ނިމުން އަންނަނީއެވެ. ޒިވާއަށް ޙަމަލާދިން ކުއްވެރިންނަށް އެމީހުންގެ އަދަބު ލިބޭ ވަގުތު ކުޑަތަން ވަނީއެވެ. ދުވަހަކަށް ފަހު ދުވަހެއް އަދި ވަގުތަކަށް ފަހު ވަގުތެއްގައި ޒަޔާންމެން އެދަނީ އެކަމުގައި ކުރި ހޯދަމުންނެވެ. ނަމަވެސް ރައިފާމެންނަށް ކުޑަވެސް ޝައްކެއް ނުވާނޭހެންނެވެ.\nޒަޔާންމެންނަށް އެއީ ރައިފާމެންކަން މިހާރު އެނގިއްޖެއެވެ. ނަމަވެސް އިތުރު ޙަޤީގަތެއް އެކަމުގެ ތެރެއިން ފާޅުވާނެކަމެއް ކުޑަކޮށްވެސް އެމީހުން އުންމީދެއް ނުކުރެއެވެ. “މިއީ ސަރ ގެ ވެސް މަސައްކަތޭ.. ސަރ ގެ ޕްލޭން އާ އެއްގޮތަށް އަޅުގަނޑުމެން އެންމެން މި މަސައްކަތް ކުރަނީ.. ސަރ ވެސް ނޭނގެ މި ކޭސް އާއި ހަވާލުވީ ފަހުން ނިދި ފިޔައެއް ޖެހި ކަމެއްވެސް..” ޒަޔާން ހަމައެކަނި ހިނިތުން ވުމަކުން ފުއްދާލީއެވެ.\n“ހެލޯ.. އާނ އޯކޭ.. މި ދަނީ..” ޒަޔާން އޭނާގެ ‘އެކުވެރިން’ނާއި އެކު ތިއްބާ ފޯނުކޯލެއް އައުމުން އެތަނުން ކުޑަކޮށް ދުރައް ޖެހިލައިފައި ވާހަކަ ދެއްކިއެވެ. އެއަށްފަހު މިވަގުތަށް އެމީހުންގެ މަސައްކަތް މެދުކަނޑާލުމަށްފަހު އެންމެން ދިޔުމުން ޒަޔާންވެސް ސައިކަލުގައި ނައްޓާލިއެވެ.\n“މިޔޮށް އައީނު..” ސައިކަލު ޕާކު ކޮށްލުމަށްފަހު ކަފި ހުރަސް މަތިން ހިނގާފައި އެމީހުން ތިބި ދިމާލަށް އަންނަމުން ދިޔަ ޒަޔާން ފެނި ޔައީޝް ހިނިތުން ވެލައިފައި ބުނެލިއެވެ. އެވަގުތު އެންމެންގެ މޫނުވެސް އުޖާލާވެގެން ދިޔައެވެ. އެންމެން އެކުގައި އަދްޔަން މެން ގެ އެޕާޓްމެންޓް އިންނަ ފްލޯއަށް ދިޔައީ ލިފްޓުގައެވެ. އެއަށްފަހު ބެލް އަޅާލީ ހިނިތުން ވެލައިގެން ތިބެއެވެ. ނަމަވެސް ދޮރު ހުޅުވާލި ވަގުތު ދޮރު ކުރިމަތީ ހުރި ސޫރަ ފެނި އެ އެންމެންގެ މޫނުގެ އުޖާލާކަން ކެނޑިގެން ދިޔައެވެ.\nhaadha dhigu inthizaaru ge nimumekey miee\ndear, vrh bodah sorry ingey las v ma. 🙁\nAlhamdhulillah. Finally up vehjje dho.\nVarah salhi inshaa allaah. Konirakun dhen oi pert genes dhey nee?\njazakillah khairan dear.. 🙂 in sha allah vrh avahah kamah mi balany.. 🙂 noor ebai submit koffin.. 🙂\nAlhamdhulillah finally up vehjje dho and icam second right?\nal’hamdhulillaah! yess dear.. 🙂 hehe.. dear ah mi faharu miothy third ey libifa.. congrats dear.. 🙂\nstory is vvv nyc.. me first dhw.. balabalaa huri iru up kohdhiny\njazakillah khairan dear.. 🙂 dear mi faharu fourth ey mi libuny.. ekam ves top five.. 🙂 congrats dear.. 🙂 hehe.. ehn dhw.. aslu admin team ashey shukuru haggu vaany.. 🙂 hehe…\nalhe avahah up kohlla dhecchey.. mifaharu vvv curious vejje.. u r the best noor. my favourite writer,, <3\nin sha allah.. 🙂 dhn iraadhakurevviyyaa avahah up vaane kamah noor mi balany.. 🙂 submit kohfa v 29th episode.. 🙂 asluvestha? aww.. ehn tha? vrh vrh vrh ufaavehje dear thihen bunelyma.. 🙂 ekam vrh bodah sorry ingey mihaaru episode thah las vaathyve.. 🙁 alhey.. asluvestha? vrh vrh vrh ufaavehje.. dear ves thy hama best.. 🙂\nAlheyy.. masha allah.. vrh vrh reethi mi prt.. nd sry for the late cmnt… eid there v ma vrh bx… sry for it.. btw mi prt vrh vrh obi.. whn nxt? Curiously waitin..😍😍😍😘😘👍👍💋💋💗❤❤\njazakillah khairan mishy dear.. 🙂 aww.. nooney.. it’s ok dear.. sorry bunaa varu kameh noon aee.. hehe.. noor ah ves episode thah lahunnehnu mihaaru up kureveny ves.. ekam dear mn noor ah maaf kohdhemennu.. ehn v ma aee evves massala eh noon ingey.. 🙂 nxt episode on the way ga.. mi buny noor ebai submit kohfaey v.. hehe.. 🙂\nWow Masha Allah varah reethi.. I’m 7th right?? Hehe😁 hama vee varu.. BTW story hama ummuah.. And insha Allah raifa ah ves thedhumagu liben dhw eulheny.. And yaeesh aslu Haadha loabbey.. Nooor whn nxt part?? Waiting.. With luv.. ❤❤😊\njazakillah khairan dear.. 🙂 yess.. congrats dear.. 🙂 it’s ok dear.. 🙂 top 10 ga lavvaalaifi ehnu dhw? 🙂 alhey.. hingaabala dhw balailan.. 🙂 hehe.. on the way ga 29 vana bai.. 🙂 hehe.. aww.. <3<3<3\nMasha Allah loved this part❤❤❤ when is the next? Can’t even wait to see what happens next please vvv avahah upload kohdhechey 🤗🤗💕💕💕💕💕💙\njazakillah khairan dear.. 🙂 on the way ga.. 🙂 mirey up vaane kamah ummeedhu mi kurany.. 🙂 hehe.. in sha allah.. vrh bodah sorry dhuvaau up nukohdhevunyma.. 🙁 ingey dear…\nGreat work dear😊😊😊 there is somthin botherin me….. ziv ulhey gothun last prt ga vx she vomited mi prt ga vx ulhun meynubai kuraathee..why is that.. is it bcox of her head injury or is she preg?????\njazakillah khairan dear.. 🙂 hehe.. hingaabala dhw balailan kihinehthoevany.. 🙂 kuriyah huri part thah kiyamun dhaa varakah dear ge thi suvaalah ves javaabeh libeyne in sha allah.. 🙂\nVrh vrh vrh reethi❤…hama habys💙..noor next part thankolheh avahah up kohdheh chey plx💚…nd your one of my favorite writer💜\njazakillah khairan dear.. 🙂 vrh bodah sorry ingey las v ma.. 🙁 alhey.. asluvestha? vrh vrh vrh ufaavehje dear thihen bunelyma. 🙂 dear mn ves thy hama best.. ingey.. 🙂\nMasha allah varah habbeys mi part vs …. when is the next part???.?? Best of luck noor dear😇😇😇😇😇😇\njazakillah khairan dear.. 🙂 mirey in sha allah.. 🙂 jazakillah khairan Maya dear.. 🙂\nafter all dhw thanks noor\nHaadha kurey 😊\nNext part avahah up kohdhehchey. Plxx ❤😘\nwow nice… noor keep it up.. and thankyou so much up kuryma.. whn next part noor????\nand vvv beynun next part kiyan 🙂 🙂 🙂\njazakillah khairan dear.. 🙂 marhabaa.. 🙂 mirey in sha allah.. 🙂 alhey.. vrh bodah sorry ingey las v ma.. 🙁\nmaasha allah……..vrh vrh reethi mi part ves……dear when is next part\njazakillah khairan dear. 🙂 in sha allah, mirey kamah balamaa.. 🙂 vrh ufaavehje dear ah mi part kamudhiyaeema.. 🙂\nMaasha Allah hama vvv reethi i just luv it noor u r the best dhw hehehe\njazakillah khairan dear.. 🙂 awww.. alhey asluvestha? dear ves thy hama best ingey.. 🙂 vrh ufaavehje.. 🙂\nWo ma sha allah… mi part vs v salhi…curiously waiting for nxt part!❤\njazakillah khairan dear.. 🙂 vrh ufaavehje dear ah mi part ves kamudhiyaeema.. 🙂\nVarah reethi mi part bes😘😘 thankyou noor and esfiya team mi part up kohla dhinyma. Ingey mee ehaa faseyha kameh noon kan. Ekamu hama v varakun namaves story up kohladheythiy noor ah varah bodah thanks . ❤💙💚💛💜💓💕💖💗💞💟 mi vaahaka aky me enme kiyaahithun kiyaa vaahaka thakuge therey ves varah uhuga ulhey vahaka eh noor vaahaka liyan feshyma hithah eri vaahaka me ves vaahaka eh liyan fashan v ey. Ekamaku varah undhagoo kamenhen hyvathi ehiyalu ehkairi kohly. Any ways story hama varah reethi ingey… love it . Aslu varah proud vey noor ge vaahakaeh kiyaalan libeythi. When next part? ☺☺☺☺☺\nVarah reethi mi part ves😘😘 thankyou noor and esfiya team mi part up kohla dhinyma. Ingey mee ehaa faseyha kameh noon kan. Ekamu hama v varakun namaves story up kohladheythiy noor ah varah bodah thanks . ❤💙💚💛💜💓💕💖💗💞💟 mi vaahaka aky me enme kiyaahithun kiyaa vaahaka thakuge therey ves varah uhuga ulhey vahaka eh noor vaahaka liyan feshyma hithah eri vaahaka me ves vaahaka eh liyan fashan v ey. Ekamaku varah undhagoo kamenhen hyvathi ehiyalu ehkairi kohly. Any ways story hama varah reethi ingey… love it . Aslu varah proud vey noor ge vaahakaeh kiyaalan libeythi. When next part? ☺☺☺☺☺\nMaasha Allah mi part ves varah reethi…Kn irakun next part…\njazakillah khairan dear.. 🙂 mireyah noor mi ummeedhu kurany.. 🙂\nWhen next part. ..Curiously waiting……WAITING 😍😍😍😍😍\nVvvvvv reethi Habeysss. … maasha allah 🌸🌸🌸🌸🌸🌸🌸🌷🌸💐💐🌼🌼🌼🌻🌻🌺\nalhey.. hehe.. mirey in sha allah.. 🙂 jazakillah khairan dear. 🙂 vrh vrh ufaavehje dear mi story kiyaa hiyy vaa kan ingunyma.. 🙂\nFinally Raifaa bust vee dho\nRaifa Adhives noolhe ennu islaahu vaakah\nKihineh baa yaeesh mennah evee\nAneh kaa raifa ya ehkoh ulhey boy fenuneematha ehen evee\nNext part avas kolladhechey dhechey noor\njazakillah khairan Nunnu dear.. 🙂 hehe.. balamaa dhw.. 🙂 kuriyah hama kiyamun dhiya varakah dear ge thi hurihaa suvaalu thakakah ves allah ge iraadhafulhun javaabu libeyne.. 🙂 mirey, in sha allah.. 🙂 vrh bodah sorry ingey las v ma.. 🙂\nMasha allah varah furihama. Waiting waiting waiting for the next part???\njazakillah khairan dear.. 🙂 hehe.. mirey up veytho noor ves mi balany.. keep waiting dear.. 🙂\nThis is the first time I’m commenting on your story…masha allah hurihaa part eh ves vvvvv salhi..mi part ves v habbu..when next?curiously waiting waiting\nehentha? aww.. 🙂 jazakillah khairan dear.. 🙂 mirey kamah mi balany.. 🙂\nwhen next part? waiting waiting waiting…..\nmirey.. in sha allah.. 🙂 alhey dear vrh bodah sorry ingey las vaathyve.. aslugaves vrh bodah sorry.. 🙁\nwhn is nxt part.. 🙂\nmirey, in sha allah.. 🙂 vrh bodah sorry ingey las vaathyve.. 🙂\nZayaan ah ingeytha aroofaa aky raifaa kan? 🙄🤔\nnethehnu bunefakaa dhw dear.. ehn v ma balamaa dhw adhi neyngey kamah.. 🙂\nWoww varah reethi kaakubaefenunee dho.when next part???\njazakillah khairan dear.. 🙂 balamaa dhw.. hehe.. 🙂 mirey, in sha allah.. 🙂\nKobaa next part ??\nMasha allah varah furihama😍😍😍😍😍😍😍😍😍😍😍. 🌷🌷🌷🌷🌷🌷🌷🌷🌷🌷🌷raifaa haadha goahey😤😤😤😤…. ziv n her family ah dhen dhera gotheh nahadhahchey… waiting for next part🌸🌸🌸🌸⚘⚘….\njazakillah khairan dear.. 🙂 hehe.. alhey dear.. 🙂 hehe..\nMihaaru mi story genna leh haadha lahey. Avahah up kohdheebr\nYeah you are right.. kurin v avahah upload kurey mi vaahaka. Writer busy kamah ves vedhaane. Dhen keitheri velaigen thibun othy 😕 pls pls up kodhechey miadhu..\nYh vedhrne dhw 😑\nEkam vx ehr las mihaaru.. N vedhrne alhugandumn maa kiyaa hiy vaathee las hn heevanee kamah vx 😂\nBtw i can’t wait to read nxt part ❤💕\nvrh bodah sorry ingey hurihaakudhin.. 🙁 noor ah hama vaa varu.. keeh kuraany.. miadhuves adhi kiriyaa story ge masahkathuga mi aiyy levuny.. 🙁 noor eh gothakah ves beynumeh noon dear mn maa ginairu vandhen inthizaaruga baithibbaakah ves.. ekam keeh kuraany dhw.. hama v goiyy.. vrh bodah sorry my dear readers.. ummeedhu kuran hurihaa kudhin ves maaf kohdheyne kamah.. 🙂\nnoor dear….are you busy?pls pls vaahaka lasvany keehve kan bunedhy……and miadhu 29th vana part up vaane tha?ly\nyess dear.. 🙂 midhuvaskolhu kudakoh bxy.. hehe.. vrh bodah sorry ingey las vaathy.. 🙁 aslu noor ves beynumeh noon ehaa lahun up kuraaah. N dear mn maa gina iru vandhen inthizaaruga baithihbaakah ves beynumeh noon.. ekam keeh kuraany dhw.. dhn kuriyah oiyy thaa ebai rangalhu kureveytho noor masahkaiyy kuraanan, in sha allah.. 🙂 ummeedhu kurany ehn kamah.. 🙂 <3<3<3<3<3\nWhere is the next part? Mihaaru abadhu belenyepart up vefa intho 😅. Vvv ummeedhu kuran miadhu up kodheyne kamah Insha Allah. Too busy right? Waiting waiting…. hehe 🙂🤗❤💙\non the way ga.. hehe.. 🙂 alhey.. vrh bodah sorry ingey ebai las vaathyve.. 🙁 noor ves vrh ummeedhu kuran eba mirey up vaane kamah.. 🙂 yess dear, kudakoh bxy midhuvas kolhu.. 🙂 hehe.. it’s ok dear.. noor ah ves ingey ehn vaanekan aslu.. 🙂\nsalaam my dear readers.. 🙂 furathama ves hurihaa kudhinge faraathun nihaayathah maafah edhen midhuvaskolhu episode thah geneveyleh las v ma.. plus comment thakah reply kureveyleh las v ma ves.. ingey.. 🙂 ummeedhu kuran hurihaakudhin noor ah maaf kohdheyne kamah.. 🙂 dhn bunelan othy dear mennekey eh fadhain 29 vana episode ves dear mn kairiyah anna hithun keiyy madhuvefaey hury.. hehehehe.. 🙂 on the way ga mihaaru 29th part.. 🙂 noor mi ummeedhu kurany mirey namaves ebai up vaane kamah.. 🙂\n& LY my dear readers.. 🙂 <3<3<3<3<3\nNoor dear Kobaa next part. avahah up kohdhyba. sham ah ves igey noor busy vyma kan up nukureveny sham balai gannan noor buni vaahaka noor thibuny hama rangalhah .sham bunnan that secret eh noor thy enme best writer. I love you likeasister\nMe too…..lov noor likeasis\nhihi noor is the best….. misses…… las viyas okey n thanks noor kithanme burakoh ulhunas vaahaka upkohdheythy…. it meansalot\nyeah.. noor vaahaka up koh dheyne ingey las viyas.. we trust u noor 🙂\nKoba tha vaahaka plz kiyahithun meenee mihaaru kehmaduvefaa\nNOOR GE VAAHAKATHAH VARAH KAMUDHEY. Ekam ebahuri rangalhukollanjehey KANKAN.


Boakoh vaarey vehi, Sri Lanka aai Tamil Nadu in9maru, ethah bayaku gellifai - vNews.mv\nސްރީލަންކާއަށް ޖޫންމަހު ކުރި ވިއްސާރައިގެ ފޮޓޯއެއް:\nބޯކޮށް ވާރޭވެހި ސްރީލަންކާއާއި ޓެމިލްނާޑޫއިން9މަރު، އެތައްބަޔަކު ގެއްލިފައި\nސައިފް އަޒްހަރު 08 November 2021, 16:19\nމޫސުން ވަރަށް ބޯޑަށް ގޯސްވެ، ބޯކޮށް ވާރޭވެހި ހިނގި ހާދިސާތަކުގައި ސްރީލަންކާއާއި، އިންޑިއާގެ ދެކުނުގެ ބައެއް ސަރަހައްދުތަކުން9މީހުން މަރުވެ އަދި އެތައް ބަޔަކު ވީނުވީއެއް ނޭނގި ގެއްލިއްޖެއެވެ.\nސްރީލަންކާއަށާއި، އިންޑިއާގެ ދެކުނަށް ބޯކޮށް ވާރޭ ވެހެމުންދާތާ ހަފްތާއެއް ވެއްޖެއެވެ.\nސްރީލަންކާގެ 25 ޑިސްޓްރިކްޓްގެ ތެރެއިން ގާތްގަނޑަކަށް ދެބައިކުޅަ އެއްބައި ސަރަހައްދަށް ވިއްސާރައިގެ އަސަރު ވަރަށް ބޮޑަށްކޮށް، ފެންބޮޑުވެފައި ވެއެވެ. ފެންބޮޑުވުމުގެ އަސަރު އެންމެ ބޮޑަށް ކޮށްފައިވަނީ ސައިފަތްދަނޑުތައް ހައްދާ ސެންޓްރަޕް ހައިލެންޑްސްއާއި، ވަށައިގެންވާ ސަރަހައްދުތަކަށެވެ.\nސްރީލަންކާގެ ޑިޒާސްޓަރ މެނޭޖްމަންޓް އޮތޯރިޓީން ބުނެފައިވަނީ، ފެންބޮޑުވުމުގެ ސަބަބުން ހިނގި ހާދިސާތަކުގައި ސްރީލަންކާއިން5މީހުން މަރުވެ އަދި ދެމީހުން ގެއްލިފައިވާ ކަމަށެވެ.\nސްރީލަންކާގެ މޫސުމާބެހޭ އިދާރާއިން ބުނީ، ކުރިއަށްއޮތް ދުވަސްތަކުގައި މޫސުން އެންމެ ގޯސްވާނީ އުތުރުގެ އައްސޭރިފަހުން ޖަފްނާ ހިމެނޭ ސަރަހައްދުތަކަށް ކަމަށާއި، ވަރޭވެހި ފެންބޮޑުވުމުގެ ހާދިސާތައް ހިނގާނެ ކަމަށެވެ.\nއިންޑިއާގެ ދެކުނުން ޓެމިލް ނާޑޫ ސްޓޭޓަށް ބޯކޮށް ވާރޭވެހި ފެންބޮޑުވުމުގެ ސަބަބުން ހިނގި ހާދިސާތަކުގައި4މީހުން މަރުވެފައިވާ ކަމަށް ޓެމިލް ނާޑޫގެ ޑިޒާސްޓަރ މެނޭޖްމަންޓް މިނިސްޓަރ ވިދާޅުވިއެވެ.\nފެންބޮޑުވުމުގެ ސަބަބުން ހާލުގައި ޖެހުނު މީހުންނަށާއި، ގެދޮރު ދޫކޮށް ދާންޖެހިފައިވާ އެތައްހާސް ބަޔަކަށް 150 އަށްވުރެ ގިނަ ވަގުތީ ހިޔާ ގާއިމްކޮށްފައިވާއިރު، ހާލުގައި ޖެހިފައިވާ މީހުންނަށް ކާބޯތަކެއްޗާއި އެނޫންވެސް އެހީތައް ދިނުމުގެ މަސައްކަތް ގެންދަނީ ކުރަމުންނެވެ.\nފެންބޮޑުވުމުގެ ސަބަބުން ޓެމިލް ނާޑޫގެ ވެރިރަށް ޗެންނާއީގެ ބޮޑެތި ހުރިހާ މަގުތަކެއްގައި ފެންބޮޑުވެ، ބިޔަގަސްތައް މުލުން ލުހި މަގުތަކަށް ވެއްޓި، ޓްރެފިކަށް ހުރަސްއެޅިފައި ވެއެވެ.\nމޫސުމީ ވިއްސާރައިގައި ޗެންނާއީއަށް މީގެކުރިންވެސް ވަރަށް ބޮޑެތި ގެއްލުންތައް ލިބިފައި ވެއެވެ. ފެންބޮޑުވުމުގެ ސަބަބުން ހިނގި ހާދިސާތަކުގައި 2015 ވަނަ އަހަރު ޗެންނާއީން 250 މީހުން މަރުވިއެވެ.\nކުރިން ލަފާކުރެވިފައިނުވާ މޫސުމީ ވިއްސާރަ ދެކުނު އޭޝިޔައަށް ކުރިމަތިވަމުންދަނީ މޫސުމަށް އަންނަ ބަދަލުތަކުގެ ސަބަބުން ކަމަށް ސައިންސްވެރިން ބުނެއެވެ. މޫސުމަށް އަންނަ ބަދަލުތައް ގުޅިފައިވަނީ ޖަންގަލިތައް ހަލާކުކުރުމާއި، ޑޭމްތައް ހެދުމާއި އަދި ތަރައްގީގެ ނަމުގައި ހިންގާ ބޮޑެތި ބިޔަ މަޝްރޫއުތަކުގެ ސަބަބުން ކަމަށްވެސް ސައިންސްވެރިން ބުނެއެވެ.


Falhlhi Raajjeygai ebahuri, Fuluhun mikamuge thafseel haamakohdhevva: Rayyithunge Gulhun\nފައްޅި ރާއްޖޭގައި އެބަހުރި، ފުލުހުން މިކަމުގެ ތަފްސީލް ހާމަކޮށްދެއްވާ: ރައްޔިތުންގެ ގުޅުން\n- 1 week ago6- އިނާޒް މޫސާ\nއިސްލާމް ދީން ނޫން އެހެން ދީންތަކުގެ އަހުލުވެރިން އަޅުކަން ކުރުމަށް ބޭނުންކުރާ ފައްޅި ރާއްޖޭގައި ހުރިކަން ހާމަވާކަމަށް ރާއްޖޭގެ މަދަނީ ގިނަ ޖަމިއްޔާތަކަކުން އެއްވެގެން އުފައްދާފައިވާ ޤައުމީ ޙަރަކާތް "ރައްޔިތުންގެ ގުޅުން" ގެ ފަރާތުން ހާމަކޮށްފިއެވެ.\nރައްޔިތުންގެ ގުޅުމުގެ ނަމުގައި ގިނަ ޖަމިއްޔާތަކެއް ގުޅިގެން ފަށާފައިވާ މިގުޅުމުން މިކަން ހާމަކޮށްފައިވަނީ އިއްޔެ ޝީ ބިލްޑިންގގައި ބޭއްވުނު ނޫސްވެރިންގެ ބައްދަލުވުމެއްގައެވެ.\nމިބައްދަލުވުމުގައި އިސްވެ ވާހަކަ ދައްކަވާފައިވަނީ ނިމިދިޔަ ރައްޔިތުންގެ މަޖިލީހުގެ އިންތިހާބުގައި ރައީސް ނަޝީދާ ދެކޮޅަށް ނިކުންނެވި އިބްރާހީމް މުޙައްމަދުއެވެ.\nއިބްރާހީމް މުޙައްމަދު ހާމަކުރެއްްވި ގޮތުގައި، ފާރެއް ރޭނިފައި ނެތްނަމަވެސް ނުވަތަ ނަންބޯޑެއް ހަރުކުރެވިފައި ނެތްނަމަވެސް، ޣައިރު މުސްލިމުން އަޅުކަންކުރަން ބޭނުންކުރާ ފައްޅީގެ ގޮތުގައި ބެލެވޭނެ ތަންތަން ރާއްޖޭގައި އެބަހުރިކަމަށް އެ ޖަމިއްޔާތަކުން މިހައިތަނަށް ހޯދި ހޯދުންތަކުން ހާމަވެފައި ވާކަމުގައެވެ.\nރާއްޖޭގައި ހެދިފައިވާ ޤާނޫނުތައް އަދި އޮތްގޮތުން ރަސްމީ ސިފައެއްގައި ހުއްދަ ނުދެވޭނެތީވެ ނަންބޯޑު އެޅުވުމަށް ނުކުޅެދިފައި ވިއަސް، އޮފީސްތަކާއި ގެސްޓް ހައުސް ފަދަ ތަންތަނުގައި ފައްޅިކަމަށް ބެލެވޭނެ އަޅުކަންކުރެވޭ ތަންތަން އެބަހުރިކަމަށް އެ ޖަމިއްޔާތަކަށް ހޯދިފައިވާ ހޯދުންތަކަށް ބިނާކޮށް އިބްރާހީމް މުޙައްމަދު ތުހުމަތު ކުރެއްވިއެވެ.\nއިބްރާހިމް މުހައްމަދު ވަނީ އެ ޖަމިއްޔާތަކުން ހޯދުމަށްފަހު މިކުރާ އެތުހުމަތުތައް ތަޙްޤީޤު ކުރަށްވައި، ދޮގު ނުވަތަ ތެދުކަންވެސް އިތުރަށް ތަފްޞީލުކޮށް ހާމަކޮށްދެއްވައި ކަށަވަރު ކޮށްދެއްވުމަށް ފުލުހުންނަށް ގޮވާލަށްވާ ކަމަށެވެ. އަދި ޖަމިއްޔާތަކުގެ އެ ގުޅުމުގެ ފަރާތުން ތަފްޞީލު ހާމަކުރަށްވާނީ، އެ ޖަމިއްޔާތަކުގެ އިތުރު ހޯދުންތަކާއެކު ފައިނަލް ރިޕޯޓު ނިންމުމަށް ފަހުގައިކަންވެސް މިއަދުގެ ބައްދަލުވުމުގައި އިބްރާހީމް މުޙައްމަދު އިތުރަށް ވިދާޅުވިއެވެ.\nޜާއްޖޭގައި ފައްޅި ހުންނަތާ ކިތައް އަހަރު ވެއްޖެ ހާދަ ލަހަކުން އޮޑިޓް ކުރަން ތިބުނީ\nމީސްތަކުން ނޭ ހީހީފަ މަޖާކޮށްފަ ކޮމެންޓް ތިކުރަނީ މީ ކުޑަކުޑަ ކަމެއް ނޫން . ޙަޤީގަތް ބަލާ ބަލާފަ ކޮމެންޓް ކުރޭ މަޖަލަކަށް ނުނަގާ .\nއެބުނީ ރަގަޅަށް ރިސޯޓެއްގެ މޫދުގަ ބޮޑު ފައްޅިއެއް އެޅީ ޔާމީނު ވެރިކަމުގަ\n28 ބިދޭސީ ނަރުހަކަށް ދެމަސް ދުވަހުގެ މުސާރަ އަދިވެސް ނުލިބޭ!09 hours ago


SunOnline: Flyme ge dhathuruthah raajjeyge ithuru manzilthakah fulhaakuranee\nފްލައިމީގެ ދަތުރުތައް ރާއްޖޭގެ އިތުރު މަންޒިލްތަކަށް ފުޅާކުރަނީ\nއަޙްމަދު މުޖްތަބާ 14 Oct 2016, 11:32\nފްލައިމީގެ އޮޕަރޭޝަންތައް ފެށިތާ ފަސް އަހަރު ފުރުން ފާހަގަކުރުމަށް، ބުރާސްފަތި ދުވަހު އދ. މާމިގިލީ، ވިލާ އިންޓަނޭޝަނަލް އެއާޕޯޓްގައި ބޭއްވި ރަސްމިއްޔާތުގެ ތެރޭން -- ފޮޓޯ: ވިލާއެއާ\nއަމިއްލަ ކުންފުންޏެއްކަމަށްވާ ވިލާ ގްރޫޕުން 2011 ވަނަ އަހަރުގެ އޮކްޓޫބަރު މަހުގެ ފުރަތަމަ ދުވަހު ތައާރަފްކުރި "ފްލައިމީ" އެއާލައިންގެ ދަތުރުތައް އަންނަ އަހަރު ރާއްޖޭގެ އިތުރު މަންޒިލްތަކަށް ފުޅާކުރުމަށް އެ އެއާލައިނުން ނިންމައިފިއެވެ.\nފްލައިމީގެ އޮޕަރޭޝަންތައް ފެށިތާ ފަސް އަހަރު ފުރުން ފާހަގަކުރުމަށް، ބުރާސްފަތި ދުވަހު އދ. މާމިގިލީ، ވިލާ އިންޓަނޭޝަނަލް އެއާޕޯޓްގައި ހާއްސަ ހަރަކާތްތަކެއް ކުރިއަށް ގެންގޮސްފައިވާއިރު، އެ އެއާލައިންގެ މެނޭޖިން ޑިރެކްޓަރު ރިލްވާން ޝަރީފް ވިދާޅުވީ، ކުރިއަށް އޮތް ދެތިން އަހަރު ދުވަހުގެ ތެރޭގައި ފްލައިމީގެ ފްލީޓް އިތުރަށް ވަރުގަދަވެގެން ދާނޭކަމަށެވެ.\n"އިރާދަކުރެއްވިއްޔާ މާ ލަހެއް ނުވެ، އަންނަ އަހަރުގެ ކުރީކޮޅުގައި އަޅުގަނޑުމެން އިތުރު އެއާކްރާފްޓެއް ހޯދާނަން. އަދި އަޅުގަނޑުމެންގެ އަމާޒަކީ ކުރިއަށް އޮތް ދެތިން އަހަރެއްގެ ތެރޭގައި ފަސް އެއާކްރާފްޓަށް ބަދަލުކުރުން،" ރިލްވާން ވިދާޅުވިއެވެ.\nމަޝްހޫރު ވިޔަފާރި ވެރިޔާ ގާސިމް އިބްރާހީމްގެ ވިލާ ގްރޫޕްގެ ސަބްސިޑަރީ ކުންފުންޏެއް ކަމަށްވާ ވިލާ އެއާގެ ދަށުން ހިންގަމުން އަންނަ ފްލައިމީގެ ދަތުރު ތަކުގައި މިވަގުތު ބޭނުންކުރަނީ، 68 މީހުންގެ ޖާގައިގެ އޭޓީއާރު-72-500 މަރުކާގެ ދެ އެއާކްރާފްޓާއި ސެސްނާ ކެރަވަން ސީ-208 މަރުކާގެ، ހަތްމީހުންގެ ޖާގައިގެ ސީޕްލޭނެކެވެ.\nފްލައިމީގެ ދެ އެއާކްރާޓާއެކު އެ އެއާލައިންގެ ދަތުރުތައް މިވަގުތު ކުރަނީ، މާމިގިއްޔަށާއި ބ. ދަރަވަންދުއަށެވެ. އަދި ސީޕްލޭން ބޭނުންކުރަނީ އަރިއަތޮޅުގައި ފަތުރުވެރީންގެ ފޮޓޯނެގުމުގެ ދަތުރުތަކަށެވެ.\nފްލައިމީގެ އެސިސްޓެންޓް މެނޭޖަރު ކޯޕަރޭޓް ކޮމިއުނިކޭޝަންސް ޙިޝްމަތު ޙުސައިން ވިދާޅުވީ، އަންނަ އަހަރުގެ ކުރީކޮޅުގައި އިތުރު އެއާކްރާފްޓެއް ގެނެސް ރާއްޖޭގެ އިތުރު މަންޒިލްތަކަށް ދަތުރުތައް ފުޅާކުރުމަށް އެ އެއާލައިނުން މިހާރު މަސައްކަތް ފަށާފައިވާ ކަމަށެވެ. އާ މަންޒިލްތަކަށް ދަތުރުތައް ފަށާނީ އަހަރުގެ ކިހާ ހިސާބެއްގައި ކަން ކުރިއަށް އޮތްތާނގައި ހާމަކުރާނޭކަމަށްވެސް އޭނާ ވިދާޅުވިއެވެ.\n"އަޅުގަނޑުމެންގެ އަމާޒަކީ، އަންނަ އަހަރުގެ ތެރޭގައި ރާއްޖޭގެ އިތުރު މަންޒިލްތަކަށް ދަތުރުތައް ފެށުން. އަދި ކުރިއަށް އޮތް ދެތިން އަހަރެއްގެ ތެރޭގައި ރާއްޖޭގެ ހުރިހާ އެއާޕޯޓަކަށް ދަތުރުތައް ފެށުމަށް މިހާރު ދަނީ ތައްޔާރީތައް ކުރިއަށް،" ހިޝްމަތު ވިދާޅުވިއެވެ.\nފްލައިމީ އިން ބުނީ، އެ އެއާލައިންގެ އަމާޒަކީ، ތަރައްގީވެ ފުޅާވަމުން އަންނަ ރާއްޖޭގެ ވައިގެ ދަތުރުފަތުރުގެ ސިނާއަތުގައި ފަތުރުވެރީންނަށާއި ދިވެހި ރައްޔިތުންނަށް ރައްކާތެރި އަދި އަގުހެޔޮ ހިދުމަތްތަކެއް ދިނުމުގައި ދެމިއޮތުން ކަމަށެވެ.\nފްލައިމީގެ ފަސްވަނަ އަހަރީ ދުވަސް ފާހަގަކުރުމަށް އެ އެއާލައިނުން ވަނީ ހާއްސަ ހަރާކަތްތަކެއް ވެސް ފަށައިފައެވެ. އެގޮތުން މުވައްޒަފުންނަށް ހުޅުވާލައިގެން ފަސްވަނަ އަހަރީ ލޯގޯ ފަރުމާކުރުމުގެ މުބާރާތެއް ބާއްވާފައި ވާއިރު، ސޯޝަލް މީޑީއާގައި FlymeFive# ބޭނުން ކުރާ ފަރާތްތަކަށް މި އޮކްޓޫބަރު މަހުގެ ކޮންމެ ހަފްތާއަކު ފްލައިމީ ދަތުރުކުރާ މަންޒިލްތަކަށް ދެކޮޅު ލިބުމުގެ ފުރުސަތު ހުޅުވާލައިފައި ވެއެވެ. އަދި އޮކްޓޫބަރު މަހުގެ ތެރޭގައި ފްލައިމީން ދަތުރުކުރާ ފަރާތްތަކުގެ ތެރޭން ގުރުއަތުން ހޮވޭ ފަސް ފަރާތަކަށް ފްލައިމީގެ ޕްރިވިލެޖް ކާޑެއް ދިނުމަށްވެސް ހަމަޖެހިފައި ވެއެވެ.


ނޭދެން ވަކިވާކަށް (5) | Esfiya - Dhivehi Vaahaka Site\n”އައިޝަތު އެލީޝާ ލާމިއު؟……” ޔުއާން އިރުކޮޅަކު ވިސްނަން ހުރެފައި އަހާލިއެވެ. އެލިޝާ ބޯ ޖަހާލަމުން ޔާނިއުއަށް ބަލާލީ އެނގުނީ ކިހިނެއްހޭ އަހާފަދައަކުންނެވެ. ” ސުބުހާނަﷲ……..” ޔާނިއުއަށް ފަށަންވީ ދިމާލެއް ނުވިސްނުމުން ބޮލުގައި ހިފަހަށްޓާލެވުނެވެ.\n”ދޮންތީ…… ހަމަ ތެދަށް ބުނެބަ…….. އީލުއާ ދޮންތިއާ އެއްވެސް ލޯބީގެ ގުޅުމެއް އޮވޭތަ؟…….” އެލީޝާ އެނދުމައްޗަށް ވެއްޓިގަންނަމުން ބުނެލިއެވެ. ”ދެން މި ލީޝް ގަބޫލެއް ނުކުރާނެ….. ދޮންތި ބުނެފީމެއްނުން ވީ އާ ބެސްޓް ފްރެންޑްސް އޭ…. އަނެއްކާ ލީޝްއަށް އީލުދެކެ ލޯބިވެވުނީތަ؟….” އަނާ ކޮނޑުގައި އޮތް ދަބަސް ނަގައި މޭޒުމަތީ ބޭއްވިއެވެ. އެނދުގައި އިށީނުމަށްފަހު ވިއްސާލާފައިއޮތް އިސްތަށިގަނޑު އަށްސާލިއެވެ. ”ދޮންތި ރުޅި އަންނާނެތަ ލީޝް ލޯބިވެއޭ ބުނެފިއްޔާ؟…..” އެލީޝާ ބާލީހެއްނަގައި އޭގައި ބާރަށް ބަށްދާލަމުން ބުނެލިއެވެ. ހެވިފައި އިން އަނާގެ މޫނުމަތީގައިވި ހިނިތުންވުން ވަގުތުން ފިލައިގެން ދިޔައެވެ. ނަމަވެސް އެލީޝާއަށް ފުރަގަސްދީގެން އިނުމުން އެލީޝާއަކަށް އަނާގެ މޫނެއް ނުފެނެއެވެ. ”ޔޫ ލަވް ހިމް؟…..” އަނާ އެލީޝާއަށް ބަލާލުމަށްފަހު އަހާލިއެވެ. އެލީޝާ ސީލިންގަށް ބަލަން އޮވެގެން ބޯޖަހާލިއެވެ. ”ހޫން… ހުވަފެން ދެކެނީތަ…..ދޮންތިގެ ލީޝް ހާދަ ބޮޑު ވެއްޖޭ ދޯ…….” އަނާ ހީގަންނަމުން ބުނެލިއެވެ. އަދި ކައިރީ އޮތް ބާލިހުން އެލީޝާގެ ގައި ބޮނޑިއެއް އަޅުވާލިއެވެ. ”މި އުޅެނީ މާދަން ރޭގަ އީލު ކައިރީ ބުނަންވެގެން….” އެހެންފަހަރުތަކާ ހިލާފަށް އަނާއަށް ހަމަލާއެއް ނުދީ އެލީޝާ ވާހަކަދެއްކިއެވެ. ”ދޮންތިމެން ގްރެޖުއޭޝަން ނައިޓްގަ؟….”އަނާ ކޮށްލީ ސުވާލެކެވެ. އެލީޝާ ވަގުތުން ބޯޖަހާލަމުން އެނދުން ތެދުވިއެވެ.\nގްރެޖުއޭޝަން އޮތް ރެއެވެ. ގްރެޖުއޭޝަންގެ ހަފްލާ ނިންމާފައި އަނާ ގެއަށް އައީ ރުޅި އައިސްފައި ހުރެއެވެ. އަނާ ގެއަށް ވަނުމާއެކު ފަހަތުން ‘ނަންނި’ އޭ ކިޔާ ގޮވަމުން އީލާފްވެސް ވަނެވެ. ގޯތިތެރޭ ހުންނަ ލައިޓް ނުޖައްސާ ހުރުމުން ގޯތިތެރެ އޮތީ ފުދޭވަރަކަށް އަނދިރިކޮށެވެ. ”ނަންނި……… މީ އަހަރުމެންގެ ލައިފްއޭ…. އެހެންމީހުންނަށް ދޫކުރަން ވެއްޖެއްޔާ ނޫޅެވޭނެ……” އީލާފް އަނާގެ އަތުގައި ހިފަމުން ބުނެލިއެވެ. ”އެކަމު ނަންނި ބުނެފީމެއްނުން މިހާރު….އަހަރުމެން ދެމީހުނަކަށް ރައްޓެއްސެއް ނުވެވޭނެ…..” އަނާ އިލާފްއަށް ބަލާލަމުން ބުނެލިއެވެ. ”ދެން އެކަމު އަހަރެން ލޯބިވާ މީހަކީ ކާކުތޯ ބަލާބަ…… ނަންނި….. ގަބޫލުކޮށްބަ އަހަރެން ލޯބިވަނީ ނަންނިދެކެއޭ….. ލީޝްއަކީ ކޮއްކޮއެއް ކަހަލަ ކުއްޖެކޭ……” އީލާފް ބޭނުންވީ އަނާއަށް ވިސްނައިދޭށެވެ. ކޮއްކޮއެއް ގޮތަށް ދެކެމުން އައި ކުއްޖަކާއެކު ލޯބީގެ ގޮތުން ގުޅޭނީ ކިހިނަކުން ހެއްޔެވެ.\n”ހެޔޮ……. ނަންނިމެން ދެމީހުންނަކަށް ރައްޓެއްސެއް ނުވެވޭނެ……… އީލު ހަމަ ނަންނި ބެސްޓް ފްރެންޑްއެއް ގޮތުގަ ހުއްޓަ ޕްލޭސް ބަދަލު ކުރިގޮތަށް ލީޝްގެ ޕްލޭސްވެސް ޗޭންޖުކޮށްބަ…….. ލީޝްއާ އެއްކޮށް އުޅެންފެށީމަ ލޯބިވެވޭނޭ……….”އަނާވެސް އީލާފްއަށް ވިސްނައިދޭން މަސައްކަތްކުރިއެވެ. އެލީޝާ އީލާފްދެކެ ލޯބިވާއިރު އަނާއަށް އީލާފްއާއެކު އުޅެވޭނީ ކިހިނަކުން ހެއްޔެވެ. ”ލީޝް އަހަރެންދެކެ ލޯބިވިޔަސް އަހަރެން ލޯބިވަނީ ނަންނިދެކެއޭ… ނަންނި އަޅެ އަހަރެންގެ ދެލޮލަށް ބަލަން ހުރެ ބުނެބަލަ އަހަރެންދެކެ ލޯތްބެއް ނުވޭތަ…..؟” އީލާފް އަނާ އޭނާޔާ ކައިރިކޮއްލަމުން، ހަތަރުކަޅި ހަމަކޮށްލުމަށްފަހު އަހާލިއެވެ.\nދެމީހުންނަށްވެސް ކުއްލިއަކަށް ދުރުވެވުނީ ފޯނެއް ރިންގުވާން ފެށީމައެވެ. އަނާ އިތުރަށް ހާސްވީ އޭ އެލީޝާގެ ފޯނުގެ ރިންގް ޓޯންއަށް ވުމުންނެވެ. އޭރު ދޮރާށިކައިރީ އެލީޝާ ހުއްޓެވެ. އެލީޝާގެ ލޮލުން ކަރުނަފައިބަމުން ދިޔައެވެ. ބިންމަތީގައި ރަތްކުލައިގެ ފިނިފެންމަލެއް އޮތެވެ. ”ލީޝް….. ދޮންތި……” އަނާ އެއްޗެކޭ ބުނަން އުޅުނަސް ބުނާނެ އެއްޗެއްވެސް ނޭނގުނެވެ. އެލީޝާ އަނާއަށް އެއްޗެކޭ ބުނަން ފުރުސަތެއްވެސް ނުދިނެވެ. ދުވެފައިގޮސް އެމީހުން އުޅޭ ބަޔަށް ވަދުނީ ރޮމުން ހުރެއެވެ. ”މިހާރު ވާނެ ގޮތް އެނގިއްޖެ ދޯ…… މާދަން ފުރަން ބާއި” ކަރުނައިން ފުރިފައިވާ ލޮލަކުން އީލާފްއަށް ބަލާލުމަށްފަހު އަނާ ބުނެލިއެވެ. އަނާމެން މާދަން ބަންދަށް ފުޅަދޫއަށް ދާން އުޅޭކަން އީލާފްއަށް ވެސް އެނގެއެވެ. އަނާގޮސް ގެއަށް ވަންނަންދެން ބަލަން ހުރުމަށްފަހު އީލާފް ގެއަށްދާން އެގޭން ނިކުތެވެ.\n”ދޮންތީ…… ތުއްތި ބުނީ ތުއްތިއަށްވެސް……. ފެންފުޅިއެއް ގަންނަށްޗޯ….”ލަޔާ ފުއްމަމުން ފުއްމަމުން އައިސް ބުނެލިއެވެ. އެލީޝާ އޭނާ ދުރުކޮށްލިވަރުން އަނާ ދެރަވިއެވެ. ”ތޮއްތޮވެސް ދޮންތިއާއެކު ފިހާރައަށް ދާނަން ދޯ……” އަނާ ލަޔާގެ ކޮލުގައި ހިފާލަމުން ބުނެލިއެވެ. ލަޔާ އަވަސް އަވަހަށް ބޯޖަހާލިއެވެ. އެމީހުން ފުރަންދިޔައިރުވެސް އަނާއާ އެލީޝާ ވާހަކަ ނުދަށްކައެވެ. ލާންޗަށް އެރި އިރުވެސް އެލީޝާ އިނީ ހެޑްސެޓް ޖަހައިގެންނެވެ. އެ ލާންޗުގައި ތިބީ އާރިފާއާ އޭނަގެ ތިންކުދިންގެ އިތުރުން ދެ ފަޅުވެރިންނެވެ. އެމީހުން ދަތުރު ފެށިއިރު އެހާ ކަނޑު ގަދައެއް ނޫނެވެ. ނަމަވެސް ކޮންމެސްވަރަކަށް ވިއްސާރައެވެ.\nއީލާފް ބޭރު ހުއްޓާ ވާރޭ ވެހެންފެށުމުން ދުވެފައި ގެއަށް އައި އިރު މީހާ ހުރީ ތެމި ފޯވެފައެވެ. ގެއަށް ވަދުނު އިރު ޓީވީން ކިޔަމުން ދިޔަ ޙަބަރު އަޑު އިވުމާއެކު އީލާފްއަށް ހީވީ އޭނާގެ ބޮލުގައި މީހަކު ބާރަށް ޖެހި ހެނެވެ. ވަގުތުން ހުރިތަނަށް ތިރިވެވުނީ ބޭ އިޙްތިޔާރުގައެވެ. ފިރިހެނެއްކަމަކު ވަގުތުން ދެލޯ ފުރިގެން ކަރުނަ ފައިބަންފެށިއެވެ. އެވަގުތު އީލާފްއަށް ވަމުންދިޔަގޮތުން އޭނާއަށް ބޮލުގައި ހިފަހަށްޓާލެވުނެވެ.\n”މިއަދުގެ ހެދުނުގެ ވަގުތެއްގައި މާލެއިން ފުޅަދޫއަށް ދަރުކުރަމުން ދިޔަ ލާންޗެއް ވަނީ ބަންޑުންޖަހާލާފައެވެ. މިހާރު ކޯސްޓު ގާޑުން އެހިސާބުގައި ހަރަކާތްތެރިވަމުންނެވެ. ޖުމްލަ ހަމީހުން ދަތުކުރި އުޅަނދު ބަންޑުންޖަހާލި ސީދާ ގަޑިއެއް އެނގިފައެއް ނުވެއެވެ. މިހާތަނަށް ފަސްމީހުން ފެނިފައިވީނަމަވެސް އެކަކުގެ ހާލަތު ސީރިއަސްވެފައިވީއިރު، ދެ މީހުން ނިޔާވެފައިވާކަމުގެ ޔަގީންކަން ކޯސްޓު ގާޑުން ވަނީ ދީފައެވެ. ޙަބަރު ލިބިފައިވާގޮތުން އަދިވެސް އެކަކު ފެނިފައެއް ނުވެއެވެ…” ރާއްޖެ ޓީވީގެ ނޫސްކިޔުންތެރިޔާ ފަރިތަކަމާއެކު ޙަބަރުކިޔަމުން ދިޔައެވެ. އެ ކުއްޖާގެ ދުލުން ކިޔަމުން ދިޔަ ކޮންމެ ބަހަކުންވެސް ހީވަނީ އީލާފުގެ މޫނުމަތީ މީހަކު ޖަހާހެނެވެ. އީލާފް އަލުން ގެއިން ނިކުތެވެ. އެކަމު ދާނީވެސް ކޮންތަނަކަށް ހެއްޔެވެ. އީލާފްގެ ސިކުނޑިވަނީ ސުމަކަށް ގޮސްފައެވެ. އަވަހަށް ޓެކްސީއަކަށް އެރުމަށް ފަހު ލާމިއުއަށް ގުޅާލިއެވެ. ފޯނުނެގީ ލާމިއުގެ އަންހެނުން ސީލާއެވެ. ސީލާ ލާމިއު އޭޑީކޭ ހޮސްޕިޓަލުގައިކަމަށް ބުނެލިއެވެ. އިލާފް އަވަހަށް ޓެކްސީ ޑްރައިވަރު ކައިރީ އޭޑީކޭއަށް ދާންބުނެލިއެވެ.\n”ބައްޕާ………. މަންމަ ގޮސްފި…… ލީޝްއާ ތޮއްތޮވެސް ގޮވައިގެން ދިޔައީ…… އެމީހުން ބުނީ ނާންނާނަމޭ ދެނެއް…… އެކަމު ބައްޕާ ނަންނިގެ ކޮން ކުށެތްތަ އޮތީ…..” މޮޔައެއްފަދައިން އިސްތަށިގަނޑު ހާވައިލައިގެން އަނާ އިނެވެ. ލާމިއު ހުރީ އޭނާގެ ދަރިފުޅަށް ވަމުންދާ ގޮތް ފެނިފައި ފެންކަޅި ވެފައެވެ. ” ބައްޕަ ތި އައީ މާ ލަހުންނޭ…… އަނާ ކިހިނެތް މަންމައާ ނުލާ އުޅޭނީ….. ލީޝްވެސް ދިޔައީއެ ދޮންތި ދެކެ ރުޅިއައިސްގެން…. އެކަމު ބައްޕާ ތޮއްތޮވެސް….. ހެހެހެހެ…. ތޮއްތޮއެއް ނުދާނެ…. ތޮއްތޮ ހުންނާނީ ދޮންތި ކައިރީ…” އަނާއަށް ކިޔޭ ނުކިޔޭ އެއްޗެއްވެސް ނޭނގެއެވެ. އެ ފަކީރު އެއިނީ ހަމަ ރަގަޅަށްވެސް މޮޔަވެފައެވެ.\nއޭޑީކޭގެ ޕްރައިވެޓް ރޫމްއެއްގައި ލާމިއު ހުރިކަން އީލާފްއަށް އެނގުނީ ރިސެޕްޝަނުން ބުނުމުންނެވެ. އެތަނުގެ ފަރާތުން ދިން މައުލޫމާތުން އެނގުނީ ނިޔާވި ދެމީހުންނަކީ އާރިފާއާ ލަޔާކަމެވެ. އަދި އެލީޝާ ނުފެނިގެން ހޯދާކަމެވެ. ދުއްވަންއިންމީހާގެ ހާލަތު ސީރިއަސް ވެފައިވީއިރު އަނާ އަދި ލާންޗުގެ ފަޅުވެރިކުއްޖެއް ހުރީ ސަލާމަތުންނެވެ. އަނާއަށް ކަމެއް ނުވީތީ އީލާފް ﷲއަށް ހަމްދުކުރިއެވެ. އީލާފް ދުވެފައި ކަހަލަ ގޮތަކަށް ގޮސް އަނާމެން ތިބި ރޫމްއަށް ވަދުނެވެ. ދޮރުން ވަތް އީލާފް ފެނުމުން އަނާ ހޭންފެށިއެވެ. އަދި އީލާފްއަށް ގޮވައި އޭނާކައިރިއަށް ގެނައެވެ.\n” އީލު އެގޭތަ… މޯމް ގޮސްފިއޯ…..ހެހެހެ….. ލީޝްވެސް ދިޔައީ އޯ……. ދެން ތޮއްތޮއެއްވެސް ނާންނާނެއޯ….ހެހެހެހެ…. މި މީހުން ނަންނި ހައްދަށްވެގެން ކިޔާ އެއްޗެހި ބަލާބަ….. އީލު ބުނެބަލަ….. އެމީހުންދާނެތަ ނަންނި އެކަނި ބަހަށްޓާފަ…… ނުދާނެ ދޯ…..” އަނާ އީލާފްގެ ކަންފަތް ކައިރީ ވާހަކަ ދަށްކަމުން ދިޔައެވެ. ނަމަވެސް އެ ކޮޓަރީ ތިބި އެންމެންނަށް އިވޭނެކަން ޔަޤީނެވެ. އެތާ ލާމިއުގެ އިތުރުން ލާމިއުއާ ސީލާއަށް ލިބިފައިވާ ސިނާވެސް ހުއްޓެވެ. ސިނާވެސް ހުރީ ރޮވިފައެވެ. ލާމިއުވެސް ނުރޯންހުއްޓެއްކަމަކު ލޮލުން ކަރުނަ ފައިބަމުން ދިޔައެވެ. ތިންކުދިން ތެރެއިން އެއްކުއްޖާކު ވީނުވީއެއްނޭގެއެވެ. މީގެ ކުޑައިރުކޮޅެއް ކުރިން ލާމިއުގެ އަތު ތެރޭ އޮތީ އޭނާގެ އެންމެ ކުޑަ ކުއްޖާ ލަޔާގެ ފުރާނަނެތް މަސްގަނޑެވެ. އަނާ ކުރިމަތީ އިނެއް ކަމަކު އެ ފަކީރު ހީވަނީ ދުނިޔޭން މޮޔަވެފައި އިންހެނެވެ.\n”އީލު އެނގޭތަ…. ލީޝް ދޮންތިއާ ވާހަކަވެސް ނުދައްކާ…. ރުޅިއައިސްފަ ހުރީ……. މީ ހަމަ އީލުއާ ހެދި ވީކަމެއް…..” އީލާފްގައި ބަށްދާލައިގެން ރޮމުން ދިޔަ އަނާ އީލާފްއާ ދުރުވިއެވެ. އަސްލު ހަޤީގަތުގައި އަނާއަށް ކުއްވެރިކުރަންވީ ކާކުކަމެއް ނޭނގިއެވެ. އިރުކޮޅަކު އެހެން އިނުމަށްފަހު އަނެއްކާވެސް އީލާފްގައި ބައްދާލިއެވެ. އަނާގެ ރުއިމުގެ އަޑު މުޅި ކޮޓަރިތެރޭ ގުގުމަމުން ދިޔައިރު އެކަކުގައިވެސް ‘ހިއްވަރުގެ ބަހެއް’ ބުނެލާނެ ވަރެއްނެތެވެ. އެންމެ ހިއްވަރު ކުރަންވީ ވަގުތު ލާމިއުވެސް ފިނޑި ވީއެވެ. އީލާފްވެސް އަޑުން އަޑުނަގައި ނުރޮއުނެއްކަމަކު އޭނާގެ ލޮލުންވެސް ކަރުނަ ނުހިލެއެވެ. ކުރިއަށް އޮތް ދުވަސްތަކުގައި އަނާ އުޅޭނެ ގޮތާމެދު ވިސްނާލިޔަސް ލޮލުން ކަރުނަ ފާއްދާލައެވެ.\nSHIFF MI PART HAMA VRH VRH REEETHI NGEY….. WHN NXT PART AVAHAH UP KOLLAHCHEY NXT…… LY❤❤❤\nThankyou lamko❤❤❤…. yes vv avahah up kohdheynan IA…\nMi part aki past tha??? 4th vana part aki present tha ekam varah reethi mi part\n5 mee past….thanks mal\nShiff mi sty aki present and past stry ah tha I’m confused abt that ekam varah reethi mi part ves\nHehe…past ge vaahaka thah vx kiyaadhen vaanun… thanks anonymous 🙂\nMi stry aki present and past stry ah tha shiff ekam varah reethi mi part ves\nHeheh…. thanks mihudha❤🙂\nVahra reethi mi part ves\nThankyou mill ❤❤❤\nWoww v reethi mi part ves…next part avahah up kohlahchey…lysm💖💖👌👌\nThanksss muxey…❤❤❤…. yesh yesh….. luv u too\nVarah reethi mi story.. hama kiriya nurovuny😓 shiff thigothugaa hifahattaathi.. hope mivaahaka nimen dhen genesdheyne kamah.. keep going\nThankyou maayaa ❤❤❤… yesh Insha Allah…. vaahaka nimendhen up kohdheynan……\nNice and can you tell the day u will submit the story\nThankyou umny❤❤❤…. lahun publish vaathy reyga submit kollin… i think Thursday ga kanne publish kuraanee…..\nWoww😍😍😍 varah Varah Reethi ingyyy mi part ves😍😍😍😍 whn is nxt?😉😉😉 waiting4the next part 😊😊😊😊😊😉😉😉😉luv yeah\nThankyou meekko.❤❤❤… Thursday ga next part kiyaalan libeyne IA….. luv u to 😘😍\nVv reethi shifff\nVarah reethi mi part\nThankyou mihudha ❤❤❤\nShiff.. vaahaka varah reethi.. the plot is amazing, suspense is awesome! Ekam, vadhuny ekey nukiyaane vany ey bunaany..\nVaahaka kee iru kudakoh avas aruvaalaafai hurihen hyvey..\nDon’t mind me.. hope i helped..😊😊\nThankyou mal❤❤❤…. i love this type of comments…. yaa dhen faharakun ragalhu kohlaanan…. yes thankolheh kurugothakah sifa kohdheefa hureema avas aruvaalaafa hen heevanee…. thanks for the comment…. of course u helped😍❤\nVarah varah reethi.💞💞💞..Maa sha Allah waiting for the next part..💞💞💞💞💔\nAbadhu thi’handhaan waathy\nބީޓީއެސް އެންޑް ބަންގޓަން ގަރލްސް (14)\nއެހެނިހެން މަޖާ ލޯބި January 12, 2021


ޙައްޖުގެ މަތިވެރި އަޅުކަން. – DhiSalafiyyah\nޙައްޖުގެ މަތިވެރި އަޅުކަން.\n04/10/2013 ފިޤުހާއި އޭގެ ޢިލްމުތައް, ދީންއައްޝައިޚް އާދަމް ނިޝާން ބިން ޢަލީ އާދަމް\nއެންމެހައި ޙަމްދު ޘަނާއެއް ޙައްޤުވަނީ، ކެރިކުޅަދާނަވެގެންވާ ކޮންމެ މުސްލިމަކަށް ޙައްޖު ފަރުޟު ކުރެއްވެވި ގަދަ ކީރިތިވަންތަ ﷲ ސުބްޙާނަހޫ ވަތަޢާލާއަށެވެ. ޞަލަވާތާއި ސަލާމް ލެއްވުން އެދި ދުޢާ ކުރަނީ ޙައްޖުގެ އަޅުކަންތައް އުނގަންނައިދެއްވި މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމްއަށާއި އެކަލޭގެފާނުގެ އަހުލު ބައިތުންނާއި އެންމެހައި މިތުރުންނާއި އަދި ޤިޔާމަތާއި ޖެހެންދެން އެކަލޭގެފާނު ގެންނެވި ހިދާޔަތުގައި ހިފަހައްޓައިގެން ތިބިހާ ބަޔަކަށެވެ.\nﷲ ތަޢާލާ އިންސާނާއަށް ދެއްވާފައިވާ ނިޢުމަތްތަކަށް ޝުކުރުވެރިވުމަށްޓަކައި އެއިންސާނާއަށް އޮތީ އެއިލާހު އޭނާގެ މައްޗަށް އަމުރު ކުރައްވާފައިވާ އަޅުކަންތައްތައް ފުރިހަމައަށް އަދާކޮށް އެއިލާހަށް ޙަމްދު ޘަނާ ކިޔުމެވެ. ﷲ ތަޢާލާ އިންސާނާ ހައްދަވާފައިވަނީ ނިކަމެތި ބަލިކަށި މީހެއް ކަމުގައެވެ. ސޫރަތުއް ނިސާގައި ވަޙީ ކުރައްވާފައި ވެއެވެ.\n(وَخُلِقَ الإِنْسَانُ ضَعِيفاً) [النساء:28]\n“އަދި އިންސާނާ އުފެއްދިފައިވަނީ ބަލިކަށި މީހެއްގެ ގޮތުގައެވެ.”\nއެހެންކަމުން އިންސާނާއަކީ ވަރަށް ފަސޭހައިން ފާފަތަކަށް އަރައިގަނެވޭ މީހެއް ކަމުގައި ވެއެވެ. އެހެންނަމަވެސް ﷲ ތަޢާލާގެ ދީލަތިވަންތަ ކަމުން އެފަދަ ހުރިހާ ފާފަތަކެއްވެސް ފުއްސަވާ ދެއްވައެވެ. މިގޮތުން ބައެއް ތަންތަން އަނެއްބައި ތަންތަނަށްވުރެ މަތިވެރި ކުރެއްވިއެވެ. އަދި ވަކި މަސްތަކާއި ދުވަސްތައް އަހަރުގެ އެހެން މަސްތަކާއި ދުވަސްތަކަށްވުރެ މަތިވެރި ކުރައްވައި އެދުވަސްތަކުގައި ކުރާ ހެޔޮ ޢަމަލުތަކަށް މޮޅު އިތުރުވެގެންވާ ދަރުމައާއި ޘަވާބު ދެއްވަވައެވެ. އަދި ހަމައެހެންމެ އެފަދަ ހެޔޮ ޢަމަލުތަކަކީ މީސްތަކުންނަށް ކުރެވިފައިވާ ކުދި އަދި ބޮޑު އެތައް ފާފަތަކެއްގެ ކައްފާރާއެއްގެ ގޮތުގައި ލައްވަވާފައިވެއެވެ. ކޮންމެއަކަސް މިހާރު އަޅުގަނޑުމެންނާ ބައްދަލުކުރަމުން މިއަންނަނީ މިބަރަކާތްތެރި ޙައްޖު މޫސުމުގެ ދުވަސްތަކެވެ. މިގޮތުން މިމޫސުމުގައި އަދާކުރެވޭ އެންމެ މަތިވެރި އެއް އަޅުކަމަކީ ޙައްޖުގެ އަޅުކަމެވެ. އަޅުގަނޑުމެން އެންމެން ދަންނަ ފަދައިން ޙައްޖަކީ ދީނުގެ ރުކުން ތަކުގެ ތެރެއިން އެއް ރުކުނެވެ. ޙައްޖުގެ މަތިވެރިކަމާއި ބެހޭގޮތުން ރަސޫލު ﷲ ޞައްލަﷲ ޢަލައިހި ވަސައްލަމް ޙަދީޘްފުޅު ކުރައްވާފައިވެއެވެ.\n((الحج المبرور ليس له جزاء إلا الجنة)) [رواه البخاري ومسلم]\nކުރީގައި ބަޔާންވެ ދިޔަ ފަދައިން ފާފަތަކަށް އަރައިގަނެވުނު ކަމުގައި ވިޔަސް އެބައެއްގެ ހިތުތެރޭގައި އީމާންތެރިކަން ހުރި އަދި ދަރުމައާއި ޘަވާބަށް އެދި މަސައްކަތްކުރާ މީހަކަށް، ފާފަތަކުން ދުރުހެލިވެ މުއުމިނުންގެ ގޮތް ޚިޔާރު ކުރުމުގެ މަގު މިއޮތީ ފެންނާށެވެ. އިޚްލާޞްތެރިކަމާއި އެކު ޙައްޖުފަދަ އަޅުކަންތައް ކުރެވިއްޖެނަމަ ކުރީގައި ކުރެވިފައި ހުރި ހުރިހާ ފާފަތައް ފޮހެވި ދިޔައީއެވެ. އެހެންނަމަވެސް ހިތާމައަކީ އަޅުގަނޑުމެންގެ ތެރެއިން ގިނަމީހުން ޤަސްދުކޮށްގެން މިތިބެނީ މުސްކުޅިވުމުން ޙައްޖު ކުރަން މަޑު ޖައްސާލާ، މިދުނިޔެމަތީގައި ލެއްވެވިހާ ނުބައި ކަމެއް ކުރުމަށެވެ. އާދެ މުސްކުޅިވުމުން ޙައްޖު ކޮށްލައިގެން ހުރިހާ ފާފައެއް ފޮހެލުމުގެ ބޭނުމުގައެވެ. ދަންނާށެވެ. ތިމާގެ ގައިގެ ވަރުދެރަވެ، ހެލިފެލިވެ ނޫޅެވޭ ވަރުވުމުން ޙައްޖުފަދަ ބުރަ އަޅުކަމެއް ފުރިހަމައަށް އަދާ ކުރެވޭނީ ކިހިނެއް ހެއްޔެވެ؟ ނުވަތަ އޭގެ ކުރިން މަރު އައިސް ޖެހިއްޖެނަމަ ދެން ހަދާނީ ކިހިނެއްހެއްޔެވެ؟ ޒުވާންކަމާއި އާރާއި ބާރާއި މުދަލާއި ވަޤުތު އޮއްވާ އަވަހަށް ޙައްޖުގެ އަޅުކަންތައް އަދާ ކުރަން އަވަސްވެ ގަންނާށެވެ.


India heylaifi, Dhivehi sarukaarah keiyvaane?\nރިޕޯޓު - ދިވެހިރާއްޖެ - އިންޑިއާ\nއިންޑިއާ ހޭލައިފި، ދިވެހި ސަރުކާރަށް ކެތްވާނެ؟\nއިންޑިއާއިން ރާއްޖެއާއި މެދު ގެންގުޅޭ ސިޔާސަތު ހަރުކަށިކުރަން ވަނީ ފަށާފައި\nސިޔާސީ މަސްރަހުގައި ހުރި ކަންކަމަށް ދަނީ ފާޅުގައި ފާޑުކިޔަމުން\nއިންޑިއާއިން ސިޔާސަތު ހަރުކަށިކޮށްފިނަމަ ދިވެހި ސަރުކާރަށް އުނދަގޫވާނެ\nކ. މާލެ 15 ޖޫން 2018 | ހުކުރު 17:10 32,140\nޚާރިޖީ ވަޒީރު އާސިމް (ވ) އިންޑިއާގެ ބޮޑުވަޒީރު ނަރެންދްރަ މޯދީ (ކ)އާއިއެކު ދިއްލީގައި - ފޮރިން މިނިސްޓްރީ\nމިފާއިތުވިގެންދާ ހަފްތާއެއްހާ ދުވަހަކީ ރާއްޖޭގެ ފޮރިން މިނިސްޓްރީ ވަރަށް 'އެލަރޓް'ގައި އޮންނާނެ ހަފްތާއެއްކަމަށް ބެލެވެއެވެ. ސަބަބަކީ މި ފާއިތުވެގެންދާ ހަފްތާއެއްހާ ދުވަހު ރާއްޖެއަށް ކުރިމަތިވަމުންދާ ކަންކަމަކީ އެކަށީގެންވާ ގޮތެއްގައި މަސައްކަތްކުރާ ޚާރިޖިއްޔާއެއް ހުރި ޤައުމެއްނަމަ، މުޅި ޤައުމު 'އެލަރޓް'ވާނެ ޒާތުގެ ކަންކަން ކަމަށްވާތީއެވެ. މިހެން ދެންނެވިޔަސް ކަހާތަން ހިރުވާވެސް ނުލައި ރާއްޖޭގެ ޚާރިޖީ ވުޒާރާ އޮވެދާނެއެވެ. މިދައްކަނީ އދގެ ސަލާމަތީ މަޖިލީހުގެ ގޮނޑިއަކަށް ޤައުމުން ކުރި ކެމްޕޭންގެ އެންމެ ފަހު ވަގުތު ކުރި ލާސްޓް މިނިޓް ކެމްޕޭނަށް ޚާރިޖީ ވަޒީރުގެ ބަދަލުގައި ކަމާއި ގުޅުންވެސް ނެތް ވަޒީރަކު ފޮނުވި ޤައުމެއްގެ ވާހަކައެވެ.\nސަލާމަތީ މަޖިލީހުގެ ގޮނޑި ކާމިޔާބުކުރުމަށް ރާއްޖެއަށް އިންޑިއާއިން އެހީވެދިންކަމަށް އިންޑިއާގައި ހުންނަވާ ދިވެހި ސަފީރު ވިދާޅުވުމުން ބައެއް މީހުންގެ ގާތަށް ހިނިއައުން އެކަށީގެންވެއެވެ. އެކަން ދެނަހުރި އެހެން މީހަކު ނެތެވެ. ވޯޓަށް ކައިރިވެފައިވަނިކޮށް އިންޑިއާގެ ބޮޑުވަޒީރު ވަޑައިގަތީ ރާއްޖެއަކަށް ނޫނެވެ. އިންޑޮނީޝިއާއަށެވެ. ރާއްޖެއަށް ވޯޓު ދޭނެކަމަށް މީގެ ކުރިން އިންޑިއާއިން ބުނެފައި އޮތް ބުނުން އެޤައުމުން ފަހުން ތަކުރާރުކޮށްލިތަންވެސް ނުފެނުމުން، އިންޑިއާގެ ކުރިމަތީގައި ރާއްޖޭގެ އަގު ވެއްޓިފައިވާ މިންވަރު ފެނިގެންދެއެވެ.\nސަލާމަތީ މަޖިލީހުގެ ގޮނޑި ނާކާމިޔާބުވި ވާހަކަ މިހާރު ދެން ދައްކައި ނިމިއްޖެއެވެ. މިހާރު ދައްކާލަން މިއުޅެނީ ސަރުކާރުން މާބޮޑަށް ސަމާލުކަން ދޭން ޖެހޭ ކަމެއްގެ ވާހަކައެވެ. އިންޑިއާއަށް ފުރައްސާރަކޮށް، އިންޑިއާ އެކަހެރިކޮށް މިސަރުކާރުން ހަދަމުންދާތާ ދުވަސްތަކެއް ވެއްޖެއެވެ. އެހެން ނަމަވެސް އިންޑިއާގައި މިހާރު އޮތް ސަރުކާރުން ރާއްޖޭގެ ކަންކަމާއި ބެހޭ ގޮތުން ކުރު ބަޔާންތައް ނެރުން ފިޔަވައި އިތުރަށް މާބޮޑު ކަމެއް މީގެ ކުރިން ނުކުރެއެވެ. ރާއްޖެއިން ކަންކުރަމުންދާ ގޮތުން އިންޑިއާއިން ހިތްހަމަނުޖެހިފައި އޮތްކަން ދޭތެރެއަކުން ހާމަކޮށްލައެވެ. އެހެން ނަމަވެސް އެކަން މިވަނީ ބަދަލުވެފައެވެ.\nފެންނަ ފެނުމަށް ބަލާއިރު، އިންޑިއާއިން އެވަނީ މިހާރު ހޭލާފައެވެ. ރާއްޖެއިން އިންޑިއާ އެކަހެރިކޮށް، ޗައިނާއާއި ގުޅުން ބަދަހިކުރުމުގެ ސަބަބުން ސަރަހައްދުގެ ސަލާމަތާއި ރައްކާތެރިކަމަށް ކުރިމަތިވި ބިރުވެރިކަން އިންޑިއާއަށް އެވަނީ ރޭކާލާފައެވެ. ފުލުފުލުގައި އެނެރެނީ ބަޔާންތަކެވެ. އެއަޅަނީ ނުސީދާ ފިޔަވަޅުތަކެވެ. ދާދި އިހަކަށް ދުވަހު ޕީޕީއެމްގެ ޕާލަމެންޓްރީ ގްރޫޕްގެ ލީޑަރ އަހުމަދު ނިހާން ހުސެއިން މަނިކު އިންޑިއާގެ ޗެންނާއީ (މެޑްރާސް)އަށް ވަޑައިގަތުމުން އެތައް ގަޑިއިރަކު އެއަރޕޯޓްގައި ބޭންދެވުމަށްފަހު، އެމަނިކުފާނަށް ވީގޮތްވެސް އަންގާނުލައި އިންޑިއާއިން ބޭރުކޮށްލިއެވެ. މިމައްސަލައިގައި އިންޑިއާގައި ހުންނަވާ ރާއްޖޭގެ ސަފީރު ތަންކޮޅެއް 'އިސްކޮޅުން ދިގު ވާހަކަ' ދައްކަވަން އުޅުއްވިހެން ހީވިއެވެ. ޗައިނާގެ މަދަދު އޮތަތީ މިކުޑަކުޑަ ރާއްޖެއަށް އެއޮތް ބޮޑު އިންޑިއާ ކުރިމަތީގައި ގަދަ ދައްކާލެވޭނެކަމަށް ހީކުރެވުނީކަމަށް ވެދާނެއެވެ. އެހެން ނަމަވެސް އިންޑިއާއިން ފެނުނީ އެމީހުންގެ ގޮތުގައި ހިފަހައްޓާލިތަނެވެ. މިމައްސަލައިގައި ގަދަދެއްކޭނެކަމަށް ހީކޮށް ޑިޕްލޮމެޓިކް ހަތިޔާރުތަކުގެ ބޭނުންކޮށް، ދިވެހި ޚާރިޖިއްޔާއިން މާލޭގައި ހުންނަވާ ސަފީރު ހާޒިރުކުރިކަމަށްވެއެވެ. އެހެން ނަމަވެސް ވަކި މޮޅެއްވިތޯއެވެ؟\nއިންޑިއާއިން ރާއްޖޭގެ މިހާރުގެ ސަރުކާރުގެ އިސްވެރިންނަށް އަމާޒުކޮށް ދަތިކުރުމުގެ ފިޔަވަޅުތައް އަޅަންފެށިކަން ނިހާންއާއި ޕީޕީއެމްއިން އެވަނީ އަމިއްލައަށް ޤަބޫލުކޮށްފައެވެ. އިންޑިއާއިން ހޭލަައިފިކަން އެބޭފުޅުންނަށް އެވަނީ ޤަބޫލުކުރެވިފައެވެ. ސުވާލަކީ ނިހާންއަށް އެޙާދިސާ ދިމާވިފަހުން ޖެހިލުމެއް ނެތި އިންޑިއާއަށް ވަޑައިގަންނަވަން ކެރިވަޑައިގަންނަވަނީ ސަރުކާރުގެ ނުވަތަ ޕީޕީއެމްގެ ކިތައް ބޭފުޅުންނަށްތޯއެވެ؟\nރައީސް މައުމޫނާއި ފަނޑިޔާރުންނަށް މިހަފްތާގައި ހުކުމް އިއްވުމާއިއެކުވެސް އިންޑިއާއިން ބަޔާން ނެރެން ލަހެއް ނުވިއެވެ. އެބޭފުޅުންގެ ޝަރީޢަތް ކުރިއަށްދިޔައީ އިންސާފުވެރިކޮށް ނޫންކަމަށް އިންޑިއާއިން ބުނެލީ ޖެހިލުމެއް ނެތިއެވެ. އަދި ކުރިއަށް އޮތް އިންތިޚާބު އިންސާފުވެރިވެދާނެކަމަށްވެސް އިންޑިއާއިން އެވަނީ ސުވާލު އުފައްދާފައެވެ.\nދެން ފެނިގެން މިދަނީ އިންޑިއާގެ ސިޔާސީ މަސްރަހުގައި އެންމެ ބޮޑަށް ދެކެވޭ އެއް ވާހަކައެވެ. ރާއްޖޭގައި މަސައްކަތްކުރާ އިންޑިއާގެ ރައްޔިތުންނަށް ވޯރކް ވިސާ ހޯދުމުގައި ދިމާވެފައިވާ ދަތިތަކުގެ ވާހަކަ އިންޑިއާގެ ޤާނޫނު ހަދާ މަޖިލީހާއި ހިސާބަށް އެވަނީ ގޮސްފައެވެ. އިންޑިއާގެ ދަ ހިންދޫ ނޫހުން މަސްދަރުތަކާއި ހަވާލާދީ ބުނާ ގޮތުގައި އިންޑިއާ ރައްޔިތުންނަށް ވިސާ ދޫކުރުމުގައި ރާއްޖޭގެ އިމިގްރޭޝަނުން ދަތިކުރަނީ ރައީސް އޮފީހުގެ އިރުޝާދުގެ ދަށުންނެވެ. އެހެންނަމަވެސް މިފަދަ ތުހުމަތުތައް މީގެ ކުރިން ދިވެހި ސަރުކާރުން ވަނީ ދޮގުކޮށްފައެވެ. މިމައްސަލައިގައިވެސް ކަން ހިނގަމުންދާ ގޮތް ބަލަމުންދާކަމަށް އިންޑިއާގެ އެކްސްޓަރނަލް އެފެއަރޒް މިނިސްޓްރީއިން އެވަނީ ބުނެފައެވެ.\nބީޖޭޕީގެ ސަރުކާރުން ރާއްޖޭގެ މައްސަލައިގައި ސީރިއަސްވެފައިވާއިރު، އިންޑިއާގެ އިދިކޮޅު ކޮންގްރެސް ޕާޓީއިންވެސް އެވަނީ މިމައްސަލައިގައި ރާއްޖެއާއިމެދު ހިތްހަމަނުޖެހިފައެވެ. ކޮންގްރެސް ލީޑަރ ރާހުލް ގާންދީ މިމައްސަލައިގެ ތެރެއަށް މިހާރު އެވަނީ ވަދެވަޑައިގެން، ރާއްޖޭގެ މައްސަލަ މާލުއިކޮށް ނަގަމުން ދިޔައީތީ ސަރުކާރަށް ފާޑުވިދާޅުވެފައެވެ.\nބަދަލުވަމުންދާ މަސްރަހާއި ބެހޭ ގޮތުން ރާއްޖޭގެ ކުރީގެ ޚާރިޖީ ވަޒީރު އަހުމަދު ނަސީމް ވިދާޅުވީ ރާއްޖޭގެ ސިޔާސީ އިސް ބޭފުޅުންނަށް ފުރައްސާރަކޮށް ބިރު ދައްކައި އުޞޫލުން އިންޑިއާއަށް ބިރުދެއްކިދާނެކަމަށް ދިވެހި ސަރުކާރަށް ހީވެގެން އުޅޭކަމަށެވެ. އަދި އިންޑިއާއިން ދީފައިވާ ހެލިކޮޕްޓަރުތައް ފޮނުވާލާނެކަމަށް ބުނަމުންދަނީ އިންޑިއާއަށް ބިރުދެއްކިދާނެކަމަށް ހީވެގެންކަމަށް އޭނާ ވިދާޅުވިއެވެ. އެހެންނަމަވެސް، އެހެން ކަން ނުވާނެކަމަށާއި، އިންޑިއާއަކީ މިސަރަހައްދުގެ ބާރު ގަދަ ޤައުމެއްކަމަށް ނަސީމް ވިދާޅުވިއެވެ. އަދި އިންޑިއާއަކީ ދުނިޔޭގެ އެންމެ ބޮޑު ޑިމޮކްރަސީ ކަމަށާއި، އަވަށްޓެރި ޤައުމެއް ހަމަމަގުން ކައްސާލާނަމަ އެކަމުގެ ތެރެއަށް އިންޑިއާއިން ވަންނާނެކަމަށާއި، އެކަމުގައި އިންޑިއާއިން ބަސް ބުނާނެކަމަށް ނަސީމް ވިދާޅުވިއެވެ.\nކުރީގެ ޚާރިޖީ ވަޒީރު އަދި މިހާރު އދގެ ސްޕެޝަލް ރެޕަޓުއަރގެ މަޤާމުގައި ހުންނެވި ޑރ. އަހުމަދު ޝަހީދު ވިދާޅުވީ ރައީސް ޔާމީން މަސައްކަތްކުރައްވަނީ އިންޑިއާ ރުޅި އެރުވުމަށްކަމަށެވެ. އަދި މިކަން ގޯސް ގޮތަކަށް ގޮސްފިނަމަ، ރާއްޖޭގެ އިސްތިޤްލާލަށްވެސް އެކަމުގެ އަސަރުކޮށްފާނެކަމުގެ ބިރު އެބައޮތްކަމަށް ޑރ. ޝަހީދު ފާހަގަކުރެއްވިއެވެ.\nއިންޑިއާ ކަނޑުގައި އެމެރިކާއިން ގެންގުޅޭ ސިޔާސަތަކީ އިންޑިއާއިންވެސް ގެންގުޅޭ ސިޔާސަތެވެ. އެމެރިކާގެ ވެރިކަމުގައި ރިޕަބްލިކަން ޕާޓީ އޮތަސް، ޑިމޮކްރެޓިކް ޕާޓީ އޮތަސް، އެކަން އޮތީ އެހެންނެވެ. އެހެންކަމުން ރާއްޖޭގެ މައްސަލައިގައި އިންޑިއާގެ ސިޔާސަތު ހަރުކަށިވެއްޖެނަމަ، އެމެރިކާގެ ސިޔާސަތުވެސް އިތުރަށް ހަރުކަށިވެދާނެކަމަށް ފެނެއެވެ. ރާއްޖެއަކީ އެމެރިކާގެ ޚާރިޖީ ވުޒާރާގެ އިތުރުން ރިޔާސީ ގަނޑުވަރު ވައިޓް ހައުސްގެ ޤައުމީ ސަލާމަތާއި ބެހޭ ކައުންސިލްގެ ލޯ އަމާޒުވެފައިވާ ޤައުމެކެވެ.\nކޮންމެއަކަސް އިންޑިއާ އެވަނީ ހޭލާފައެވެ. ދެން އޮތީ ދިވެހި ސަރުކާރަށް ކެތްކުރެވޭނީ ކިހާ ދުވަހަކުތޯ ބެލުމެވެ.


Dharumavantha Hospital Ge 80 Insahtha Masaihkaih Nimihje - Vaguthu\nދަރުމަވަންތަ ހޮސްޕިޓަލުގެ 80 އިންސައްތަ މަސައްކަތް ނިމިއްޖެ\nސަރުކާރުގެ އެންމެ ބޮޑު އެއް މަޝްރޫއުގެ ގޮތުގައި ކުރިއަށް ގެންދާ 25 ބުރީގެ "ދަރުމަވަންތަ ހޮސްޕިޓަލް" ގެ 80 އިންސައްތަ މަސައްކަތް ނިމިއްޖެ ކަމަށް އައިޖީއެމްއެޗް އިން ވިދާޅުވެއްޖެއެވެ.\n"ވަގުތު" އަށް މައުލޫމާތު ދެމުން އައިޖީއެމްއެޗްގެ އިންފޮމޭޝަން އޮފިސަރ އަހުމަދު މައުސޫމް ވިދާޅުވީ ދަރުމަވަންތަ ހޮސްޕިޓަލްގެ 80 އިންސައްތަ މަސައްކަތް މިހާރު ނިމިފައިވާ ކަމަށާއި ތަނަށް ބޭނުންވާ ތަކެއްޗަށްވެސް ވާނީ އޯޑަރު ކޮށްފައި ކަމަށެވެ. މިއަހަރު މެއި މަހުގެ ނިޔަލަށް ހޮސްޕިޓަލަށް ބޭނުންވާ ތަކެތި ލިބޭނެ ކަމަށް މައުސޫމް ވިދާޅުވިއެވެ.\nއޭގެ އިތުރުން އައިޖީއެމްއެޗްގައި ލިބެން ނެތް ބައެއް ހިދުމަތްތައް އެ ހޮސްޕިޓަލުން ލިބިގެންދާނެ ކަމަށާއި ނަމަވެސް ހުޅުވިގެންދާނީ އާންމު ހިދުމަތްތަކާއިއެކުގައި ކަމަށް މައުސޫމް ވިދާޅުވިއެވެ. "އައިޖީއެމްއެޗްގައި ނުވާ ބައެއް ކަންތައް ބަދަލުކުރަމުން ކުރިއަށްދާނީ، އެކަމަކު އަދި ބުނާކަށް ނޭނގޭ. އެކަމަކު ފަށާނީ އާންމު ހިދުމަތްތަކާއި އެކު" މައުސޫމް ވިދާޅުވިއެވެ.\nމައުސޫމް ވިދާޅުވި ގޮތުގައި ކުރިންވެސް އަމާޒުކުރެވިފައިވާ ފަދައިން ދަރުމަވަންތަ ހޮސްޕިޓަލް މިއަހަރު ޖުލައި 26 ގައި ހުޅުވުމަށް މަސައްކަތްތައް ކުރެވެމުންދާ ކަމަށާއި އެހޮސްޕިޓަލުން މި ޒަމާނުގެ އެންމެ ފަހުގެ ޓެކްނޮލޮޖީ ބޭނުންކޮށްގެން ލިބެން ހުންނާނެ ކަމަށެވެ.\nސިންގަޕޫރު ޝެންހުއާ ކުންފުންޏަކާ ހަވާލުކޮށްގެން ސަރުކާރުން ކުރިއަށް ގެންދާ މި މަޝްރޫއުއަށް ދައުލަތުގެ ބަޖެޓުން 140 މިލިއަން ޑޮލަރު (2.1 ބިލިއަން ރުފިޔާ) ހޭދަކުރެ އެވެ.\nދަރުމަވަންތަ ހޮސްޕިޓަލަކީ ރާއްޖޭގެ ސިއްހީ ދާއިރާ އަށް އިންގިލާބީ ބަދަލުތަކެއް ގެންނާނެ ބޮޑު ހޮސްޕިޓަލަކަށް ވެގެންދާނެއެވެ. ހާއްސަކޮށް ރާއްޖެ އިން ބޭރަށް މިހާރު ދިވެހިން ބޭސްފަރުވާ ހޯދަން ކުރަމުންދާ ދަތުރުތައް ދަރުމަވަންތަ ހޮސްޕިޓަލާއި އެކު މަދުވެގެން ދާނެއެވެ.\nސަރުކާރުން ނިންމާފައި ވަނީ ދަރުމަވަންތަ ހޮސްޕިޓަލްގައި ޑޮކްޓަރުކަން ވެސް ކިޔަވައި ދޭށެވެ. އެހޮސްޕިޓަލްގެ ދެބުރި ޑޮކްޓަރުކަން ކިޔަވައިދޭން އުފައްދާ މެޑިކަލް ކޮލެޖަށް ހާއްސަ ކުރާނެއެވެ. އެހެންކަމުން މިއީ ވެސް މިހާރު ޑޮކްޓަރުކަން ކިޔަވަން ދިވެހިން ކުރަމުންދާ ހޭދަ ވަރަށް ބޮޑަށް ކުޑަވެގެން ދާނެ ކަމެކެވެ.\nހުޅުވަން ތައްޔާރުވެފައިވާ ދަރުމަވަންތަ ހޮސްޕިޓަލަށް ނައިބު ރައީސް ޒިޔާރަތްކުރައްވައިފި\nއޭޕްރީލް 2, 2018 12:07\nޑޮކްޓަރުކަން ކިޔަވަންދާ ހޭދަ ކުޑައެއް ނުވާނެ، ވިޔަސް ވާނީ ބޮޑު، މާލޭގެ ކުއްޔާ ހުރެ!\n"ހެބަލިވޭ" އަާށް ރަނގަޅު އެއްގޮތެއްވެސް ނޯންނާނެ. ބަނީ އިސްރާޢީލް ބާގާގެ މީހުންނަށް ހެޔޮ އެއްގޮތެއްވެސް އޮވޭތަ. މިބައިމީހުންނަށް ހެޔޮވާނީ ހަމަ ލާދީނީ ސޮރު.\nއޭޕްރީލް 2, 2018 12:13\nގޮށްރީނދޫ ޓްވިޓަރޭތައް ބިރުން ހެނޑޭވަރުގެ ޚަބަރެއްމީ! މިހާރުވެސް ޓްޕްޓްރީ ހޮސްޕިޓަލް ، އައިޖީއެމްއެޗް ، އޭޑީކޭ ހޮސްޕިޓަލުން މީގެކުރިން ނުލިބޭ ބޮޑަތި ޚިދުމަތްތައް އެދަނީ ލިބެމުން! މިއީ ރައީސް ޔާމީންގެ ، " ބޮޑަތިބަލިތަކަށް ރާއްޖެއިން ފަރުވަދިނުން " ވަޢުދުގެ ދަށުން ލިބުނު ކުރިއެރުންތައް! ސާބަސް ރައީސް ޔާމީން!\nއޭޕްރީލް 2, 2018 12:19\nބަލަގަ މަ ހީ ކުރީ މީ އައިޖީއެމް ހޮސްޕިޓަލުގެ އެކްސްޓެންސަނެއް ކަމަށް! މިހާރު މީ ހަމަ އާ ހޮސްޕިޓަލެއް ދޯ!\nއޭޕްރީލް 2, 2018 13:21\nސަރުކާރުގެ ބާރު ހިނގަން ޖެހޭނީ މަޖޫރީންގެ ބާރެއް ނޫން ހިނގަން ޖެހޭނީ ސަރުކާރުން ޕެނިކް ރޫމް އަށް ވަދެގެން ނުވާނެއޭ މަޖޫރީން ޖެހޭނީ ހަމަ ބަލި ވާންއޭ ބަލިވާން އޭ މަމެން ޖެހޭނީ މޮޅުވާންއޭ ޖަސްޓް މޮޅުވާންއޭ.\nއޭޕްރީލް 2, 2018 13:28\nކޮބާ ދެވަނަ ޓަވަރު ؟\nއޭޕްރީލް 2, 2018 13:32\nހޫމް އައި ލައިކް ސޯ އެކްސައިޓީސް\nއޭޕްރީލް 2, 2018 14:28\nތިހުސްޕިަޓަލަށާޢި ބުރިޖައް ކިޔަން އެންމެ ހައްގީ "އައްޑަނަ" މިސަރުކަރުން ހިންގާ ކޮންމެ ނޭދެވޭކަމެއް ކުރުމަށް ފަހު އެކަން އޮއްބަން ނޫސްވެރިން އެއްކޮއްގެން މަޢުލޫމާތުދޭނީ، ތިހުސްޕިޓަލާއި ބުރިޖާ ބެހެގޮތުން ވީމާ ތީ ހަމަ "އައްޑަނަ" އަދި ތިތަންތަން ހަދާފަވަނީވެސް އިވޭގޮތުގައި މާ ބޮޑެތި އަގުތަކެއްގައި.....\nއޭޕްރީލް 2, 2018 15:01\nކޮބާ ތަމެން ރަންރީނދޫ ޓްވިޓަރޭ މެންނަށް ފެނޭތޭ 25 ބުރީގެ ހޮސްޕިޓާ ވެސް ނިމުނީއޭ ތަމެން ދެން ދާން ޖެހޭނީ މަހަށޭ ރަންރީނދޫ ޓްވިޓަރޭ މެންނޭ ތަމެން ދެން ދަގަ މަހަށް މަހަށް މަހަށް މަހަށް ދޭބަލަ ދެން. މަހަށް މަހަށް މަހަށް ދޭބަލަ ދެން.\nއޭޕްރީލް 2, 2018 17:41\nމާލޭގެ ބާޒާރު މަތީގައި ވިޔަފާރި ކުރާ ކުންފުނި ތަކުން މިފަހަރު މަމެން އެމެންނަށް އެންމެ ބޮޑަށް ބޭނުންވެގެން އުޅޭ ދަނޑިވަޅުގައި ކޯރޕަރޭޓް ކޮށް ހަދާ ވިޔަފާރި ކުންފުނި ތަކާއި މެދު މަމެން ޓްރީޓް ކުރާނަމޭ ރަނގަޅަށް އެގޮތުން މަމެން މިއުޅެނީ ގުޅި ފަޅު ހިއްކާލަންއޭ މާލެ ސަރަހައްދުގައި ވިޔަފާރި ކުރާ އަމިއްލަ ކުންފުނި ތަަކަށް އަކަފޫޓަކަށް މަހަކު 1 ރުފިޔާ ސަރުކާރަށް ދައްކާ ގޮތަށް ހެދުމަށް ފަހު. އެގޮތަށް މަމެން ހަދާއިރު މާލޭގައި މިހާރު ހުރި މަސްމާރުކޭޓް އަދި ވަޅޯމަސް މާރުކޭޓް އަދި ލޯކަލް މާރުކޭޓް ބަދަލު ކޮށްލާނަމޭ ގުޅިފަޅަށް އެދުވަހަކުން ގުޅިފަޅުގެ ބާޒާރު މަތިން އެންމެ ފުރަތަމަ ބިން ދޭނީ މިގޮތަށް ކޯރޕަރޭޓް ކުރާ ކުންފުނި ތަކަށޭ ލިލީ އިންޓަރނޭޝަނަލް އެއީ ނަމޫނާ އަކަށް ބަލައިގެން ދެން ހުރި ކުންފުނި ތައް ވެސް ކޯޕަރޭޓް ކުރަންވީއޭ އެއިރުން ނޭ ރަނގަޅު ވާނީ. މަމެން މާލެ ލިޓިލް ޓޯކިޔޯ އަށް ހަދާއިރު މިހާރު ބާޒާރު މަތީގައި ހުރި ހުރިހާ ސްލަމްސް ތައް ދާނެއޭ އެތަނުން ދެން ރާއްޖެތެރޭން އަންނަ އޮޑި ފަހަރުވެސް ދާނީ ގުޅި ފަޅަށޭ މާލެ ފަޅަށް ނުވަދެވޭނެއޭ މާލެ އާއި ގުޅި ފަޅާއި ދެމެދު ބްރިޖް އަޅާލެވޭނެއޭ އަދި ރިސޯރޓްސް ތަކުގެ ފެރީވެސް ދާން ޖެހޭނީ ގުޅިފަޅަށޭ މާލެ އަށް ނާދެވޭނެއޭ. މާލެ އެބަޖެހޭ އަމާން ތަނަކަށް ހަދަން. އައި އޭމް ޖަސްޓް އިން ދަ މިޑިލް އޮފް ލިޓިލް ޓޯކިޔޯ ސައިލެންޑް ޑްރީމް އިޓް ފީލްސް ލައިކް އަ ޓޯކިޔޯ ގާރލް އިޒް ޑާންސިންގް ވިދް މީ. އައި ވިޝް އައި ކުޑް މޭކް މާލެ ލިޓިލް ޓޯކިޔޯ އިޓްސް ޖަސްޓް އެނަދަރ މެޖިކް މަންޑޭ އައި ވިޝް އިޓްސް އަ ލަކީ މަންޑޭ.\nއޭޕްރީލް 3, 2018 00:44\nކެރަފާނަޝީދު އިނދަޖައްސާލި ޞިއްޙީ ނިޒާމަށް މާތްﷲގެ ވާގިފުޅާއެކު މިސަރުކާރުން ކުރެއްވި ބުރަ މަސައްކަތުން ދިރުން ލިބެމުން ދާތަން ފެނުނީމާ ރީނދޫބައިގަނޑު ވަރަށް ޖޭވާނެ.


ށ.ކަނޑިތީމު ނަރުދަމާގެ ނިޒާމު ރައީސުލްޖުމްހޫރިއްޔާ ރަސްމީކޮށް އިފްތިތާޙް ކޮށްދެއްވައިފި\nނަރުދަމާގެ ނިޒާމު އިފްތިތާޙްކުރުމަށް ބޭއްވުނު ރަސްމިއްޔާތުގެ ތެރެއިން- ފައިލްފޮޓޯ\nށ.އަތޮޅު ކަނޑިތީމުގެ ނަރުދަމާ ނިޒާމު ރައީސުލްޖުމްހޫރިއްޔާ އަލްފާޟިލް ޢަބްދުﷲ ޔާމީން ޢަބްދުލްޤައްޔޫމު މިއަދު ހެނދުނު ރަސްމީކޮށް އިފްތިތާޙްކޮށްދެއްވައިފިއެވެ.\nސަރުކާރުގެ ބަޖެޓުން 40.9 މިލިއަން ދިވެހި ރުފިޔާ ޚަރަދުކުރައްވައިގެން މީގެ ދެ އަހަރެއްހާ ދުވަސް ކުރިން ޢަމަލީ މަސައްކަތް ފައްޓަވައިގެން ކުރިޔަށްގެންދެވި މި މަޝްރޫގެ މަސައްކަތް ޙަވާލުކުރައްވާފައިވަނީ މާލޭ ވޯޓާ އެންޑް ސުވަރޭޖް ކޮމްޕެނީ (އެމް.ޑަބްލިޔު. އެސް. ސީ ) އެވެ. މި ޕްރޮޖެކްޓުގެ ދަށުން 8.4 ކިލޯމީޓަރުގެ ސަރަހައްދެއްގައި ހޮޅިވަޅުލައި، 397 ގެއަށް ޚިދުމަތް ދެވޭ ފެންވަރުގެ ނިޒާމެއް އެރަށުގައިވަނީ ޤާއިމުކުރެވިފައެވެ.\nރައްޔިތުންނަށް ނަރުދަމާގެ ނިޒާމު ޔަޤީންކޮށްދިނުމަށް ސަރުކާރުން ކުރައްވަމުންދާ މި މަސައްކަތުގެ ދަށުން ކަނޑިތީމުގައި ޤާއިމުކޮށްފައިވާ ނަރުދަމާގެ ނިޒާމު ބެލެހެއްޓުން ޙަވާލުކޮށްފައިވަނީ ފެނަކަ ކޯޕަރޭޝަނާއެވެ.\nމި ރަސްމިއްޔާތުގައި ރައީސުލްޖުމްހޫރިއްޔާގެ އަރިހުގައި އެންވަޔަރަންމަންޓް މިނިސްޓަރ ޠާރިޤް އިބްރާހީމާއި،ކަނޑިތީމު ދާއިރާގެ މަޖިލީސް މެންބަރު މުޙައްމަދު ޙުސައިން އާއި، ދައުލަތުގެ ބައެއް ވަޒީރުންނާއި، ށ.އަތޮޅުކައުންސިލްގެ ރައީސް މުޙައްމަދު ޢާރިފް އާއި، ބައެއް އަތޮޅުކައުންސިލަރުން ބައިވެރިވެވަޑައިގެންނެވިއެވެ. އަދި ކަނޑިތީމު މުއައްސަސާތަކުގެ ވެރިންނާއި، މުވައްޒަފުން އަދި ރަށުގެ ގިނަ ޢަދަދެއްގެ ރައްޔިތުން ވެސް މި ރަސްމިއްޔާތުގައި ބައިވެރިވިއެވެ.


Dheenee prograam thakun alhugandah furusatheh nudhey: Anara\nދީނީ ޕްރޮގްރާމްތަކުން އަޅުގަނޑަށް ފުރުސަތެއް ނުދޭ: އަނާރާ\nމެންބަރު އަނާރާ - ފޮޓޯ: މަޖިލިސް\nސިޔާސީ ފިކުރުތައް ދޫކޮށް ދީނީ ޕްރޮގްރާމުތަކުގައި ހުރިހާ އިލްމުވެރިންނަށް ހަމަހަމަޔަށް ފުރުސަތު ދޭންޖެހޭ ކަމަށް ރައްޔިތުން މަޖިލީހުގެ މަކުނުދޫ ދާއިރާގެ މެމްބަރު އަދި ދީނީ އިލްމުވެރިޔާ އަނާރާ ނައީމް ވިދާޅުވެއްޖެ އެވެ.\nއެކަމަނާ ވިދާޅުވީ ދީނީ ޕްރޮގްރާމްތަކުން މިހާރު އެކަމަނާއަށް ފުރުސަތު ނުލިބޭ ކަމަށެވެ. ނަމަވެސް އެއީ ދީނީ ކޮން ޕްރޮގްރާމަކުން ކަމެއް ވިދާޅެއް ނުވެއެވެ.\nއިސްލާމީ ފަތުވާދޭ އެންމެ މަތީ މަޖިލީހުގެ ބިލުގެ ދިރާސާ ކުރުމަށް މިއަދު ބޭއްވި މަޖިލީހުގެ އިޖުތިމާއީ ކޮމިޓީގެ ބައްދަލުވުމުގައި ވާހަކަފުޅު ދައްކަވަމުން އަނާރާ ވިދާޅުވީ އިސްލާމިކް މިނިސްޓްރީން މަސައްކަތް ކުރަން ޖެހޭނީ ސިޔާސީ ފިކުރަކާއި ނުލައި ކަމަށެވެ. ނަމަވެސް މިހާރު ފެންނަނީ މިނިސްޓްރީ ސިޔާސީ ވެފައި އޮތްތަނެއް ގޮތުގައި ކަމަށެވެ.\n"ދީނީ ޕްރޮގްރާމުތަކަށް އަޅުގަނޑަކަށް މިހާރު ފުރުސަތެއް ނުލިބޭ. ކުރިން ހަމަޖެހިފައި އޮތް ޕްރޮގްރާމް ވެސް މިހާރު ވަނީ ނަގާފަ،" އަނާރާ ވިދާޅުވި އެވެ.\nމަޖިލީހުގައި އަދާލަތު ޕާޓީ ތަމްސީލު ކުރާ ހަމައެކަނި މެމްބަރު އަނާރާ ވިދާޅުވީ ދީނީ ޕްރޮގްރާމްތަކަކީ ސިޔާސީ ވާހަކަ ދައްކާނެ ތަނެއް ނޫން ކަމަށާއި އެއީ ބެލުންތެރިންނަށް ދީނީ މައުލޫމާތު ފޯރުކޯށްދޭ ޕްރޮގްރާމެއް ކަމަށެވެ. އެހެން ކަމުން ހުރިހާ އިލްމު ވެރިންނަށް ވެސް ހަމަ ހަމަޔަށް ޕްރޮގްރާމް ތަކުގައި ބައިވެރިވުމުގެ ފުރުސަތު ދޭން ޖެހޭނެ ކަމަށް އަނާރާ ވިދާޅުވި އެވެ.\n"ގައުމު އެދެނީ މުއިއްޒު ފަދަ ބޭފުޅުންނަށް"


April 27, 2017 32\nފުލުހުން ބަލާ މައްސަލައަކާ ގުޅިގެން ޖާބިރު ހޯދަނީ\nApril 25, 2017 22\nމަރުގެ އަދަބުގެ ކުރިން މިނިވަން ކުރަންވީ ޝަރުއީ ދާއިރާ\nރާއްޖޭގައި މަރުގެ ހުކުމް ތަންފީޒު ކުރުމަށް ސަރުކާރުން އެންމެ ފުރަތަމަ ކުރަން ޖެހޭ ކަމަކީ ޝަރުއީ ދާއިރާ އަށް ނުފޫޒު ފޯރުވުން ހުއްޓާލުން ކަމަށް ކުރީގެ އިސްލާމިކް މިނިސްޓަރު ޑރ....\nމޮބައިލް ފޯނު ހުޅުވައިދޭން ކޯޓުތަކަށް އަމުރު ނުކުރެވޭނެ ކަމަށާއި އެއީ ހަނު ހުރުމުގެ ހައްގުގެ ތެރޭގައި ހިމެނޭ ކަމެއް ކަމަށް ކުރީގެ ޕޮލިސް ކޮމިޝަނަރު އަދި ޖުމްހޫރީ ޕާޓީގެ ނައިބު...\nރައްޔިތުންގެ މަޖިލީހުގެ ރައީސް އަބްދުﷲ މަސީހުގެ މައްސަަލާގައި ޖުމްހޫރީ ޕާޓީގެ ލީޑަރު ގާސިމް އިބްރާހިމް ޖަލްސާއެއްގައި ވާހަކަ ދެއްކެވި ކަމަށާއި އެކަމަކު މެމްބަރުންނަށް ރިޝްވަތު...\nފުލުހުންގެ ބެލުމުގެ ދަށުން މިހާރު ހައްޔަރު ކޮށްފައި ހުރި ޖުމްހޫރީ ޕާޓީގެ ލީޑަރު އަދި މަޖިލީހުގެ މާމިގިލީ ދާއިރާގެ މެމްބަރު ގާސިމް އިބްރާހިމް މިނިވަން ކުރުމަށް ގޮވާލައި...\nޖުމްހޫރީ ޕާޓީގެ ލީޑަރު ގާސިމް އިބްރާހިމް ބަންދުކޮށްގެން އިދިކޮޅު ހަރަކާތް ހުއްޓުވޭނެ ކަމަށް ރައީސް އަބްދުﷲ ޔާމީން ވިސްނުން ގެންގުޅުއްވިޔަސް އެ މަނިކުފާނަށް ލިބޭނެ އެއްވެސް މޮޅެއް...\nޖުމްހޫރީ ޕާޓީގެ ލީޑަރު އަދި ރައްޔިތުންގެ މަޖިލިހުގެ މާމިގިލީ ދާއިރާގެ މެމްބަރު ގާސިމް އިބްރާހިމް ހައްޔަރު ކުރުމުން އިންޓަ ޕާލިމަންޓްރީ ޔޫނިއަން (އައިޕީޔޫ) އިން މިއަދު ކަންބޮޑުވުން ފާޅުކޮށްފި އެވެ.\nކުރީގެ ރައީސް މައުމޫން އަބްދުލް ގައްޔޫމްގެ ދަރިކަލުން ދިއްގަރު ދާއިރާގެ މެމްބަރު އަހުމަދު ފާރިސް މައުމޫންގެ މައްޗަށް ދައުވާކޮށްދިނުމަށް އެދި ފުލުހުން، ޕްރޮސިކިއުޓަ ޖެނެރަލް (ޕީޖީ)...\nޔުމްނާގެ ފިރިކަލުން ނަދީމް ކޯޓަށް ހާޒިރުކުރަން ހޯދަނީ\nވިސާމްގެ މައްސަލަ އިސްތިއުނާފް ކުރުމުން ކަންބޮޑުވެއްޖެ\nތުރުކީގެ އިލެކްޝަން ކޮމިޝަނަށް ފާޑުކިޔަން ފަށައިފި\nApril 16, 2017 19\nބަޔަކަށް ނުފޫޒު ފޯރުވާކަށް ނޫޅެން: ގާސިމް\nރައްޔިތުންގެ މަޖިލީހުގެ މެމްބަރުންނަށް ރިޝްވަތު ދޭން އުޅުނު ކަމަށް ބުނެ ކިތަންމެ ދައުވާއެއް އުފުލިޔަސް ގާނޫނާ ޚިލާފު އެއްވެސް ކަމެއް ކޮށްފައި ނުވާނެ ކަމަށް ޖުމްހޫރީ ޕާޓީގެ ލީޑަރު...\nApril 16, 2017 54\nރައީސް ޔާމީންގެ ނަން ވޯޓު ކަރުދާހަކު ނޯންނާނެ: އަމީން\nއަންނަ ރިޔާސީ އިންތިޚާބުގެ ވޯޓު ކަރުދާހުގައި ރައީސް އަބްދުﷲ ޔާމީންގެ ނަންފުޅު އޮންނާނެ ކަމަކަށް ނުބެލެވޭ ކަމަށް ރައީސް އޮފީހުގެ ކުރީގެ މިނިސްޓަރު އަބްދުﷲ އަމީން މިރޭ ވިދާޅުވެއްޖެ...\nޝަރީއަތް ނިމެންދެން ރިޔާޒް ބަންދުކުރަން އަމުރެއް ނުދިން\nApril 12, 2017 13\nރިޔާޒްގެ ޝަރީއަތް ވެސް މާދަމާ ފަށަނީ\nApril 12, 2017 9\nގާސިމް ބަހައްޓާފައި ހުރީ ވައި ދައުރު ނުވާ ތަނެއްގައި\nމިހާރު ދޫނިދޫގައި ހައްޔަރުކޮށްފައިވާ ރާއްޖޭގެ މަޝްހޫރު ވިޔަފާރިވެރިޔާ އަދި ޖުމްހޫރީ ޕާޓީގެ ލީޑަރު ގާސިމް އިބްރާހީމް ވައި ދައުރުވާ ތަނެއްގައި ބެހެއްޓުމަށް ކްރިމިނަލް ކޯޓުން...\nމަޖިލިހުގެ ރިޔާސަތާ ދެން ނުބެހޭތި!\nޖުމްހޫރީ ޕާޓީގެ ލީޑަަރު އަދި މާމިގިލީ ދާއިރާގެ މެމްބަރު ގާސިމް އިބްރާހިމް ގާނޫނާ ހިލާފަށް ހައްޔަރުކޮށްފައިވާ ކަމަށް ބުނެ އެ މައްސަލަ ބަލައިދިނުމަށްޓަކައި ކްރިމިނަލް ކޯޓަށް މިއަދު...\nApril 09, 2017 60\n"އިސްލާހު ގާނޫނުއަސާސީއާ ހިލާފު، އެޖެންޑާ ނުކުރެވޭނެ"\nރައްޔިތުންގެ މަޖިލީހުގެ ރައީސާއި ނައިބު ރައީސް ވަކިކުރަން މަޖިލީހަށް ހުށަހަޅަން 42 މެމްބަރެއްގެ ސޮއި ހޯދާކަށް ނުޖެހޭނެ ކަމަށާއި ގަވާއިދަށް ގެންނަން އުޅެނީ ކަނޑައެޅިގެން ގާނޫނުއަސާސީއާ ހިލާފު އިސްލާހެއް ކަމަށް އިދިކޮޅު ފަރާތްތަކުން މިރޭ ބުނެފި އެވެ.\nApril 09, 2017 19\nމެމްބަރަކު ދެން އިދިކޮޅު ފަރާތްތަކާ ނުގުޅޭނެ: ޕީޕީއެމް\nApril 09, 2017 6\nޖެއްސުންކޮށްގެން ސިޔާސީ ހަރަކާތެއް ނުހުއްޓުވޭނެ: ޖޭޕީ